
Ben Pieterse het gesterf soos hy geleef het. 


'n Trotse man. 


Ben Pieterse se gesin en werk was sy trots 
— en vir albei wou hy net die beste gee. 

Hy't na aan sy kinders geleef; hy't dikwels 
saam met hulle gaan kampeer want hy wou 
dat hulle die land leer ken. En hy't hard 
gewerk vir sy mense... Ben Pieterse was 
altyd op sy pos. 

Kort na sy vader se dood het Ben `n 
begrafnispolis by Homes Trust Lewens 
uitgeneem want hy wou sy vrou en kinders 
vrywaar teen begrafnisonkoste en omslagtige 
reëlings wanneer hy sterf. Hy wou dinge 
voor die tyd agtermekaar kry. 

Dit aas 25 jaar gelede. Verlede maand is 
Ben oorlede en al die begrafnisreëlings en 
onkoste is behartig deur Homes Trust 
Lewens. Net soos hy dit sou wou gehad het. 
Ben Pieterse het gesterf soos hy geleef het. 

`n Trotse man. 


Vir u GRATIS boekie, knip net die koepon uit 
en pos dit aan: 

Die Bestuurder, 

Homes Trust Lewen£, 

Posbus 93, Kaapstad, 8000. 







U hele gesin is outomaties gedek wanneer u 'n Homes Trust Lewens-begrafnis- 
polis uitneem. 
Skryf om ons gratis boekie. Dit vertel u alles wat u wil weet omtrent alle soorte 
versekering in eenvoudige, alledaagse taal. En selfs al is u reeds verseker, gee 
dit u die reg tot `n gratis oorsig van u versekeringsbehoeftes 
deur die deskundiges van Homes Trust Lewens. 


HOMES TRUST LEWENS! is O.” 
Die groeiende reus in lewenspersekering. 

Die profete van Israel kondig die Messias aan 
onder verskillende beelde. Moses doen dit onder die 
beeld van die koperslang in die woestyn wat ge- 
nesing skenk van die slangbyt aan almal wat gelowig 
op hom sien. Jeremia stel die komende Verlosser 
voor as die ,,Spruit van geregtigheid” (33:15). 
Sagaria roep ,,die dogter van Jerusalem” toe om te 
juig, want ,,kyk jou Koning kom na jou; regverdig 
en 'n oorwinnaar is Hy; nederig en Hy ry op 'n esel” 
(9:9), terwyl Miga sê Hy is ,,een wat 'n heerser in 
Israel sal wees” (5:1). 


Maar dit is veral Jesaja wat die Seun van Dawid 
aankondig as ,,die lydende kneg van die Here”. Hy 
laat ons Hom sien as ,,die Lam wat na die slagplek 
gelei word", as ,,'n Man van smarte”, ,,deur wie se 
wonde daar vir ons genesing gekom” het. (53:3-5.) 


In hierdie tyd van die kerklike jaar word die 
aandag van die gemeentes jaarliks bepaal by die 
lydingsgeskiedenis van onse Heer. Maar hierdie 
bittere lyde van ons Verlosser begin nie by die 
lydensweke nie, maar soos die Heidelbergse Kate- 
gismus dit duidelik stel, reeds met sy nederdaling 
toe Hy sy heerlikheid by die Vader afgelê het om 
as Jesus die Nasarener onder mense te lewe ,,son- 
der gestalte of heerlikheid”. 


Dit is prof. A. A. van Ruler wat so treffend 
daarop wys dat die kerk in sy geloofsbelydenis elke 
Sondagmêre van die lewe van ons Here net een 
enkele sinnetjie noem: ,,wat gely het onder Pontius 
Pilatus” om verder al die aandag te vra vir sy lyde. 
Dit wil sê dat die kruislyde hoog uitstyg bo die res 
van die geloofsbelydenis. Van Ruler stel dit so, dat 
die skaduwee van die kruis reeds vooruit gewerp 
word op die krib en op die ganse lewe van onse 
Heer. 


Hy het gekom om die lyding van die mensheid 
en van die skepping — want die ganse skepping 
sug in afwagting van die verlossing — op Hom te 
neem. In ons plek het Hy gaan staan om die vloek 






























van die sonde weg te dra, en also ewige verlossing 
vir ons te bewerkstellig. 


Daarom is die prediking van die lydende Kneg 
van die Here en alles wat daarmee verband hou, 
saam met die opstanding uit die dood, die hooftema 
van die prediking van die kerk van alle eeue. Of om 
dit met Paulus saam te vat kan gesê word ,,ons 


verkondig Christus, die Gekruisigde”, wat eintlik 
neerkom op die prediking van die gekruisigde en 
opgewekte Heer wat die bande van die sonde en 
dood en hel verbreek het vir almal wat in sy Naam 
glo as die enigste Naam wat onder die hemel gegee 
is waardeur die mens gered kan word. 


Maar dit moet ook gestel word, dat wanneer 
kruis en opstanding nie meer die sentrale inhoud, 
die hoofsaak van die prediking is nie, dan is die kerk 
reeds op 'n dwaalweg. En wanneer Jesus met die 
sweep van toutjies gevleg die geldwisselaars uit die 
tempel verdryf as die eintlike Jesus mn die prediking 
voorgestel word en dit die verkondiging van die 
kruis en opstanding verdring, dan is die weg gebaan 
om Hom voor te stel as 'n rewolusieleier wat gekom 
het om die stryd aan te bind teen die strukture. Dan 
is die politiek op die kansel. Dan gaan dit nie meer 
oor die verlossing van sonde vanaf die kansels nie, 
maar oor politieke bevryding in nie-kommunistiese 
lande. 


Dan kan die sug verwag word: My volk gaan 
verlore weens gebrek aan kennis van die weg van 
verlossing deur die gekruisigde en opgestane Heer, 
Jesus Christus. Die kerk wat hierdie kern-prediking 
links laat Iê, kan eintlik geen aanspraak meer maak 
op die Naam van Christus nie. Dit is dan geen 
Christelike kerk meer nie, maar kan as 'n gods- 
dienstige gemeenskap sonder die Gekruisigde op 
een lyn gestel word met 'n sinagoge, want ook in 
'n sinagoge word die gekruisigde en opgewerkte 
Heer nie verkondig nie. 


Joh. Dreyer 





DiE KERKLIED 


Die kerklied in die reformatoriese kerk het 'n 
interessante geskiedenis. Die invoering daarvan in 
die Nederlandse kerke het gepaard gegaan met 
moeilike probleme en het selfs een van die hoof- 
oorsake geword van kerkskeuring in Nederland, 
sowel as in Suid-Afrika. In die beginjare van die 
Kerkhervorming is alleen die berymde psalms ge- 
sing. Maarten Luther was die baanbreker om ook 
gesange sowel as vrye kerkliedere in die eredienste 

toe te laat. Hy self het gesorg vir 'n hoeveelheid 
daarvan en van hierdie digwerk van Luther maak 
ook ons kerk saam met die Nederduitse Gerefor- 
meerde Kerk gebruik. Van sy AM van n 
gedeeltes, soos die bekende: ,,'n Vaste Burg” 

Ps. 46, en van sy vrye liedere, soos die forse Hor. 
vormingslied: ,,Hou Christus sy Kerk in stand” vind | 


C] Na volgende bladsy 
































ons in Gesang 152 en 153 van ons Gesangboek, 
sowel as sy ,Pinksterbede” Gesang 147. Calvyn 
was ten gunste van die Psalms, asook van ander 
berymde Skryfgedeeltes. Dit blyk uit sy ,,Pseaul- 
mes et Cantigues'” van 1539 wat sowel berymde 
psalms asook ander Skrifgedeeltes bevat het. In 
1595 het Beza, Calvyn se medewerker, 'n bundel 
,Heilige Gesange” uitgegee wat onder andere ook 
berymings van die lofsange van Hanna, Maria, Si- 
meon, ensovoorts, bevat het. Calvyn sowel as Beza 
het hulle gehou aan die woord in Ef. 5:19 en Kolos. 
3:16 ,Leer en vermaan mekaar met psalms en lof- 
sange en geestelike liedere, en sing in julle hart met 
dankbaarheid tot eer van die Here.” 

Met die loop van die jare het die begeerte om, 
volgens die Woord in die briewe aan die Efesiërs 
en aan die Kolossense, die Here ook met lofsange 
en geestelike liedere te loof, toegeneem. Die ou 
reformatoriese kerk in die Nederlande het in die 
Dordtse Kerkorde bepaal, dat ook enkele gesange 
gesing mag word, te wete die beryming van die Tien 
Gebooie, van die Geloofsbelydenis, die Mêre- en 
Aandsang en die Bedesang voor die predikasie. 
Daarmee het die Sinode van Dordt die besinsel om 
alleen berymde Skrifgedeeltes in die eredienste te 
gebruik, prysgegee. 

Dit het as gevolg gehad dat die begeerte tot 
meer vrye liedere toegeneem het en op 1 Januarie 
1807 is die, ook in Suid-Afrika bekende Nederlandse 
Gesangboek, in gebruik geneem in die Hervormde 
Kerk van Nederland. Die besluit van die sinode het 
gelui dat die bundel ,,Evangelische gesangen, om 
nevens het boek der Psalmen by de openbaren gods- 
diens in de Nederlandsche Hervormde Gemeenten 
gebruikt te worden.” 


Teen die invoering van die Gesangboek was van 
die begin af beswaar in sommige gemeentes. Dit 
was een van die aanleidende oorsake van die af- 
skeiding in 1834 uit die Herv. Kerk, sowel as die 
tweede afskeiding onder leiding van dr. Abr. Kuyper 
in 1886. Na sy mening was die invoering van die 
gesange nie wettig nie en daarom was dit volgens 
hom die plig van beswaardes om hulle daarteen te 
verset. 


Hierdie Gesangbundel is in 1866 aangevul deur 
die Vervolgbundel en gedurende 1938 het daar die 
nuwe bundel verskyn wat 'n groot verbetering op 
die oue was. En nou is daar weer 'n vergrote en 
verbeterde nuwe gesangboek. Soos die bundel van 
1938 'n verbetering was op die vorige bundel van 
1807, so word gesê is die huidige een 'n groot ver- 
betering op die een van 1938. Maar 'n gesangboek 
is tot op sekere hoogte ook 'n weerspieëling van 
die tyd en van die denkrigting waarin dit opgestel is. 
So bevat die bundel van 1807 naas goeie, suiwere 
reformatoriese gesange soos byvoorbeeld 54:4, ook 
gesange wat die gees van die tyd weerspieël naamlik 
die gees van die Verligting toe die deug besing is, 
soos byvoorbeeld 53:1. Die jongste Nederlandse 
bundel is by ons nog nie bekend nie, daarom weet 
ons nie of die linkse denkrigting van ons tyd nie 6ok 
daarin tot openbaring kom nie. 

Met die ,,Geref. Kerken” het dit enigsins anders 
verloop, wat die gesange betref, as met die Neder- 


landse Hervormde Kerk. Die behoefte aan liedere 
het ook daar toegeneem. In 1933 het die eerste 
bundeltjie ten gebruike in die ,,Geref. Kerken” ver- 
skyn met 29 gesange, wat in 1956 met 30 meer 
uitgebrei is. En nou, meer as 'n eeu later, het die 
,Geref. Kerken” volstoom met die Hervormde Kerk 
saamgewerk aan die totstandkoming van die groot 
nuwe gesangboek wat deur die twee groot kerke 
sowel as 'n paar kleiner kerke gebruik sal word. 

In Suid-Afriks is die posisie oor die algemeen 
dieselfde as in Nederland. Ook hier is gesangsin- 
gende kerke en 'n nie-gesangsingende kerk by wie 
se afskeiding die gesangekwessie ook 'n rol gespeel 
het. Die eerste gesangboek is hier ongeveer 1815 
uit Nederland ingevoer. Dit het in gebruik gebly tot 
in Mei 1943 toe die vertaling in Afrikaans en her- 
siening van die grootste deel van die Nederlandse 
gesange, sowel as enkele nuwes, die lig gesien het. 
En nou na 32 jaar word weer 'n nuwe, verbeterde 
en veel uitgebreider gesangboek die Nederduitse 
Gereformeerde en die Nederduitsch Hervormde Kerk 
aangebied, die werk van 'n gesamentlike kommissie. 
Hierdie dik gesangboek van nie minder as 372 ge- 
sange sal dien voor die spesiale Algemene Kerk- 
vergadering wat D.V. op 13 Maart eerskomende 
byeenkom om dit te beoordeel en moontlik goed te 
keur vir gebruik in die Nederduitsch Hervormde 
Kerk. 

In hierdie artikel kan nog nie diep ingegaan 
word op die voor en teen van die nuwe bundel nie. 
Ons bring net 'n paar opmerkings na vore. Die 
eerste is: Is daar werklik in die kerk behoefte aan 
soveel gesange? In die nuwe bundel is daar op 
veertien na tweemaal soveel gesange as in die ou 
bundel. Die kerk het al singende 'n keuring gemaak 
uit die ou bundel en dit kan seker veilig beweer 
word, dat dit nie meer as 93 was nie, terwyl die 
resterende 100 ,,die aarde nutteloos beslaan het.” 
En nou kan die getal wat tog rie gebruik gaan word 
nie, maklik op 200 en meer gestel word. 

Sover ons tot dusver kennis daarmee gemaak 
het, kan ons sê dat die bundel 'n verbetering op die 
ou bundel is, en dit in meer as een opsigte naamlik 
stylisties, dogmaties, taalkundig, poëties en ritmies. 
Baie swak gesange 'n paar in die dertig, of dele van 
ander is weggelaat. Oor die weglating van die van 
die groot gros sal in die kerk geen traan gestort 
word nie, maar daar is ook gemeentes wat jammer 
sal wees omdat sommige gesange, of bepaalde 
verse van enkele gesange, nie meer sal verskyn nie 
soos byvoorbeeld die eg reformatoriese vers 4 
in gesang 54 of enkele verse van gesang 50 en 
van 81. 

Na die goeie punte in die nuwe bundel boge- 
noem, kom die slegtes. Nommer 218 in die nuwe 
bundel is met een word swak. Dit is te beredene- 
rend. Daar kom woorde en reëls in voor wat vreemd 
in 'n gesang aandoen en dit nie maar in een vers nie, 
maar in al vier. Vergelyk 


beweeg die mensdom deur u mag: 
dat hulle in aanbidding kom, 
oortuig deur u oorredingskrag.” 
(vers 1.) 
O] Blaai om 

OORDENKING 





WAT HULLE LEI 
OM TE SLAG... 


Lees: Jeremia 11:18-12:6. 
Teks: Jer. 11:19a. 


Maar ek was soos 'n mak lam wat 
hulle lei om te slag: en ek het nie 
geweet dat hulle planne teen my 
beraam het nie... 


Die profeet Jeremia profeteer in die 
ryk van Juda voor die verowering deur 
die Babeloniërs in die jaar 586 v.C. Dit is 
sy roeping en opdrag om die oordeel van 
die Here aan te kondig, en hy gaan so 
op in sy taak dat hy hom skaars bewus 
is van die mense tot wie hy spreek se 
gevoel teenoor hom. Hy spreek immers 
die Woord van die Here en nie sy eie 
woord nie. Soos die valse profete van 
sy tyd mag hy aan die Woord van die 
Here niks verander om in die guns van 
sy luisteraars te kom nie. 


Die profeet sou nie geweet het dat 
sy volk, die inwoners van sy eie dorp 
Anatot en selfs sy naaste familie be- 
sig is om 'n komplot teen hom te smee, 
as God hom nie ingelig het nie. Om sy 
ete onwetendheid te verduidelik ge- 
bruik Jeremia hier 'n treffende beeld: 
Ons weet almal wat 'n hanslam is. Dit 
is 'n klein skapie wat vroeg reeds sy 
moeder verloor het, of wat deur sy 
moeder verwerp is. So 'n lam word 
dan hans in die huis grootgemaak en 
word besonder mak. Dit is 'n algemene 





DIÉ KERKLIED 


7] Vervolg van vorige bladsy 


Dit is nie veel meer as rymelary nie. 


Of versa 


verskynsel dat kinders so 'n hanslam 
oral ronddra. As so 'n hanslam later 
gelei word om geslag te word ver- 
moed hy geen gevaar nie, omdat hy 
van die gesin in die verlede nog net 
goeie behandeling ontvang het. So loop 
Jeremia hom ook onbewus vas in 
kwaadwilligheid van sy eie volk en 
van sy eie mense. 


DS. F. J. H. BUITENDAG 


En nou dat die gevare wat dreig 
duidelik geword het, kom ons by Jere- 
mia se reaksie. Hy kan nie begryp dat 
die oortreders van God's wet en die 
verbrekers van God's verbond voor- 
spoed en rykdom moet smaak nie. Met 
hierdie probleem wend hy hom tot die 
Here, die hemelse Regter. Hy doen dit 
nie uit wraak nie, maar om die suiwer- 
heid van sy goeie gesindheid te onder- 
streep. Hy kan nie begryp dat sy lewe 
bedreig word nie, terwyl hulle wat van 
die Here wegdraai voorspoed onder- 
vind nie. Hierdie kwellende vrae hou 
Jeremia besig. Dit is nie alleen vrae 
oor die dade van God nie, maar ook 
oor die wese van God. Jeremia wil nie 
met die Here twis nie, maar in alle 
ootmoed wil hy tog die saak met die 
Here bespreek: Is dit reg dat die land 


— 


met die diere moet ly as gevolg van 
die boosheid van die mense? Welge- 
luksalig is almal wat nog so opreg, 
persoonlik en hartstogtelik die aange- 
sig van die Here soek en sy weë pro- 
beer peil. 


Jeremia se kwellende vrae bly nie 
onbeantwoord nie. Hy ontvang die 
versekering dat God aan sy kant is. 
Dit beteken nie vir hom 'n kommer- 
vrye lewe nie, maar wel die sekerheid 
dat hy behoue uit die stryd sal tree. 
Jeremia moet nie nou al klae nie, want 
daar |ê vir hom nog veel erger be- 
proewinge op die weg. Hy moet leer 
om die tugtiging van die Here nie ge- 
ring te skat nie en nie te verslap as hy 
deur die Here bestraf word nie. Die 
Here wil hom op hierdie wyse in die 
geloof brei, sodat hy in die weg van 
die geloof kan volhard tot die einde 
toe. Die Here hou rie vir Jeremia 'n 
skynparadys voor nie, maar die Here 
wil hom staal in die mannemoed van 
die geloof. 

Ons sien in Jererhjia reeds 'n voOor- 
afskaduwing van Jesus Christus op sy 
lydensweg. Volgens Lk. 4:24 het Jesus 
gesê: Geen profeet is aangenaam in sy 
vaderland nie. Dit het Jesus nie alleen 
gesê met die oog op Jeremia en die 
profete van die Ou Testament nie. Ook 


C] Na volgende bladsy 


Ook vers 4 is net onmoontlik: 
,— versekerd: God het hulle lief; 
opnuut teen bose magte sterk; 
en vir u leiding sensitief, 


gewillig in die goeie werk.” 


Sulke woorde soos, ,oorredingskrag' (vers 1) 


,dat sonde hul die doel laat mis, 
dat onreg na ontaarding lei, 

dat oordeel God se regspraak is — 
wie glo, die spreek sy oordeel vry.” 


Moet ons hierdie redenerende prosa ook sing? 
Vers 3 is ook nie beter nie, veral die laaste reël: 


, Verlosser Gees, laat mense vind 
die wonder dat 'n sondaar weer 
met God die Vader as 'n kind 

in waarheid kan kommunikeer.” 

,Ontaarding' (vers 2) ,kommunikeer' (vers 3) en 
sensitief” (vers 4) pas nie aan nie. So ook die sin in 
nommer 222 van die bundel: ,mense in hul massas 
wemel. Nommer 220 is swak prosa. Dit vloei nie, 
soos byvoorbeeld vers 3 die laaste reël ,— wil nie, 
deur jou, Hy ook spreek nie?” 


Hierdie voorbeelde is seker genoeg om aan te 
toon dat daar nog baie aan die bundel geskaaf kan 
word, dat 'n hele lys van swak nommers weggelaat 
kan en behoort weggelaat te word. Is dit nog moont- 
lik? 

Joh. Dreyer 

















VERBANDE 





1.1 Drie Temas met 
agtergrond 


Belangrike onderwysbeleidsverskille 
tussen Christene in Suid-Afrika — in- 
sonderheid onder die geestelike erfge- 
name van Calvyn — is in dieperlig- 
gende Kerk-teologiese verskille ver- 
anker. En dan wentel dit om: 1. die 
aard van die Bybelgesag op die verskil- 
lende lewensterreine insluitend die 
onderwys, wat onderrig, opvoeding en 
vorming omvat, en 2. die aard van die 
verhouding tussen Kerk en Staat ook 
in die onderwyssektor. Laasgenoemde 
is in die grond van die saak 'n toepas- 
sing van die eerste brandpunt want die 
verhouding van Kerk en Staat moet 
sover moontlik Bybels deurlig word. 
Stellingname daaroor word medebe- 
paal met beroepe op die Bybel. Kerk- 
mense — die grondvlak van die ge- 
loofsgemeenskap—kom oor onderwys- 
aangeleenthede by Bybelkunde, Skrif- 
Kennis uit. In die Kerk-teologie val vir 
hulle die laaste beslissings oor baie 
onderwysbeleidsvraagstukke dit wil sê 
die fundamentele Onderwysleer. Daar- 
om is hier nou sake vir die algemene 
geloofsbesinning en nie eerstens vir 
vakteoloë of onderwyskundiges nie, ter 
sprake. Onderwysaangeleenthede kom 
op 'n Kerk se sakelys. 


en 


jis (vervolgreeks) 





PROF. DR. C. H. RAUTENBACH 
(die skrywer) 


PERSPEKTIEWE 





Die tersaaklike onlangse verloop is 
bekend: 'n Besluit van die Onderwys- 
kongres van September/Okteber 1969 
te Pretoria — op die oog af enigsins 
aangelap onder die hoof: algemeen, 
— het Universiteite versoek om hul 
bestaande verbod op 'n godsdienstoets 
(gewentensklousule) ,,te laat verval en 
deur positief-Christelike wetgewing 
te vervang”. Tussen kongresgangers 
het meningsverskille hieroor te voor- 
skyn getree en die vergadering het 
hierdie en moontlik ander verskille on- 
derskep met die besluit: ,,die gesprek 
tussen Afrikaanse kerke oor hierdie 
saak (gewentensklousule) moet egter 
steeds voortgaan.” 


Sodoende het een aangewese ge- 
sprekgenoot — die Hervormde Alge- 
mene Kerkvergadering — vroeg in 
1970, deur sy besluite tot die gedagte- 
wisseling toegetree. Daêêr is die begin- 
sels in die gewetensklousule vervat — 
'n bepaling sedert die eerste unmiversi- 
teitswet in Suid-Afrika van 1873 — 
amptelik herbevestig, vir die soveelste 
keer uitdruklik oor meer as sestig jaar, 
en by implikasie vanaf 1899. Daarby is 
ook bepaal dat by enige poging tot 
herformulering twee grondregte ge- 
handhaaf moet bly: 1. die gemeenskap 
se onvervreembare voorreg om die 
gees en die rigting van sy onderwys te 
bepaal, en 2. eweso veiligstelling van 

Jesus se eie mense het Hom in sy 
“uisdorp Nasareth verag en Hom daar- 
uit verdrywe. Jesus het na sy eie 
mense gekom, en sy eie mense het 
Hom nie aangeneem nie. 


Saam met sy hemelse Vader was 
Jesus alwetend. Ons kan dus nie sê 
dat Jesus se verwerping deur die wê- 
reld vir Hom as 'n verrassing gekom 
et nie. Tog blyk Jesus se teleurstel- 
ng duidelik oor die afval van sy volk 
2n die ongeloof van sy dissipels. Dit 
lyk ook duidelik uit hierdie uitspraak 
van Jesus: Jerusalem Jerusalem, hoe 
iikwels wou Ek julle bymekaarmaak 
soos 'n hen haar kuikens onder haar 


vlerke bymekaarmaak, maar julle wou 
oie? 


In hierdie lydenstryd wat Jesus tot 
die dood moes stry, was Hy nooit al- 
leen nie. Hy het krag geput uit sy 
gereelde gebedsgemeenskap met sy 
hemelse Vader. Treffend het Hy in die 
tuin van Getsemane gebid: Vader as 
dit moontlik is, laat hierdie beker by 
my verbygaan, nogtans nie soos Ek 
wil nie, maar soos U wil. Dit was God 
se wil dat Jesus as die Lam van God 
geoffer moes word om die sonde van 
die wêreld weg te dra. 


As ons op ons geloofsweg 'n kruis 
moet dra, dan is dit 'n kruis met 'n 
kleinletter, omdat Jesus die kruis met 
die hoofletter vir ons gedra het. In 
Hebr. 12 lees ons in die verband die 
vertroostende woorde: Julle het nog 
nie ten bloede weerstand gebied in 
julle stryd teen die sonde nie. En julle 
het die vermaning heeltemal vergeet 
wat tot julle as seuns spreek: My seun 
ag die tugtiging van die Here nie gering 
nie en beswyk nie as jy deur Hom be- 


straf word nie; want die Here tugtig 
hom wat hy liefhet, en Hy kasty elke 
seun wat Hy aanneem. As julle die 
tugtiging verdra, behandel God julle as 
seuns; want watter seun is daar wat 
die vader nie tugtig nie? Maar as julle 
sonder tugtiging is, wat almal deelag- 
tig geword het, dan is julle onegte kin- 
ders en nie seuns nie. 


En is ek soos 'n skaap in doodsgevare, 

wat in die velde as 'n prooi van wolwe 
gaan, 

en moet ek in die doodsdal, diep en 
donker, 

van alle hulp ontbloot, in my alleenheid 
staan- 

dan nog ken ek geen doodsvrees of 
verskrikking, 

omdat U staf my troos is en verkwik- 
king. 


Amen. 

die erkende beginsel van godsdiens- 
vryheid wat setel in die geldende reg 
van die Republiek van Suid-Afrika. 


Daarop het die Kommissie van die 
Algemene Kerkvergadering gemelde 
kerkbesluit verder begin afwikkel met 
'n simposium oor drie tema's tydens 
die Predikantevergadering van Novem- 
ber 1971. Drie studiestukke was da&r 
voorhande — 1. Gewetensklousule 
deur prof. J. P. Oberholzer; 2. ,Christe- 
like” wetenskap deur prof. F. J. van 
Zyl, en 3. Groepskole deur ds. J. G. 
M. Dreyer. Die drie referate was uit- 
muntende aanvoorwerk ook met diep- 
gange, wat 'n goeie aanloop vir verdere 
besinning en bepeinsing bied. Ook was 
dit dienlik dat die drieslag van onder- 
werpe by dieselfde geleentheid te 
berde was, want hulle het al meermale 
in mekaar se nabyheid verkeer. Die 
eerste twee is tans prominent op die 
sakelys, die derde op die oomblik 
taamlik latent of sluimerend. 


Voortgesette behandeling van die 
drie tema's moet rekening hou met die 
deurslaggende aangeleenthede — 1. 
Die voorskriftelike ontvouing van die 
nasionale onderwys tot vandag toe; 
2. Diepere motivering vir die beleids- 
besluit van die Kerkvergadering van 
1970 asook die teenhanger daarvan 
met motivering en argumente en 3. 
Herkoms, funksie, amptelike vertolking 
en toepassing van die gewetensklou- 
sule vanaf 1873 tot vandag in 'n Chris- 
tenland deur 'n gekerstende kultuur- 
gemeenskap nou ook met Christelike 
onderwyseropleiding aan universiteite. 


In die kader van die onderhawige 
bespreking is die veranderde onder- 
wyssituasie soos hierna saamgevat — 
1. Die onderwys in publieke en staats- 
ondersteunde skole moet 'n Christelike 
karakter hê soos deur die Minister in 
'n algemene beleidsbepaling voorge- 
skryf, ewenwel met verklaarde gods- 
diensvryheid vir ouers en leerlinge 
(laasgenoemde 'n gewetensklousule 
vir die skoolonderwys); 2. Universiteite 
vir blankes word by wet verplig om die 
stappe wat nodig is te doen ten einde 
onderwysstudente vir gemelde skole 
toe te rus vir die belynde Christelike 
skoolonderwys, ewenwel sonder dat 
Ooit enige amptelike behoefte ervaar 
of uitgespreek was om die bestaande 
gewetensklousule te laat verval of te 
herformuleer, en 3. Deur die Minister 
se afdwingbare algemene beleidsbe- 
paling van November 1971 is verorden 
dat onderwys met 'n Christelike ka- 
rakter sodanig is as wat onder andere 

,op die Bybel gegrondves is... en 
wat beslag moet kry deur die gees 
waarin en die wyse waarop (Engels: 
manner) alle onderrig- en opvoe- 
dingswerk as ook organisasie en admi- 
nistrasie behartig word.” 


Die Hervormde Kerk het eweas die 
Onderwyskongres en susterkerke hier- 
die vordering met groot waardering 
verwelkom maar het daarby die ver- 
lange uitgespreek dat die gewensde 
maar nog ontbrekende eenheidsbeheer 
oor onderwysersopleiding deur wetge- 
wing bewerkstellig sal word. 


So gesien is daar vir die Kerk die 
drie konkrete vraagstukke — 1. Her- 
formulering al dan nie van die gewe- 
tensklousule met inagneming enersyds 
van die Kerk se verklaarde voorbe- 
houde en andersyd die eie aard van die 
universiteit in die konteks van die le- 
wens- en denkpatrone van die hele 
Christelike kultuurgemeenskap in Suid- 
Afrika; 2. Die idee van voorskriftelike 
(aldus genoemde) ,,Christelike” vak- 
onderrig aan skole en veral universi- 
teite, soos ook gevra was deur kon- 
gresbesluite 2.7 en 9.12, en 3. Open- 
bare algemeen-Christelike gemeenskap- 
skole onder publieke beheer versus 
staatsondersteunde partikulier -kon- 
fesionele skole onder beheer van gelyk- 
gesinde ouergroepe (groepskole). 


Dit kos nie wafferse inspanning nie 
om te besef dat die grondsake gemeld 
in die beginparagraaf hierdeur volop 
ter tafel kom. Skrywer van die onder- 
hawige vervolgreeks het vanaf 1970 
vanuit sy besondere invalshoek 'n elf- 
tal artikels laat verskyn en 'n voordrag 
gehou ter wille van verdere kerklike 
selfbegrip met inbegrip van selfkritiek, 
kerklike verantwoording en uitsluitsel. 
Heeltemal vir eie rekening word vir be- 
vordering van uitsluitsel nou drie 
moontlikhede gestel — 1. Voortgesette 
handhawing van die bestaande gewe- 
tensklousule met nadere verklaring van 
die Kerk se standpunt: 2. Verdere ver- 
klaarde voorkeur vir openbare Christe- 
like skole — 'n kerkbeleid wat al 
binnemuurs 123 jaar oud is en saam 
met 'n susterkerk gedeel word, en 3. 
Oor die ,Christelike' wetenskap e.d.m. 
'n uitspraak gegee word dat die hele 
lewe van 'n Christen met insluiting van 
alle kultuuruitings waaronder weten- 
skapsbeoefening en -toepassing in die 
omvattende Christelik - godsdienstige 
raamwerk betrek en geintegreer moet 
wees. Maar dit is dan wesenlik gods- 
diensbelewing en -beoefening en geen 
wetenskap in die algemene en gang- 
bare betekenis van die woord nie. 
Daarom moet die godsdienstige geloof 
liewer getuig van die Christelike bena- 
dering van die wetensvakke as iets 
anders wat nie stand kan hou nie. 


Verskille val gelukkig nie deurgaans 
saam met kerkgrense nie. Wel so met 
die oudste maar tans mins akute ver- 
skilpunt: groepskole. Dit kom nogtans 
eerste aan die beurt al is dit tydelik 
latent. Waar moontlik word deurgaans 
ter wille van billike beeldvorming voor- 
keur gegee aan persone en instansies 
om self hulle eie siening te stel. 


Die gesiene kerkman en teoloog — 
prof. S. du Toit, nou emeritus, bied in- 
teressante, en belangrike agtergronds- 
getuienis in sy artikel oor ,Die Gere- 
formeerde Kerk in Suid-Afrika en sy 
Kultuurhistoriese Bydrae', in die her- 
siene uitgawe van ,Die Kultuurgeskie- 
denis van die Afrikaner (1968). Hy 
skryf: 


,In die 19de eeu was die Gerefor- 
meerde Kerk nog maar klein en swak 
en moes worstel om eie bestaan. Daar- 
by kom dat die geestelike leiers van 
hierdie eeu proff. D. Postma (1818- 
1890) en J. Lion Cachet (1838-1912) 
geestes kinders van die Afskeiding 
van 1834 was en in sekere mate ook 
die invloed van die gemoedelike Chris- 
tendom van die Reveil ondergaan het. 
Hierdie rigting het nog nie die Koning- 
skap van Christus op alle terreine so 
sterk beklemtoon as die latere dr. 
Abraham Kuyper (1837-1920, C.H.R.) 
nie. Daarom het die Gereformeerdes 
van die 19de eeu hulle hoofsaaklik be- 
paal by die opbou van die Kerk en die 
onderwys.” (Dit wil sê in SA. — 
C.H.R.) 


Oor 'n verskuiwing sedert die eeu- 
wisselina (1900) verklaar hy verder- 
aan: ,,Dit was veral deur dr. J. D. du 
Toit, wat in Nederland onder die be- 
sielina van die groot Kuyper gekom het 
dat die beginsel van die Koningskap 
van Christus in Gereformeerde kringe 
(in SA. — C.H.R.) vanaf die begin van 
die 20ste eeu sterk op die voorgrond 
gekom het... O.i. kan daar geen twyfel 
bestaan nie dat dit die Gereformeerde 
Kerk is wat die Calvinisme weer 'n 
oorheersende faktor in ons volkslewe 
gemaak het.” Ons sal vorentoe nog 
moet vra: watter Calvinisme? 


Maar S. du Toit het in dieselfde jaar 
in sy boek — Bybel, Skepping, Evolu- 
sie, hersiene uitgawe 1968. — merk- 
waardig onbevanae ook dit geskryf 
oor Kuvper se teolodie insluitend Cal- 
vinisme — ,,In die afgelope jare het 
daar meer as een stem opgeaaan wat 
met kapittel en vers aantoon, dat in die 
19de en 20ste eeu dit veral Kuyper 
was wat afgesien van sy origens mo- 
numentale bydrae tot die weer opbloei 
van die Gereformeerde teologie in die 
tyd van Liberalisme en Modernisme tog 

die teologie van Calvyn in 'n Griekse 
en Skolastiese kader geplaas het. Daar 
word by hom selfs duidelik Thomistiese 
trekke gesien. Vellema, spreek selfs 
van 'n ,idealisties getinte skeppings- 
begrip by Kuyper', sodat in hierdie op- 
sig nie slegs die Griekse invloed be- 
speur word nie maar ook die van die 
Duitse ldealisme (Fichte, Hegel). Maar 
ook Aristoteles het 'n woordjie meege- 
spreek. In die skeppingsleer word 'n 
gechristianiseerde Aristoteles gesien. 
Die leer van die onderskeiding tussen 
potensie en akte het aanleiding gegee 
tot die terme sluimerende-, onmiddel- 
like- en veronderstelde wedergeboorte 
wat — terloops — ook in ons eie land 
funeste invloed gehad het... Deur die 
geweldige invloed van Kuyper is hier- 
die wysgerige krummels orals in die 
Geref. Kerke uitgestrooi, het Plato en 
Aristoteles selfs op die kansels ,ver- 
skyn' en is aanvaarding van hierdie leer 
selfs as toets van regsinnigheid aan- 
gelê by kerklike eksamens. (Sy kur- 
sivering.) Polman merk dan ook op 
dat Kuyper veel meer blywende invloed 
sou gehad het as hy by Calvyn gebly 
het. O.i. is daar geen twyfel nie dat die 
wysbegeerte by Kuyper 'n te groot rol 
gespeel het...” 


In sy weldeurdagte referaat tydens 
die eeufees vieringsjaar in 1969 van 
P.U. vir C.H.O. en Geref. Teol. Skool, 
het S. du Toit herhaal: via Kuyper ,het 
sommige van hierdie krummels ook 
Suid-Afrika bereik.” ('n Krisis in die 
Skrifverklaring.) 

Ons moet gevolglik met kritiese per- 
spektiewe op Kuyper se teologiese 
stelsel — in aansluiting onder andere 
by prof. $. du Toit — tersaaklike as- 
pekte van die toedrag in Suid-Afrika na 
1900, benader. Moontlik strek dit tot 
bevordering van begrip van die moti- 
vering van belangrike kerklike onder- 
wysbeleidstandpunte en -verskille. 
Maar maklik kan dit nie gaan nie. On- 
dersoekers vanuit die Vrye Universi- 
teit van Amsterdam — dikwels genoem 
Kuyper se geloofstuk — het hulle nog 
'n 1972 beklaag omdat tot nog toe geen 
wetenskaplik verantwoorde geskiede- 
nis van die Gereformeerde Kerke 
(Kuyper se stigting van 1886 en 1892) 
bestaan nie, maar met name ook dat 
daar oor die gebeurtenisse na 1900 nog 
geen behoorlike historiese monografie 
die lig gesien het nie. 


Prof. D. Nauta (1898- ) — emeri- 
tus teologiese professor in kerkgeskie- 
denis en Kerkreg, aan die Vrye Univer- 
siteit — het in die leemte begin 
voorsien. Met die uitbreiding van sy 
afskeidsvoorlesing het hy in 1969 'n 
grondige historiese verhandeling oor 
die kernvraagstuk vir Kerk en teologie 
in 19de eeuse Nederland gelewer. Dit 
handel oor die krag van die belydenis- 
geskrifte en sluit as geskiedskrywing 
nf by 1880. Toë (teen 1880) was alles 


vir Kuyper se Doleansie (doleer — 
klaag) en kerkskeuring van die Ndl. 
Hervormde Kerk af (in 1886) reggestel. 
Nauta se uitmuntende geskrif is eer- 
stens 'n versameling van die vernaam- 
ste gegewens (sedert 1816, maar veral 
sedert die Afskeiding van 1834); ver- 
volgens rekonstruksie van die deur- 
lopende draad met strydpunte, daarna 
grondige ontleding van die beweeg- 
redes van die deelnemers. In 'n kort, 
meesterlike slotbeskouing kom 'n be- 
gin van 'n waardebepaling van stand- 
punte en aksies, wat tot vandag toe 
aldaar aan die gang bly. Daarby kom 
die vraag op of Kuyper en sy mede- 
standers se optrede verantwoord geag 
kan word. Nauta verklaar dienaan- 
gaande: ,,Toch kan moeilik met recht 
worden beweerd dat er een wezenlijke 
ontmoeting van de diverse standpun- 
ten heeft plaats gehad. Van een gron- 
dige en diepgaande behandeling van 
elkanders inzichten, waarby alle mo- 
tieven en argumenten met wederzijds 
begrip onder ogen werden gezien is in 
het algemeen geen sprake geweest.” 
Kuyper het hom in 1868 en 1870 in die 
Hervormde Predikantevergaderinge op 
eminente wyse laat ken as die uitge- 
sproke tolk van 'n naastenby letterlike 
interpretasie en toepassing van die 
Belydenis (-geskrifte) — aldus Nauta. 
Daarmee het Kuyper afgestuur op die 
skeuring van 1886, waaroor dieselfde 
skrywer sê: ,,Kuyper heeft die zaak 
wel erg georganiseerd, met groot veld- 
heersbeleid.” 


Prof. C. Augustyn — Nauta se opvol- 
ger aan die V.U. — het in 1969 beweer 
dat Kuyper as reaksie op die situasie 
in die Hervormde Kerk bewus 'n ge- 
bruik van die belydenisgeskrifte be- 
vorder het wat hulle 'n norm naas die 
Heilige Skrif gemaak het. In die leer- 
konflikte te binne die (Geref. Kerke 
(1926, 1944) sou die uitleg van die 
geskrifte minstens 'n ewe groot rol ge- 
speel het as die Bybel. (Kerk en Bely- 
denis p. 68.) 


Abraham Kuyper was groot. Die 
jonger Hervormde Kerkhistorikus prof. 
Otto J. de Jong (gebore 1926) het in 
1972 geskrywe dat ,,in dié jare te 
Utrecht 'n Hervormde predikant hom 
in die stryd vir kerklike reorganisasie 
en die besondere skool begin meng 
het wat Groen van Prinsterer (1801- 
1876) se opvolger sou word, ook in 
die politiek en in die maatskappy. Sy 
naam sou vir 'n halwe eeu Nederland 
beheers — die tyd van Abraham 
Kuyper (1870-1920).” Inderdaad het hy 
in 1872 sy eie Pers bekom: 1878 leiding 
van sy Party geneem; 1880 sy eie 
Universiteit gevestig: 1886 sy eie Kerk 
afgestig, en in 1901 die Eerste Minister- 
skap verwerf. 


Hy was 'n man van enorm denk- 
en groot skeppende verbeeldingskrag, 
maar veral, as party- en kerkpolitieke 


strateeg, 'n genie. Maar juis daardeur 
is 'n groot deel van sy teologiese stel- 
sel — nie net in die omtrekke nie, maar 
in die kerngedagtes — tendensieus 
met gerigtheid op kerk- en partypoli- 
tieke oogmerke en belange. In sy eie 
kerkkring het die kritiek alreeds voor 
Wêreldoorlog | begin uitslaan, met 
verwarring en verstarring in 1926 en 
weer in 1944 opgebou, maar veral na 
Wêreldoorlog II is sy stelsel geleidelik 
omtrent afgekraak. 'n Sosiologies-his- 
toriese ontleiding deur 'n ondersoeker 
aan die Vrye Universiteit kenmerk die 
jare 1945-1960 as die ,,stil omwente- 
ling” in die Geref. Kerke van Neder- 
land. Die voltrekking het na 1960 ge- 
kom en is nog met beroering aan die 
gang. 

Sonder die verlangde wetenskaplike 
verantwoorde geskiedenis van die 
Geref. Kerke van Nederland (Kuyper 
se Kerkformasie), moet ons sig kry op 
Kuyper se teologiese stelsel se moont- 
like betekenis vir en motivering van 
onderwysbeleidsverskille in Suid-Af- 
rika. Maar dit sou 'n verkeerde inge- 
steldheid wees om ds. Dirk Postma, 
grondlêer van die Gereformeerde Kerk 
in Suid-Afrika — die grootste geeste- 
lik-kulturele erflater van dié kerk — sê 
betekenis nie na behore te waardeer 
nie. Sy skaduwee strek tot vandag toe. 
Hy het 'n lang kop gehad. 


Die bekwaam pen van prof. S. P. 
Engelbrecht (1891- ) kenner van 
gemelde geskiedenisse, het al vir 'n 
paar jaar tot stilstand gekom. Maar die 
veteraan redakteur van Die Hervormer 
— ds. J. G. M. Dreyer — het hom diep 
in hierdie hoofstukke van die Kerk- 
geskiedenis . ingegrawe en sy skry- 
wershand is nog vaardig. Skrywer 
steun op hom vir toeligting. 


(Word vervolg) 





Die Vrye Universiteit in Amster- 
dam, Nederland gestig deur dr. Abr. 
Kuyper teen die end van die vorige 
@eu het links geswaai, maar daar word 
met die jongste bemoeiing probeer om 
verlore terrein terug te win, want vir 
die eerste keer is iemand, wat nie lid 
van die Gereformeerde Kerke is nie 
cn daarby nie `n voorstander van die 
nuwere teologie is nie, benoem as op- 
volger van die uittredende dogmatikus 
prof. Berkouwer. Die opvolger is `n 
seun van prof. Veenhof van die Vryge- 
maakte Gereformeerde Kerk. 

— RES 





Die eintlike onderwerp van die teolo- 
gie is die aan-die-sonde-skuldige mens 
en die regverdige God en Heiland van 
hierdie sondaar. 

M. Luther 

Ds. Dirk van der Hoff en oud-president 
M. W. Pretorius, Potchefstroom, 1874, 
die eerste vaste predikant en eerste 
president van Transvaal. Tot met die 
koms van ds. G. W. Smits na Rusten- 
burg in 1861, was ds. Van der Hoff 
ook predikant van Rustenburg, terwyl 
M. W. Pretorius, as oudste seun van 
sy vader, as kommandant-generaal en 
later as president baie belangstelling 
in Rustenburg aan die dag gelê het. Op 
sy plaas, Groothoek, digby die Kloof, 
het hy in die sestiger- en sewentiger- 
jare met koffieverbouing en ander tro- 
piese gewasse begin. 

Ons (my vrou en ek) was met 'n 
kort vakansie in Rustenburg. Eintlik 
was dit, soos die dominee in Utrecht, 
Nederland in die twintiger jaar gesê 


JOH. DREYER 


het, net 'n ,,verposing”. Dié tyd het 
die predikers uit die regtervleuel van 
die Hervormde Kerk nog lank ge- 
preek, selfs het die diens meer as 
twee uur geduur. Toe die dominee 
dan ongeveer reeds `n volle uur besig 
was, en broer Theuns en ek reeds 
begin koud kry in die ou reuse groot 
katedraal met ev hlom leiklinvloere 








en vir mekaar saggies sê: ,,Dit loop 
ten einde”, toe sê die prediker: ,De 
gemeente zingt nu ter verposing psalm 
68 vers 10”, en daarna het die tweede 
deel van die preek begin oor die 
teks: ,Mara, Mara, dit is bitter, bit- 
ter.” 


Ek skryf dit nie, omdat dit vir ons 
lesers van belang is om te weet dat 
die redakteur en sy vrou ,,ter verpo- 
sing” rens was nie, maar om u te 
vertel van die mooi ou Voortrekker- 
dorp, Rustenburg. Mnr. Herman Rex, 
die argivaris van die kerk, sê sonder 
blik of bloos: ,Rustenburg is die 

n Lugtoto van die sentrale gedeelte van Rustenburg. Die Hervormde kerkgebou op 
die historiese kerkplein, wat in 1850 deur komdt.-genl. A. W. J. Pretorius en ander 
leiersfigure uitgesoek is, kan op die voorgrond gesien word. Die kerkplein word 
begrens deur Pleinstraat (links), Van der Hoffstraat, Prinsloostraat en Pretorius- 
straat (regs). Aan die suidekant van Prinsloostraat lê Boomstraat, dan volg 
Steenstraat en Smitsstraat (vernoem na ds. G. W. Smits, die eerste vaste predikant 
van Rustenburg). Die kerkgebou van die N.G. gemeente Rustenburg kan op die 
hoek van Burgers- en Pleinstraat gesien word, met die sportgronde op die agter- 
grond, in die rigting van Pretoria. 





mooiste dorp in Transvaal.” Nou weet 
egtelike kinders gebore, word die on- 
gehude moeder lieflik versorg selfs 
deur die kerk. Tehuise vir ongehude 
moeders help om hierdie sonde vir die 
ek 'n mens kan glo wat hy as ken- 


ner van die Transvaalse geskiedenis 
skrywe, want hy is 'n goeie navorser 
en historikus, maar ek is nie seker 
of 'n mens hom sonder meer kan glo 
as hy oor Rustenburg skrywe nie! 
Want hy is `n Rustenburger van ge- 


boorte en in die geval van die beoor- 
deling van sy geboortedorp is hy nie 
'n onpartydige beoordelaar nie. 

In sy beoordeling van Rustenburg 
kan dit wees, dat dit 'n kwessie is 
van jakkals prys sy eie stert! Of Rus- 


tenburg die mooiste dorp in Transvaal 
is, mooier as die mooiste dorp in 
Oos-Transvaal, weet ek nie so mooi 
nie, maar wat ek wel verseker weet: 
Rustenburg kan aanspraak maak om 
een van die mooiste Transvaalse dorpe 
te wees. Sy ligging is uniek. Wat Ta- 
felberg vir Kaapstad is, is die Maga- 
liesberge vir Rustenburg. Dit is geen 
wonder nie, dat toe ons Hervormde 
Voortrekkervaders vanuit Potchef- 
stroom met sy Mooirivier begin uit 
kring na Soutpansberg en Ohrigstad 
en Marico toe dat ook Rustenburg in 
aanmerking gekom het al is die rivier 
daar nie Mooirivier nie, maar net 
Hexrivier! 

Maar Rustenburg is nie alleen 'n 
pragtige plattelandse dorp nie, maar 
ook 'n historiese dorp met `n histo- 
riese verlede vol wetenswaardighede. 
Gemeentelik was dit vir agt jare dit 
wil sê vanaf 1842 tot 1850 net maar 
'n wyk van die Transvaalse moeder- 
gemeente, Potchefstroom met P. J. 
ven Staden as ouderling. Eers in 1850 
is fustenburg afgestig as die tweede 
gemeente van die Hervormde Kerk in 
Transvaal en die Rustenburgse ge- 
meente was die tweede gemeente in 
Transvaal wat sy eie kerkgebou gekry 
het in 1851 en sy eie predikant in die 
persoon van ds. G. W. Smits. Rusten- 
burg is verder die dorp wat die eerste 
Algemene Kerkvergadering van die 
Hervormde Kerk in sitting in sy mid- 
de ontvangs het in 1853. En dan is 
Rustenburg die distrik wat die tweede 
en derde presidente aan die Zuid- 
Afrikaansche Republiek gelewer het 
in die persone van Willem Cornelis 
Janse van Renseburg en van die groot 
Paul Kruger van die plase Kaffers- 
kraal en Boekenhoutfontein in die 
Magaliesberge onderskeidelik. Maar 
laat ek darem vir Rustenburg sê, dat 
die vader van Paul Kruger naamlik 
Casper Kruger ouderling van die twee- 
de span kerkraadslede in Potchef- 
stroom was en dat Paul Kruger vol- 
gens ons Potchefstroomse doopregister 
twee kinders in die Hervormde ge- 
meente van Potchefstroom laat doop 
het voor die stigting van die Gerefor- 
meerde Kerk op Rustenburg in 1859 
deur ds. D. Postma, die eerste Ge- 
reformeerde predikant in Suid-Afrika. 

Dat Rustenburg nie alleen `n mooi 
historiese dorp is nie, maar ook waar- 
dering het vir historiese figure uit 
ons volksverlede blyk ook as mens 
deur die dorp ry, want Rustenburg 
Spog nie alleen met die standbeeld 
van president Kruger voor sy stadsaal 


CO] Blaai om 





Die oudste bestaande tekening van die dorp Rustenburg. Hierdie waterverftekening 
is in 1864 deur Marianne Churchill, van Durban, gemaak tydens een van haar 
besoeke aan die Transvaal. Dit was ook sy wat in 1857 die oudste bestaande 
tekening van die Pretoriase Kerkplein gemaak het. Die grasdak-kerkgebou wat op 
hierdie tekening voorkom, is die eerste kerkgebou van die Gereformeerde gemeente 
Rustenburg, wat kort vantevore op die terrein op die hoek van Kerk- en Van 
Stadenstraat, agter die terrein van die huidige poskantoor, ingewy is. 





Versoening van die Volksleiers. 


'n Voorstelling van die versoening tussen Andries Hendrik Potgieter en Andries 

Pretorius op die Rustenburgse Hervormde Kerkplein, 1852. Voor sy afsterwe in 

1974, het mnr. Willie Andersen, oud-burgemeester en sakeman van Rustenburg, 

voorgestel dat daar 'n paslike monument ter herinnering van dié historiese gebeur- 

tenis, op die Hervormde Kerkplein opgerig moet word. Volgens hom is die gedagte 
jare gelede ook deur wyle ds. J. J. Prinsloo Jsn. uitgespreek. 

RUSTENBURG 


C] Van vorige bladsy 





Die Olifantsnekdam op die plaas Commissiedrift ongeveer 16 km. suid van Rusten- 
burg op die pad tussen Potchefstroom en Rustenburg. Op die plaas Commissie- 
drift, aan die suidelike hange van die Magaliesberg het in Oktober 1914 die eerste 
skote in die Rebellie geval toe twee kommando's onder aanvoering van genl. Louis 
Botha en komdt. ,,Klein Koos” van Heerden uit die rigting van Rustenburg op genl. 
Christiaan Beyers en ander rebelle-voormanne toegesak het. Hulle het egter wes- 
waarts na die plaas Steenbokfontein uitgewyk waar die beroemde proklamasie 
uitgevaardig is. 





Die gewilde en beroemde Rustenburg Kloof. Die hotel, geleë op, 'n koppie, waar 
ds. en mey. Eer tydens hul uVerposing. BeePEsaN het. bied 'n pragtige uitsig 
op die Kloo 

nie maar ook sy straatname getuig 
van sy waardering vir die historiese 
verlede. Natuurlik is hier `n Kerk- 
straat, soos elke ou dorpin onsland een 
het. Hierdie straat word in twee ge- 
sny deur die Hervormde kerkgebou. 
Maar ons het ook opgemerk `n Krug- 
er-, 'n Joubert- en Leydsstraat, ver- 
noem na drie grotes uit ons volks- 
verlede. asook `n Van Stadenstraat 
vernoem na eerste Rustenburgse land- 
dros, P. J. van Staden en Wolma- 
ransstraat vernoem na J. M. A. Wol 
marans Uitvoerende Raadslid van die 
negentiger jare. Maar ook die baan- 
brekers uit die kerklike lewe se name 
is in die straatvernoeming nie vergeet 
nie, soos Smitstraat vernoem na ds. 
Smits, die eerste Rustenburgse pre- 
dikant, Van der Hofistraat, na die 
eerste Transvaalse predikant, 'n Van 
Belkumstraat, vernoem na die tweede 
Hervormde leraar in Rustenburg, en 
Prinsloostraat vernoem na die legen- 
dariese ds. J. J. Prinsloo Js'n. 


Na ek nou al hierdie mooi dinge 
van die mooi Rustenburg geskrywe 
het, hoop ek dat mnr. Hermann Rex 
my nou sal vergewe dat ek sy woord 
dat sy dorp die mooiste dorp in Trans- 
vaal is, bevraagteken het. 





SING JOU LIED 
deur H. A. Fagan 


Al het die leewrik op die grond 
sy nessie, klein en eng en rond, 
hy styg na hartelus omhoog, 

al singend aan die hemelboog. 


O, had ek leewryksvlerke, 'k sou 
my hoog verhef bo smart en rou; 
'*k sou tot die reinste sonlig dring 
en ook, soos hy, 'n loflied sing. 


Jy, mensegees, jy kan ook vry 
jou vleuels in die ruimte sprei 
en uit die vlaktes van die lewe 
gedagtewêrelde deurswewe. 


Hoog bo die wolke van verdriet, 
styg, styg, my siel, en sing jou lied. 


Uit 
Soos die Windjie wat Suis 

















DIE LANDMAN - VERSLAG 


Wanneer daar soveel belang geheg 
word aan 'n verslag wat op 'n meer- 
dere vergadering van 'n kerk dien, en 
daardie selfde werkstuk reaksie uitlok 
in die dagbladpers tot maande nadat 
dit bespreek is op daardie vergadering, 
dan is 'n mens uiteraard nuuskierig 
oor die inhoud daarvan. Skrywer het 
die betrokke verslag in sy agendavorm 
te lese kon kry en wil hierby uiters 
bondig die inhoud daarvan weergee vir 
,kennisname'” (met apologie aan die 
professor van Potchefstroom) deur my 
mede-Hervormer. 





DS. P. M. VENTER 





1. Die rasse- en ekumeniese vraag- 
stukke van die dag word gesien as 
wesentlik 'n verhoudingsprobleem. Die 
bestaande verskeidenheid van rasse en 
volke kan maklik 'n sondige geskeiden- 
heid word. Hier lê die plig van die kerk 
dan om in hierdie situasie die konink- 
ryk van God te verkondig, of nader 
bepaald, die normatiewe beginsels wat 
die Skrif bied t.o.v. menseverhoudings 
voor te hou aan die samelewing, te 
wete liefde, geregtigheid, waarheid en 
vrede. 

2. Waar die kerk dan in dialektiese 
verhouding tot die volk staan, bied die 
kerk aan die volk geestelike leiding en 
beywer hy hom vir die inwerking van 
die genoemde fundamentele konink- 
ryksbeginsels in sowel die kultuur as 
sosiale omstandighede van die volk. 
Sodoende rig die kerk ,,tekens van die 
koninkryk” op in hierdie wêreld onder 
die volk(e) met wie hy in lewensver- 
band staan. Binne die veelvolkige kon- 
teks van Suid-Afrika kom daar dus 'n 
verskeidenheid van ,,volkse” kerke tot 
stand binne die een kerk. Hierdie 
volkse” kerke is geen geslote kerke 
nie, maar ,,verskeidenheid van gestal- 
tes” van die een kerk van Christus. Die 
onderlinge eenheid kom tot uiting in 
die belydenis, gemeenskap en diens 
van die kerk. Hierdie eenheid moet 
ook sigbare gestalte vind wanneer die 
kerk hom inlaat met die nood op indi- 
viduele en sosiale vlak. Daarin kom 
dan ook die ekumenisiteit tussen die 
kerke tot uitdrukking wanneer hulle 
mekaar ten volle ernstig neem in die 
lig van Gods Woord en in wedersydse 
kontak die hele openbaringswaarheid 
verkondig en van alle mense volledige 


OF TE WEË 


“VERSLAG AD HOC-STUDIEKOMMIS- 

SIE OOR RASSE- EN EKUMENIESE 

VRAAGSTUKKE” VAN DIE ALGEME- 

NE SINODE VAN DIE NED. GEREF. 

KERK 16 OKTOBER 1974 EN VOL- 
GENDE DAEZ 


gehoorsaamheid opeis. Die horisonta- 
lisme en die teologie van die rewolusie 
wat in die ekumeniese denke tans aan- 
wesig is, word afgewys, terwyl die 
roeping van die kerk op horisontale 
vlak konsekwent gehandhaaf word. 

3. As ,gewete van die gemeen- 
skap” beywer die kerk hom vir die 
konkrete realisering van die koninkryks- 
beginsels tot op die sosio-ekonomiese 
vlak. Teenoor die staat moet hy dan 
die normatiewe Skrifbeginsels van 
onderlinge menseverhoudings verkon- 
dig en die knelpunte uitwys wat die 
uitvoering van hierdie beginsels in die 
samelewing aan bande Iê. Saam met 
die staat beywer die kerk hom vir le- 
niging van alle nood en vir die realise- 
ring van ,maatskaplike geregtigheid”. 
Dit beteken dat die kerk in Suid-Afrika 
verantwoordelikheid het teenoor die 
Bantoe tuislande as ,,onderontwikkel- 
de gebiede” wat sy sorg verdien. Waar 
Bantoe in blankegebiede woon bestaan 
daar pertinent die knelpunte rondom 
behuising, werkverskaffing en arbeids- 
omstandighede, lone en trekarbeid. 
Ook die kleurling- en lndiërgemeen- 
skappe ondervind spesifieke knelpunte 
waaraan die staat aandag behoort te 
gee. 

4. Eenheid onder die afsonderlikse 
Ned. Geref. Kerkverbande van die ver- 
skillende bevolkingsgroepe in Suid- 
Afrika behoort sigbaar op plaaslike vlak 
sowel as die vlak van meerdere kerk- 
like vergaderings tot uitdrukking te 
kom. Sporadiese samekomste en ge- 
samentlike aanbidding van lidmate uit 
hierdie verskillende kerke moet dan 
plaasvind volgens die reëling van die 
plaaslike kerkraad. 


KOMMENTAAR: 


Word die ,,Herderlike Skrywe” van 
ons kerk van 1973 naas hierdie verslag 
gelees, is die verskil in standpunt baie 
duidelik, veral t.o.v. twee sake, nl. die 
taak van die kerk op die horisontale 
vlak en die eenheid van die kerk. 

a. Vind die N.G. Kerk die eenheid 
van die kerk as gevra ook in die een- 
heid van belydenis, gemeenskap en 
diens, dan beteken dit dat die kerk om 
Christus ontwil ,hom inlaat met die 
nood op individuele maar ook op so- 
siale vlak, met die persoonlike aspekte 
van honger en siekte, maar ook met 
die algemeen-ekonomiese aspekte van 
uitbuiting en onreg, dakloosheid en ar- 


moede, of dit plotselinge noodsituasies 
is of permanente toestande”. Daarteen- 
oor verstaan die Hervormde Kerk ,,sy 
missionêre taak uitsluitlik... as 'n ver- 
kondigingstaak waardeur hy alle mense 
volgelinge en leerlinge van Jesus Chris- 
tus wil maak...” Met beklemtoning 
van die Woordverkondiging ,,wil ons 
kerk met alle beslistheid sekere heer- 
sende misverstande oor die betekenis 
van die versoening en die geregtigheid 
van God wat daarin geopenbaar word, 
afwys”, ,Die misverstande is eerstens 
dat die versoeningswerk van Christus 
al minder verstaan word as verlossing 
uit die wesenlike menslike nood van 
sonde en dood, en al meer verklaar 
word as 'n bevryding uit die tydelike 
nood op die sosiaal-maatskaplike en 
die ekonomies-politieke vlak”. 


b. Die eenheid van die kerk(e) is 
vir die N.G. Kerk nie net onsigbaar nie, 
maar ook 'n sigbare werklikheid. ,,Dit 
moet gesien, gehoor en beleef kan 
word". Vandaar die oproep tot ,,kon- 
tak van lidmate uit die verskillende 
kerkverbande met mekaar op persoon- 
like vlak en die sporadiese samekoms 
van gemeentelede vir besondere ge- 
leenthede sowel as wedersydse be- 
raadslaging in amptelike kerklike ver- 
gaderings”. Hierteenoor verklaar die 
Hervormde Kerk: ,,Behalwe dat ons 
kerk in geintegreerde eredienste die 
dunkant van die wig vir integrasie op 
ander gebiede sien, beskou hy die de- 
monstrasie van die eenheid deur ge- 
samentlike aanbidding... as onnodig 
en onmoontlik”. ,,...die eenheid van 
die kerk (is) nie in die sigbare orga- 
nisasie geleë nie, maar in die waarheid, 
in die Bybelse leer, die geloof, die be- 
lydenis en die Christelike lewe”. 


Die Landmanverslag is 'n werkstuk 
wat met omvattende studie en navor- 
sing oor 'n breë gebied, uitgebring is. 
Die verslag self beslaan 64 dubbel- 
kolom bladsye, met ongeveer 'n 6Odui- 
send woorde. Buiten die sinodale kom- 
missie van 10 man het nog 'n verdere 
42 persone in 4 subkommissies daaraan 
meegewerk. Standpuntverskille ten 
spyt, koester 'n mens hoë waardering 
vir die verslag in sy geheel. Daar is wel 
vrae wat by mens opkom, soos by- 
voorbeeld die aanwending van die Skrif 
hier om ,,fundamentele gegewens met 
normatiewe betekenis” te ekstraheer. 


O] Blaai om 

DIE ,DOCTORES 


GRAAD 
IN REGTE 


Dit lyk wel of die predikante van die Hervormde Kerk kennis dra en rekening 
hou met die gesegde van de Genestet: 'n Dominee wat nie studeer nie, is nie 
bekeer nie. 


Met hierdie puntdig wou de Genestet maar net klem Iê op die belangrikheid 
van studie vir elke predikant. 'n Dominee wat na sy akademiese loopbaan die 
boeke wegpak, doen net so dwaas as 'n boer wat al die landboukundige geriewe, 
al die resultate van wetenskaplike proefnemings en adviese links laat lê, omdat hy 
van mening is dat hy goed daarsonder kan klaarkom. Hy sal egter vroeg of laat 
agterraak by die energieke boere wat gewillig is om te leer en te profiteer van die 
bevindings van deskundiges en ander ondernemende boere. 


Die boeke wegpak! Daar mag enkeles wees wat dit doen, maar daar word 
deesdae in die kerk 'n groeiende belangstelling vir studie onder die dominees 
opgemerk. Die getal onder hulle wat inskrywe vir verdere studie neem geleidelik 
toe en die getal, wat doktoreer of ander kwalifikasies verower, word al groter. 
Nou het ds. J. J. Smit van die gemeente Randburg die L.L.B. wetseksamen afgelê. 
Hy is die tweede predikant wat met die wetsboeke gaan worstel het. Voor hom 
het ds. J. P. B. Viljoen van Witrivier 'n jaar of wat gelede die selfde wetseksaam 
afgelê. Die verskillende studierigtings in die regte soos kerkreg, die gemenereg 
ensovoorts grens almal aanmekaar. Daarom kan die regstudies van die twee 
genoemde dominees die kerk en veral die kerkreg ten goede kom. Ons gelukwense 
aan albei van hulle met hulle studieprestasies. 


Maar hier eindig ons komplimente nie. Hier begin dit maar om te eindig by, les 
bes', soos die Nederlanders sê, die teologie, die moeder van die wetenskappe. 
En hier is die ry van ,studiekoppe' onder die dominees 'n hele end langer. Ons is 
eintlik bang om hier name te noem. $ê nou net een word vergeet! Ons waag dit 
tog en wel uit waardering vir hulle studie-ywer en met groot ekskuus vir hom wie 
se naam onopsetlik vergeet bly. Ons tel 15 wat in die teologie afgestudeer het te 
wete L. M. le Roux, P. J. T. Koekemoer, P. G. Geertsema, J. M. de Wet, J. H. 
Koekemoer, C. J. Viljoen, H. G. van der Westhuizen, A. J. G. Dreyer, D. J. C. van 
Wyk, M. J. du P. Beukes, D. J. Smith, J. A. Loader, T. F. J. Dreyer jr. 

Behalwe hierdie ,doctores' is daar nog 'n dosyn, Sover ons weet, wat aan 
hulle doctorsgraad of proefskrif werk. En dan is daar nog die korter lys van pro- 
fessore en lektore. 


Aan al hierdie manne van studie, ons hartlike gelukwense en beste wense vir 
die bereiking van die ideaal en jarelange diens in die kerk, 


Joh. Dreyer 





DIE LANDMAN 
VERSLAG 


7] Van vorige bladsy 
Sou so 'n reeks van ,normatiewe be- 


voorbeeld in die volkereverskeidenheid 
die gevaar gesien word wat tot sondige 
geskeidenheid aanleiding kan gee, maar 
nie noodwendig sal gee nie as dit 
effektief aan bande gelê kan word deur 
konkrete toepassing van die fundamen- 
tele beginsels nie? Word die aanvank- 
like afgrensing teen horisontalisme nie 
kort daarop vertroebel as die verslag 
hom ingrypend inlaat en uitspreek oor 
die ander rasse in die land as die voor- 
werp van die kerk se bemoeienis nie? 
Is hier dan 'n diversifiteit van mening 
binne een verslag? Is die kerk nie besig 
om die staat aan homself te onderwerp 
wanneer hy ,,gewete van die gemeen- 
skap” wil wees wat aan die staat die 
knelpunte wil uitwys wat die realise- 
ring van die normatiewe koninkryks- 
beginsels in die wiele ry nie? Word 
die kerk in so 'n verweefdheid met die 
staat dan nie Of juis staatskerk, waar- 
teen die verslag hom so skerp uit- 
spreek Of die staat kerkstaat nie? En 
sou die normatiewe beginsels waar- 
voor die kerk hom beywer, normatief 
wees vir die hele volk onder wie hy 
werk, selfs ook vir die wat nie glo in 
God nie en sy wil ook nie wil gehoor- 
saam nie? 


Dit wil na my beskeie mening tog 
voorkom of die laaste woord nog nie 
met die verslag gesê is nie. By alle 
hierdie omvattende 
werkstuk, bly daar tog nog vrae oor 
wat in die toekoms beantwoord moet 


word. 
) 


waardering vir 





'N MODERNE MARTELAAR 


Pastoor Ferencz Visky, van die kerk in Roemenië, is andermaal gearresteer 


ginsels” nie heel gemaklik deur 'n on- 
gelowige wêreld net so aanvaar en 
nagestreef kan word en beoefen kan 
word as 'n humanistiese verhoudings- 
filosofie sonder dat daar ooit sprake is 
van God of van die geloof in Hom of 
van sy geregtigheid nie? Verkondig 
Genesis 10 en 11 in die volkeretafels 
werklik die eenheid van die menslike 
geslag en sy prinsipiële gelykwaardig- 
heid soos die verslag meen — verkon- 
dig dit nie eerder die eenheid van die 
mens onder die sonde en sy gelykelike 
onwaardigheid daarin nie? Lei die 
standpunte van die G.E.S. (Geref. Eku- 
meniese Sinode) nie tot vertroebeling 
waar dit bygewerk is nie, veral wan- 
neer herfrasering toegepas moet word 
ten opsigte van die Suid-Afrikaanse 
milieu? Word die wesentlikheid van 
die sonde nie onderskat wanneer by- 


deur die Kommunistiese owerheid. Nie dat dit die eerste keer is nie — vantevore 
is hy tot 22 jaar tronkstraf gevonnis omdat hy 'n piëtistiese organisasie gelei het 
met die naam van ,,Christelike Strewe”, 'n organisasie wat hulle ten doel gestel 
het om die lewe van die gelowige 'n voortdurende verdieping te laat ondergaan, om 
meer tekens van ernstige toewyding te toon. Na 'n tyd in die tronk is hy tydens 
'n algemene amnestie in 1964 vrygelaat. 


Die huidige aanklag is dat hy Bybels en ander Christelike boeke versprei het. 
Die eerste keer was die beskuldiging teen hom dat sy organisasie sou saamsweer 
om die regering omver te werp. 


Tot dusver is sy lot onbekend. Sy vrou en sewe kinders bly alleen agter. 
Maar die oë van die vrye wêreld, en van ander gelowiges wat hulle die lot van 'n 
kerk in verdrukking aantrek, bly op sulke gevalle gevestig. Godsdiensvryheid is nie 
oral vanselfsprekend nie. Moet diegene wat in vryheid aanbid, dan swyg as sulke 
dinge gebeur, en daar niks aan doen nie? Hierdie kort beriggie so veelseggend, is 
onder ons aandag gebring deur 'n ander organisasie, Christelike Sending aan die 
Kommunistiese Wêreld. 


C. J. Viljoen 

(36) AS TOERIS DEUR ISRAEL 
LAND VAN DIE BYBEL 


Met hierdie eienaardige opskrif dat 
'n toer deur Israel geen ,,vyfde Evan- 
gelie” is nie, wil ons die voorafgaande 
artikelreeks afsluit. Waarom sê 'n op- 
skrif? Dis nie sommer uit die lug ge- 
gryp nie. Ons het met baie mense 


DR. P. J. T. KOEKEMOER 


kennis gemaak wat met uiteenlopends 
doelstellings Israel toe gaan. Vir die een 
is dit maar sommer net 'n toer; dit kon 
net so wel in orde gewees het om 
Amerika of Europa of die Ooste te be- 
soek. Hierdie mense is na die besoek 
gewoonlik teleurgestel omdat 'lsrael 
niks bied van die tentoonstellings van 


Aan die voet van die Olyfberg, êrens, 

moes die tuin van Getsemane gelê het. 

Op die plek wat deur tradisies aan- 

gedui word as Getsemane, staan 'n 

paar van hierdie eeue-oue knoetsagtige 
Olyfbome. 


prag en praal van bv. die katedrale van 
Europa, die Eifeltoring van Parys en 
die mistiek van die Ooste nie. Daar is 
geen vergelyking tussen die sg. Ge- 
boortekerk in Bethlehem, die sg. Graf- 
kerk in Jerusalem aan die een kant, en 
die St. Peter in Rome of die St. Paul 
in Londen aan die anderkant nie. Die 
armste gemeente in Suid-Afrika sou 





TOER DEUR ISRAEL 
IS GEEN 
VYFDE EVANGELIE NIE 





Jerusalem: Op die tempelplein. Op die agtergrond is die koepel van die ,,moskee” 


van Omar (moskee van die Rots) sigbaar. In laasgenoemde moskee is die heilige 
rots waarvan in hierdie artikel sprake is, te sien. 


ia 

onmiddellik aan die werk spring indien 
hulle kerke na die uiterlike sou lyk op 
eersgenoemde twee kerke in lsrael. 
(Daar is natuurlik ook die uitsondering 
dat die Rooms-Katolieke kerk in Na- 
saret 'n katedraal is wat miljoene moes 
gekos het). Ander mense besoek Israel 
graag omdat dit vir hulle by uitne- 
mendheid die land van die Bybel is, 
omdat hulle gewoonweg baie graag 
die plekke sou wou sien waarvan hulle 
IN DIE BYBEL gelees het en waarvan 
haas elke preek melding maak. 'n 
Kleiner groepie besoek die Bybelland 
met een of ander geheime verwagting 
dat hulle hier ,,nader aan die Here” 
gaan voel as wat hulle tot dusver in 
hulle lewe ,,gevoel” het; dat hulle hier 
een of ander ,,troos en berusting” gaan 
vind wat hulle elders, onder die ge- 
klank van die prediking en die godsdiens 
in die binnekamer net nie kon vind nie. 
Dis hierdie laasgenoemde groepie wat 
so graag wil hê dat die gids moet sê 
“kyk hier” en ,,kyk daar”, want hier 
en daar presies het dit en dat gebeurl 
Vir laasgenoemde groepie voel ek al- 
tyd besonder jammer omdat ek by 
voorbaat weet van die teleurstellings 
wat, indien dit nie reeds tydens die 
reis begin nie, dat hulle dan wel binne 
enkele maande na hulle terugkeer sal 
weet dat 'n reis deur Israel tog geen 
uvyfde Evangelie” is nie, dat die fisiese 
kontak met al die heilige plekke tog 
nie troos” gebied het wat die waar- 
agtige troos van die geloof in Jesus 


Christus, die opgestane Heer is nie, 
daarom nooit blywend kan wees nie. 
So byvoorbeeld vind mens dat die area 
wat aangewys word as die tuin van 
Getsemane, miskien juis vanweë die 
atmosfeer wat tussen hierdie paar rus- 
tige oer-oue knoetsagtige Olyfbome 
heers, sig uitnemend daartoe leen om 
hier vir 'n uurtjie te kom mymer en 
nadink. Nee, 'n mens is in Betlehem of 
Nasaret of Jerusalem geen tree nader 
aan jou God en jou Saligmaker as hier 
in die suidpunt van Afrika nie. Dit sê 
ons beslis nie omdat ons 'n koue en 
gevoellose, slegs rasioneel denkende 
mens wil wees nie. Watter beswaar 
sou daar tog kon wees om met die 
Bybel in die hand hierdie plekke te be- 
soek? Trouens, dit is die mense wat 
gegaan het met die doel en die hoop 
om hulle Bybel daardeur noukeuriger 
te lees en te ondersoek, om hulle ken- 
nis aangaande die Woord van God nie 
alleen te verbreed nie, maar ook te 
verdiep... dit is hulle wat vind dat die 
besoek aan Israel juis die spoorslag en 
aanmoediging is om leesstof wat hulle 
daar te koop gevind het, hier rustig en 
met nadenke te lees. Dit is hulle wat 
weldra hulle predikant vra watter an- 
der materiaal hulle kan koop ten einde 
nog méér te weet van die plekke: Aard- 
rykskundig, Ou Testamenties, Nuwe 
Testamenties, Argeologies, Volkekun- 
dig, ens. 


OG] Blaai om 

TOER—GEEN VYFDE EVANGELIE NIE 


O] Van vorige bladsy 


Mens kan nie help om tydens jou 
besoek aan Israel altyd in gedagte te 
hou nie, dat die waarhede wat strek 
tot jou redding, GELOOFSwaarhede is 
wat juis nie gesien en nie gedemon- 
streer kan word nie. Thomas wou ook 
So graag sien voordat hy glo! En die 
resultaat? Hy moes dit aanhoor uit die 
mond van Jesus dat hulle wat NIE 
gesien het nie en TOG geglo het juis 
die saliges is! Hierdie ,,EN TOG” van 
die geloof word so maklik deur die 
toeris verloor! En nou is dit ook nie 
altyd die skuld van die besoeker aan 
Israel dat hy so graag wil sien presies 
waar die Heer se voetspore en die van 
sy apostels Iê nie. Die groot verleiers 
vind mens onder die toergidse. Geluk- 
kig nie by almal nie. Mens moet jou 
UITGESOEKTE toergids vooraf ,,waar- 
sku” dat hy hom moet beperk tot feite- 
like materiaal en dat hy, daar waar die 
feite ontbreek en slegs die tradisies 
spreek, sake baie duidelik moet stel. 
Professor Charles Fensham, 'n briljante 
geleerde van Stellenbosch, 'n man wat 
as vakman met groot gesag oor die 
Bybellande en veral die argeologiese 
opgrawings kan praat, vertel in sy 
pragtige boek, getitel ,,Die Veelkleurige 
Kleed"”, van 'n seepgladde gids wat in 
Egipte by geleentheid die horings van 
die sewe maer koeie wat die sewe vet 
koeie ingesluk het, aan toeriste ver- 
toon het! Deur die eeue heen is daar 
byvoorbeeld op baie plekke in Pales- 
tina kerke gebou op plekke waar daar 
bekende Bybelse gebeurtenisse plaas- 
gevind het. Baie van die oorlewerings 
wat as leidrade gebruik is om destyds 
vas te stel waar die gebeurtenisse af- 
gespeel het, het op weinige feite berus. 
'n Mens moet ook onthou dat Jerusa- 
lem by 'n paar geleenthede deur oorloë 
feitlik met die grond gelyk gemaak is. 
In die jaar 587 v.C. het die Babiloniërs 
die stad verwoes. Die feit dat onge- 
veer sewentig jaar na laasgenoemde 
datum 'n tweede tempel verrys het op 
die plek van die ou tempel, verseker 
egter weer dat ons vandag weet waar 
Salomo se tempel gestaan het. Die 
Olyfberg het, om 'n ander voorbeeld te 
noem, tog 'n groot oppervlakte. Dat 
die hemelvaart vanaf die Olyfberg 
plaasgevind het aanvaar ons almal. 
Maar wie op aarde sou tog nou kan sê 
dat die vertrekpunt vanwaar die he- 
melvaart plaasgevind het, presies op 
die plek was waar die sg. Hemelvaarts- 
kerk vandag staan? Alles is egter nie 
so onseker nie! Of ons nou daarvan 
hou of nie, die geleerdes twyfel nie 
daaraan nie dat die huidige moham- 
medaanse moskee van Omar gebou is 
oor die rots waar die heilige deel van 





Die toergroep afgeneem in die ou Bybelstad Joppe. Links op die foto staan ouder- 
ling en mevrou P. A. Bentum van Rustenburg en voor hurk dr. P. J. T. Koekemoer 
toerleier en skrywer van die reeks artikels. 


die Israelitiese tempel geleë was! So 
is daar ook baie ander plekke waarvan 
ons wel sekerhede het. 


Ons het egter gemeen dat daar ge- 
maan moet word sodat toekomstige 
besoekers aan die heilige land tog nie 
alles vir soetkoek moet opeet nie. 
Daarby sluit ons af met 'n verwysing 
na die boek, ,,Die Lewe van Jesus”, 
wat byna 'n eeu gelede verskyn het 
uit die pen van die Franse skrywer 
Renan. Sy boek staan as 'n waarsku- 
wing vir elkeen wat Palestina wil be- 
soek om sodoende sy of haar geloof 
daardeur te ,,versterk”. Renan kom tot 
die konklusie, hy wat so graag alles 
histories wou BEWYS uit die evange- 
lies, dat die evangeliese verhale nié op 
historiese vastighede berus nie, dat 
ons van Jesus eintlik niks meer weet 
as dat hy die goeie Man is wat uit 
Nasaret afkomstig is nie en in die tyd 
van Pontius Pilatus gekruisig is nie. 
Sy opstanding uit die dode en sy he- 
melvaart is vir Renan so onhistories as 
wat dit maar kan kom... daarom is 
dit vir hom geen heilsfeite waaraan hy 
enige waarde kan heg nie. Renan het 
sy boek oor die lewe van Jesus ge- 
skryf tydens 'n oudheidkundige sen- 
ding. Hy het in ekstase geraak oor alles 
wat hy in Palestina gesien het. In alle 
rigtings het hy die land deurkruis. Hy 
sê: ,,MVoor my oë sien ek die ,,Vyfde 
Evangelie” nl. die wonderbare land Pa- 
lestina! Die kennis van die ou nabye 

Ooste, die Oudheidkunde, die argeolo- 
giese opgrawinge, ens. vorm vir Renan 
die ,,Vyfde Evangelie”! 


Na 'n besoek aan die Bybellande kan 
ons nie van 'n ,,Vyfde Evangelie” praat 
nie! Die Bybelse Aardrykskunde, Oud- 
heidkunde, kennis van die Geskiedenis, 
argeologiese opgrawings, ens. leer aan 
ons iets van die sfeer en die milieu 
waarin die Bybelse verhale afgespeel 
het, verbeter ons kennis van kultuur- 
historiese agtergronde, dit gee aan ons 
'n geweldige verryking van Bybelken- 
nis en 'n merkwaardige aansporing om 
ons steeds daarin te verdiep. Dit is 
nuttig en nodig. Dit is goed om die 
Bybel te lees onder die ope hemel van 
Palestina. Maar hoe belangwekkend en 
verrassend die lig op die Bybel a.g.v. 
hierdie betere kennis ookal mag wees, 
die Bybelse heilswaarhede, dit wat dien 
tot ons saligheid, die waarhede van 
sonde, verlossing en dankbaarheid is 
nie af te lees uit 'n besoek aan Pales- 
tina nie. So 'n besoek is geen ,,Vyfde 
Evangelie” nie. Dit is egter die moeite 
werd]! 


SLOT 





Volgende maand begin 'n reeks deur 
dieselfde skrywer oor ander stede nou 
verbonde aan die Bybel en die kerk. 




























































































HUWELIK en EGSKEIDING 


'n Artikel onder die opskrif: ,Waar 
Staan ons nou?” uit die pen van dr. D. 
J. C. van Wyk, is blykbaar bedoel as 
kommentaar op my reeks artikels in 
,Die Hervormer” wat oor huwelik en 
egskeiding gehandel het. Daarom sal 
dit my seker gegun word om in die- 
selfde orgaan op hierdie ,,kommentaar'” 
te antwoord. Daar word in die kom- 
mentaar sekere dinge gesê, wat, indien 
ek sou stilbly, my skuldig sou maak 
aan die dinge waarvan ek beskuldig 
word. 


Hy beweer dat ek 'n ,,paar uitsprake” 
gemaak het, ,,wat van die waarheid 
ontbloot is”. Het ek nou werklik on- 
waarhede kwytgeraak? Ek glo nie so 
niel Indien my artikels verkeerd ver- 
tolk word, sou ek wel seker van so- 
iets beskuldig kan word. Dit is ook nie 
vir my duidelik uit dr. Van Wyk se 
kommentaar, watter onwaarhede ek 
sou verkondig het nie. Miskien is dit 
vervat onder die drie punte waaroor 
hy skryf: 


1. ,Is ons. in die Hervormde Kerk 
wetties?” 


2. ,Tug oor oortreding van die se- 
wende gebod.” 


3. ,ls 'ongelukkigheid' rede vir eg- 
skeiding?” 


Indien die kerk nie Math. 5:32 en 
Math. 19:9 as wet aanvaar nie, dan sou 
die kerk nie wetties wees nie en dan 
vra ek om verskoning indien daar 
êrens uit my artikels afgelei kan word, 
dat ek met name die Hervormde Kerk 
daarvan beskuldig dat sy wetties is. 
Ek het nêrens gesê: Die Hervormde 
Kerk is ,,wetties” nie. Indien ek daar- 
van oortuig is, dat die Hervormde Kerk 





wetties” is, sou ek dit prontuit ge- 
noem het. 


In dieselfde paragraaf waarin dr. Van 
Wyk die vraag stel of die Hervormde 
Kerk ,,wetties” is, sê hy dat die Her- 
vormde Kerk my reeds 'n klompie jare 
gelede daaraan herinner het, dat ek nie 
alles wat my hinder en bind in die 
Skrif, oorboord moet gooi nie. Ek glo 
nie daar is iets wat my hinder of bind 
in die Skrif nie. Dit het destyds gegaan 
oor die wyse van Sondagsviering. So- 
ver ek weet was dr. Van Wyk nie in 
die betrokke vergadering teenwoordig 
nie. Ek weet dus nie waar hy aan sy 
inligting kom nie. Sover ek weet het 
die kerk my destyds ook nie daaraan 
herinner om gedeeltes van die Skrif 
nie oorboord te gooi nie. Die kerk het 
my destyds net gevra om nie weer in 
die openbare pers oor die betrokke 
onderwerp te skrywe nie. 'n Opdrag 
van die kerk, wat ek gehoorsaam het 
tot op hede. Ek het gedink ek is daar- 
voor vergewe! Of sluit ons manier van 
vergiffenis in, dat ons 'n oortreding 
maar altyd weer kan oopkrap? Ek vra 
maar net! Waar staan ons dan met ons 
vergewensgesindheid? In alle beskei- 
denheid wil ek sê, dat die aanhaal van 
die Sondagkwessie teenoor my onbil- 
lik is. 


JAN MARAIS 


Dr. Van Wyk kan maar ,,n sug van 
verligting slaak”. Ek dink nie en ek sê 
nie, dat die Hervormde Kerk wetties is 
nie. Ek sê wel die volgende: ,,vir hier- 
die mense is die saak daarmee blyk- 
baar glashelder en wetties afgehandel.” 
Dit gaan hier oor mense wat altyd 


DIÉ WILDEVY 


(Sycomorus-vy) 


Hierdie boom is van historiese oorsprong en word ook vermeld in die Bybel 
Psalm 78:47 en Amos 7:14. Dit staan ook bekend as Farao se vy. 

Daar is verskillende soorte wildevy en een van die kenmerke van hierdie 
bepaaldes soort is die een stam wat bo die grond — wortels en die takke versprei 
Soos op die foto van die buiteblad gesien kan word. Dit kan soms met die Kaapse 
Wildevy verwar word. Laasgenoemde het egter gladde haarlose vytjies, met 
smaller blare en is glad aan die bokant. Die Sycomorus-vy se vruggies het 'n digte 


haartooisel. 


Die tuiste van hierdie reus wat tot hoër as 80 voet word met 'n stam tot drie 
voet dik, is Noord-Transvaal, Suidwes-Afrika, Mosambiek, Botswana en dwarsdeur 
die tropiese Afrikagebiede tot Ethiopië, Soedan en Egipte. Dit groei meestal by 


riviere of naby fonteine. 


Dit is gevoelig vir ryp en meer geskik vir warmer streke. 
Die vrug word geëet deur bosvarke, bosbokke, ape, bobbejane en verskillende 


voëlsoorte — baie selde deur mense. 


P, M. Smith 





presies weet wanneer mense mag skei 
en wanneer hulle nie mag skei nie. Die 
kerk word nie hierby genoem nie. 

Ek sê ook: ,,En dan volg vers 9, wat 
in kerklike kringe as wet aanvaar 
word.” Sou hierin miskien 'n beskul- 
diging lê, dat die Hervormde Kerk 
wetties” is? Word dit dan nie deur 
kerklike kringe as wet aanvaar nie? Dit 
is die vers waarin dit gaan oor egskei- 
ding op grond van owerspel. Ek haal 
aan uit dr. Van Wyk se artikel: ,,die 
kerk in sy hoogste vergaderings sê dat 
die huwelik onontbindbaar is behalwe 
as gevolg van owerspel.” Wat is dit 
nou? 'n Wet? 'n Reël? 'n Standpunt? 
'n Reglement? 'n Gebod? 

Ek sê ook: ,,Die kerk maak foute in- 
dien hy terugkeer wil afdwing. Dit 
bring die kerk in die greep van wet- 
tisisme.” Ek wil die leser wys op die 
woordjie ,,indien'. Indien die kerk nie 
terugkeer wil afdwing nie, bring dit die 
kerk nie in die greep van wettisisme 
nie. 

Ek sê ook: ,,Hierdie vergewing mag 
nie op wettiese wyse deur die kerk en 
haar lidmate hanteer word nie.” Ek be- 
weer geensins dat die kerk die ver- 
gewing wetties hanteer nie. Indien vir 
ons gesê word: Jy mag nie egbreek 
nie, wil dit nie sê dat jy reeds egbreuk 
gepleeg het nie, jy word maar net 
daarteen gewaarsku. 

Verder haal ek dr. H. A. Visser aan: 
,Dit is baie maklik om wetties oor die 
sewende gebod na aanleiding van 
Math. 5:32 en 19:9 te geraak.” Sou 
dr. Van Wyk miskien in hierdie ge- 
kwoteerde gedeelte 'n beskuldiging 
van my sien, dat die Hervormde Kerk 
wetties is? Dan is ek jammer? Dr. Van 
Wyk sê dat ek in my artikels ,,aan- 
houdend” van 'n wettiese verklaring 
van die Skrif praat. Ek dink die woord- 
jie ,,aanhoudend” is bietjie 'n oor- 
drewe woord of ek verstaan nie mooi 
wat ,,aanhoudend” beteken nie. 

Ons kom nou by paragraaf 3 van 
dr. Van Wyk se kommentaar. Hy sê, ek 
sê, ,mense word onder sensuur ge- 
plaas as hulle hierdie gebod (sewende 
gebod) in enige opsig oortree”. Ek het 
dit nooit gesê nie. Ek het wel gesê, en 
ek haal aan: ,,Daar sal ook voorstelle 
kom dat die mense (wat oor die tou 
getrap het) onder sensuur geplaas 
word.” Sover ek weet is 'n voorstel 
nog nie 'n besluit van die kerkraad om 
iemand onder sensuur te plaas nie. Om 
te sê, dat kerkrade mense wat die se- 
wende gebod ,,in enige opsig” oortree, 
onder sensuur plaas, is heeltemaal in 
stryd met wat in my artikels staan. 

] Vervolg op bladsy 18 

FOTOS SE VERHAAL 


DIE VAN RENSBURG- EN 
LOUIS TRICHARDT MONU- 
MENTTEHUISE ONTVANG 
KOMBI 


Danksy die ruimhartigheid en ope 
gemoed van die diakonie van die ge- 
meente Verwoerdburg beskik die te- 
huise in Danville tans oor 'n eie bus- 
voertuig. 


In die verlede het die betrokke dia- 
konie van Verwoerdburg groot sken- 
kings aan die tehuise gedoen, maar het 
toe besluit om by 'n enkele geleentheid 
iets te gee wat werklik die moeite 
werd sou wees. Die gevolg was dat 
daar op 11 Junie 1974 'n bussie deur 
mnr. W. N. H. Prinsloo, voorsitter van 
die diakonie, en mnr. N. C. Swart, die 
skriba, aan die tehuise oorhandig is. 

Die voertuig voorsien in 'n baie be- 
paalde behoefte. Daagliks gebeur dit 
dat 'n aantal bejaardes vanaf die te- 
huise na die hospitaal klinieke of dok- 
ters geneem moet word. Hierdie per- 





sone is uiteraard nie meer in staat om Die skenkers en ontvangers saam by die bussie van links na regs mnre. H. K. 
alleen daardie noodsaaklike besoeke te Terstege en W. N. H. Prinsloo (albei Verwoerdburg), mevv. Marie Dreyer en Kotie 
doen nie, en moet vergesél word van Viljoen (albei van die tehuisbestuur), mnr. Nic Swart (Verwoerdburg). 

'n verpleegster. Party is met 'n am- . 
bulans vervoer, ander met huurmotors Es 


of per bus. Dit het soms groot ont- 

berings meegebring, afgesien van die : 
koste en tydsverlies vir die verpleeg- taal moes wag en daar weer 'n organi- 
sters, wat soms heeldag by die hospi- seerdery op tou moes sit om almal 
weer by die tehuis te kry. 

Nou kan die rondtes vinnig en doel- 
treffend gedoen word, met veel groter 
gerief en tydsbesparing. Vir Verwoerd- 
burg het dit meer as R3000 gekos, 
maar wat dit vir die tehuise beteken, 
kan nooit in geld gemeet word nie. 


(Mev.) J. E. Viljoen 


VERGROTINGS 
in 
LEWENSKLEUR 


van u eie 
KIEKIE OF NEGATIEF 


W. E. CAREY 
APTEKER 
Posbus 177 — Krugersdorp 





Mevrou C. E. Roos by die bussie met hulle wat vervoer moet word. 





Die Hervormer, Maart 1975, bladsy 16 








DIE FOTO- 
BLADSY 


Die redaksie probeer om so dikwels 
as moontlik gebeurtenisse in die kerk 
deur besondere foto's weer te gee. 
Daarvan kon lesers al vir 'n paar 
maande op die middelblad sien soos 
nou ook. Dit moet egter van wyer be- 
lang wees as net persoonlik. Tipiese 
foto's van bekende kerklike persone 
word ook gebruik soos die drie per- 
sone langsaan. Graag word sulke foto's 
ontvang maar sonder 'n belofte dat 
almal geplaas sal word. Die foto's moet 
swart en wit wees want kleurfoto's is 
nie altyd 'n sukses nie soos u kan kan 
opmerk by onderstaande foto teenoor 
die ander drie. 





EE EE EE EE id 





EE Se 





Die herstelde graf van wyle ouderling F. G. Wolmarans — lees Die Hervormer van 
Desember 1974, bladsy 17. 





Tipiese houding. — V.Ln.r.: Dr. P. J. T. Koekemoer, wyle prof, dr. E. S. Mulder 
en ds. G. P. J. Grobler. 


'n Mens is altyd mens-met-die-ander 
mens. Hy is verantwoordelik vir die 
ander mens. Hy leef nie vir homself 
nie, Hy sondig veral ook nie vir sy 
eie rekening nie. Daarom is, om God 
te dien, nooit alleen 'n partikuliere 
saak, net somin as wat die sonde in 
sy lewensvernietigende gevolge hom 


net tot die individu wat sondig, beperk. 


G. de Ru 








AANDAG 
PROSTAATKLIERLYERS 


'n Nuwe geneesmiddel vir die 
prostaatklier vinnige verligting en 
langdurig ook vir alle nier en 
blaas kwale en ook vir aambeie. 
Slegs R3,35 k.m.b. geen k.b.a. 
bestellings. 


TJEK MET KOMMISSIE 10c. 


Regstreeks van Mev. R. Muller, 
Pk. Krugerspos, 
Lydenburg. 

HUWELIK EN 
EGSKEIDING 


] Van vorige bladsy 


,In enige opsig” sou die volgende 
dinge wat die Heidelbergse Kategismus 
insluit onder die oortreding van die 
sewende gebod, insluit: 


,Alle onkuise dade, gebare, woorde, 
gedagtes, luste en geheime sondes.” 
Ek haal aan uit my artikels: ,,Ons kan 
dus nadink daaroor of ons al ooit ie- 
mand onder sensuur geplaas het wat 
dubbelsinnige grappe vertel het? Het 
enige kerkraad al ooit iemand aange- 
spreek wat vuil grappe vertel het?” Ek 
het dan juis beswaar daarteen dat 
kerkrade nie teen mense optree of met 
hulle handel ooreenkomstig die tug, 
wat in ,,enige opsig” die sewende ge- 
bod oortree nie. Dit sal miskien goed 
wees indien 'n persoon wat kommen- 
taar wil lewer oor die skrywe van ie- 
mand anders, as daar nie woorde in 
die mond van d.d. persoon gelê word, 
wat hy nie gesê het nie. Ek haal dr. 
Van Wyk aan: ,,Dit is skadelik en on- 
verantwoordelik.” 


Dr. Van Wyk sê, ek sê: egskeiding 
word beskou (deur die kerk) as 'n 
skuld waarvoor daar geen vergewing 
is nie. Ek het dit ook nie gesê nie selfs 
nie eers by implikasie nie. Ek het wel 
gesê: ,,Daar is mense wat beweer, dat 
daar geen vergiffenis vir egbreuk kan 
wees nie.” Die kerk kan dit onmoontlik 
nie sê sonder om ontrou te wees aan 
die evangelie van genade nie. Dr. Van 
Wyk is tog self 'n teoloog en behoort 
van beter te weet. 


Dr. Van Wyk sê: ,,Die kerk verwaar- 
loos juis die tug op skreiende wyse.” 
Is dit nie skadelik, verwarrend en on- 
verantwoordelik om soiets te beweer 
sonder om dit baie wyd te omskryf en 
te fundeer nie? Dit lyk amper asof u 
saamstem met my dat daar kerkrade is 
wat baie dinge deur die vingers sien? 
Indien ek so iets sou beweer, sou dit 
skynbaar vir die kerk skadelik wees! 
Dit gaan in my artikels dan juis ook oor 
die ,,slapheid”” van die tug, Of skryf ek 
werklik so onduidelik dat misverstand 
moontlik is? Miskien is ek soms geneig 
om dinge met 'n halwe woord te skryf. 


Ek het ook nooit beweer dat die 
kerk geen ,,medelye en geduld met 
hierdie ongelukkiges” het nie. Ek dank 
die Here dat ek juis kan getuig van 
medelye en geduld van die kant van 
die kerk. Ek dink aan predikante van 
die Hervormde Kerk en van ander 
kerke wat my kom besoek het. Ek dink 
aan die besoek van kerkraadslede. Die 
talle besoeke van lidmate van die kerk. 
Die goedgesindheid van kerkrade en 
die Ring van Waterberg. Vir alles is ek 
innig dankbaar. 


Hy sê, ek het die kerklike tug onder 
valse verdenking gebring. Maar dr. Van 
Wyk bring die tug rêrig onder verden- 
king soos ek reeds hierbo genoem 
het. As ,,teoloog” het ek ook nie be- 
weer dat die tug mense uit die kerk 
jaag nie. 


Ons kom nou by die vyfde paragraaf 
van dr. Van Wyk se kommentaar wat 
staan onder die opskrif: ,Is ,ongeluk- 
kigheid' rede vir egskeiding?” Hy sê ek 
verwerp op grond van allerlei tekskri- 
tiek, die uitspraak van Jesus dat eg- 
skeiding alleen mag plaasvind as gevolg 
van hoerery. Ek wil dit hier baie dui- 
delik stel, dat as hierdie ,,uitspraak” 
wel 'n uitspraak van Jesus is, ek my 
daaraan onvoorwaardelik onderwerp. 


'n Baie duidelike uitspraak van Jesus 
vind ons in Markus 10:9: ,,Wat God 
saamgevoeg het, mag geen mens skei 
nie.” So ook in Markus 10:11: ,,Elkeen 
wat van sy vrou skei en 'n ander een 
trou, pleeg egbreuk teen haar.” Dit is 
twee onomstootlike uitsprake van 
Jesus Christus wat geensins betwyfel 
kan word nie en daarom ook nie deur 
ons verwerp moet word nie. My arti- 
kels toon tog baie duidelik dat ek my 
aan hierdie uitsprake onderwerp. Hier- 
die uitspraak is baie ,,harder” as die 
ander uitspraak waarin hoerery aan- 
gewys word as 'n grond vir ekskeiding. 
Die laaste uitspraak is vir ons makliker. 
Sal 'n mens nou 'n moeiliker uitspraak 
aanvaar en 'n meer toegeeflike uit- 
spraak verwerp? Ons as sondige men- 
se sal eerder die makliker uitspraak 
aanvaar! 


Ons moet erken dat dit nie 'n uit- 
gemaakte saak is of die woorde ,,be- 
halwe oor hoerery” 'n latere toevoeging 
in die teks is of nie. Dit gaan hier na- 
tuurlik oor Math. 5:32 en Math. 19:9. 


Kom ons kyk nou eers na Math. 
5:32 en aanvaar dat ,,behalwe oor hoe- 
rery” wel in die teks hoort. Ons lees: 
,Maar Ek sê vir julle dat elkeen wat 
van sy vrou skei, behalwe omrede van 
hoerery, maak dat sy egbreuk pleeg, 
en elkeen wat die geskeie vrou trou, 
pleeg egbreuk.” 


'n Man skei nou van sy vrou en daar 
is altyd die veronderstelling dat sy 
weer gaan trou. Sodra hierdie geskeie 
vrou trou, pleeg sy egbreuk indien sy 
in haar eerste huwelik nie skuldig was 
aan hoerery nie. Dan is die man wat 
haar geskei het net so skuldig, want 
hy het ,,gemaak”, hy was die oorsaak 
daarvan dat sy weer trou. Indien die 
vrou in haar eerste huwelik skuldig 
was aan hoerery, pleeg sy nie egbreuk 
as sy weer trou nie, want sy het reeds 
met haar hoerery in haar eerste huwe- 
lik, egbreuk gepleeg. Indien daar nie 
hoerery by een van die twee in die 
eerste huwelik aanwesig is nie, en 

hulle sou skei, beskou Christus daardie 
huwelik nog as 'n huwelik en egbreuk 
word dan gepleeg sodra een van die 
twee met 'n ander een trou. Want dan 
trou 'n derde persoon met iemand wat 
ideaal nog verbind is aan die eerste 
huweliksmaat. Dit is dan egbreuk. Uit 
hierdie vers kan ons nie met alle se- 
kerheid besluit of die man skuldig of 
onskuldig is nie. Dit gaan hier eintlik 
net om die vrou. Dit is ook te betwyfel 
of hier van die werklike daad van hoe- 
rery gepraat word, want dan sou die 
vrou in elk geval nie weer kon trou 
nie, maar met die doodstraf gevonnis 
wees. Dit lyk dus asof Jesus eerder 
die uitspraak van Math. 5:28 in gedagte 
gehad het. Daarvolgens is 'n man of 
vrou skuldig aan egbreuk as daar met 
begerige oë na die teenoorgestelde ge- 
slag gekyk word. Dit is ook 'n uitspraak 
van Jesus wat ons nie kan verwerp 
nie en waar staan ons dan? 


Math. 19:9: ,Maar Ek sê vir julle, 
elkeen wat van sy vrou skei, behalwe 
oor hoerery, en 'n ander een trou, pleeg 
egbreuk.” Hieruit kan ons aflei dat in- 
dien 'n man sy vrou skei wat nie skul- 
dig is aan hoerery nie, en dan met 
iemand anders sou trou, dan pleeg die 
man egbreuk. En indien 'n man sy vrou 
skei wat skuldig is aan hoerery en hy 
sou dan met iemand anders trou, pleeg 
hy nie egbreuk nie. Hy is dan onskul- 
dig. Dit is na aanleiding van hierdie 
uitleg, dat dr. Van Wyk konstateer: 
,As die kerk in sy hoogste vergade- 
rings sê, dat die huwelik onontbind- 
baar is, behalwe as gevolg van ower- 
spel, word dit gesê as gevolg van dui- 
delike uitsprake in die Skrif. Daarom 
gaan dit vir die kerk in die eerste in- 
stansie, en nie om wat Thoole, Baar- 
slag, Visser, Smelik, Berkelbach en 
Kaptein sê nie.” 


Kom ons kyk nou wat sê die me- 
rendeel tekste oor die onderwerp. Math. 
19:6 ,Wat God dan saamgevoeg het, 
mag geen mens skei nie.” Hier is nie 
sprake van 'n uitsondering as gevolg 
van owerspel nie. 


Markus 10:9 ,Wat God dan saam- 
gevoeg het, mag geen mens skei nie.” 
Hier is ook geen sprake van 'n uitson- 
dering as gevolg van owerspel nie. 


Markus 10:11 ,,Elkeen wat van sy 
vrou skei en met 'n ander een trou, 
pleeg egbreuk teen haar.” Hier is ook 
nie sprake van 'n uitsondering as gevolg 
van owerspel nie. 


Markus 10:12 ,As 'n vrou van haar 
man skei en met 'n ander een trou, 
pleeg sy egbreuk.” Hier is ook geen 
sprake van 'n uitsondering as gevolg 
van owerspel nie. 

Luk. 16:18 ,,Elkeen wat van sy vrou 
skei en 'n ander een trou, pleeg eg- 
breuk: en elkeen wat trou met die vrou 
wat van haar man geskei is, pleeg eg- 
breuk.” Hier is ook geen sprake van 
'n uitsondering as gevolg van owerspel 
nie. 


1 Kor. 7:10 ,,En aan die getroudes 
beveel ek — nie ek nie, maar die Here, 
dat die vrou nie van die man moet skei 
nie.” Ook is hier geen sprake van 'n 
uitsondering as gevolg van owerspel 
nie. 


1 Kor. 7:11 ,,Dat die man sy vrou nie 
moet verstoot nie.” Ook hier is nie 
sprake van 'n uitsondering as gevolg 
van owerspel nie. 


Maleagi 2:16 ,Want Ek haat egskei- 
ding, sê die Here.” Ook hier is nie 
sprake van 'n uitsondering as gevolg 
van owerspel nie. Tewens Maleagi be- 
wys juis die teendeel daarvan. 


In bogenoemde tekste het ons te 
doen met uitsprake van Jesus, met 'n 
bevel van die Here en met 'n uitspraak 
van God waarin daar geen toegewing 
i.v.m. egskeiding gemaak word nie. Vir 
my gaan dit daarom en nie om wat 
Thoole, Baarslag, Visser, Smelik, Ber- 
kelbach, Kaptein, Marais en Van Wyk 
Sê nie. 

Verder het ek nêrens beweer dat 
,ongelukkigheid” 'n Skriftuurlike grond 
vir egskeiding is nie. Waar ek wel van 
ander redes as owerspel praat, word 
dit bedoel as menslike redes weens die 
hardheid van ons sondige harte. 


Dr. Van Wyk sê my pleidooi kom 
daarop neer dat ek graag sal wil sien 
dat egskeiding makliker gemaak word. 
Hierop verwerdig ek sowaar nie 'n 
antwoord nie, my artikels bewys dui- 
delik die teendeel van die beskuldi- 
ging. Dr. Van Wyk kan hulle gerus 
maar weer gaan lees. 


Dr. Van Wyk sê: ,,In die bediening 
ken ons die soort van ,erns' waarmee 
mense soms oor jare probeer om hulle 
huwelik te red.” Ek haal aan uit my 
artikels: ,,En as iemand sou beweer dat 
hy of sy sê (in alle erns) en in die 
geloof geskei is, sal ons glimlaggend 
stilbly en ons wenkbroue in vraagte- 
kens trek en 'n yslike groot vraagteken 
agter so 'n mens se weergawe van sy 
egskeiding plaas.” Dit is dus nie ver- 
rassend dat dr. Van Wyk die ,,erns” 
betwyfel nie. 


Waar staan ons nou? Ek wil nie dit 
vra nie! Want waar ek tot stilstand 
gekom het en byna tot ongeloof gedryf 


DIE EINTLIKE VERSKIL 


Prof. F. J. van Zyl is bekend as ie- 
mand wat 'n saak prinsipieel kan stel. 
Dit kom ook uit in sy jongste boekie 
oor Doop- en Huwelikskategese. Daar- 
by kom dat dit Bybels goed gefundeer 
is. Op 'n waardige wyse sonder om 
iemand te na te kom, gee hy sy uiteen- 
setting en maak hy sy stellings. Sy be- 
toog is enduit rustig, duidelik en logies. 


JOH. DREYER 








Die eintlike verskil 


Die eintlike verskil tussen die stand- 
punt van die kerk en die grootdoop- 
voorstanders het hy raak gesien en 
duidelik gestel. Die eintlike verskilpunt 
Iê by die verskil in opvatting oor die 
geloof: Hoe ontstaan die geloof? Hoe 
word dit gewek? Waar lê die oorsprong 
daarvan? By watter leeftyd kom dit tot 
openbaring? Is dit 'n bloot menslike 
prestasie? Volgens die sektebeskouing 
rus die doop op die geloof van die do- 
peling en omdat na hulle mening 'n 
kindjie nie kan glo nie, daarom kan hy 
nie gedoop word nie. 


As die geloof 'n bloot menslike 
prestasie is, dan sou die gevolgtrek- 
king dat 'n kindjie nie kan glo nie, 
korrek wees. En as die doop op die 
geloof van die dopeling, as 'n bloot 
menslike daad sou rus, dan is daar net 
een antwoord op die vraag of 'n klein- 
tjie gedoop kan word en dit is: Nee. 


Prof. Van Zyl toon egter uit die Hei- 
lige Skrif duidelik aan, dat die geloof 
nie 'n bloot menslike daad is nie. 
Trouens hoe sou die mens as 'n ge- 
valle sondige mens, onbekwaam tot 
wat goed is en ten alle dae geneig tot 
die kwaad, hoe sou hierdie mens dan 
tot dié stap uit homself kom om te 
glo. Selfs as hy die goeie wil doen, is 
die kwaad by hom aanwesig. Uit hom- 
self is hy magteloos tot wat goed is. 
Sonder die genade van God kan hy 
nie vry kom uit die sondemag en tot 
die geloof kom nie. 





was, kon ek aan die hand van 'n ander 
lewensmaat wie se geloof vir my 'n 
besieling was en is, opnuut op die weg 
van die geloof vorentoe gaan. 


My artikels was bedoel om 'n beter 
begrip in ons Christelike samelewing 
vir die geskeide te wek; dit is ook be- 
doel as die belydenis van eie skuld 
waarvoor ek glo ek reeds vergiffenis 
ontvang het. 


Maar prof. Van Zyl toon met die 
Bybel in die hand aan dat die geloof 
in eerste instansie 'n gawe van God is 
(Efes. 2:8). Daarom roep Dawid uit: 
Nie ek, o Heer, nie ek, u Naam alleen 
die eer. (Psalm 115:1), en skrywe 
Paulus aan die gemeente in Rome dat 
God die goddelose regverdig (Rom. 
4:5). Hy het immers nie vir die regver- 
diges sy Seun tot 'n losprys gegee nie, 
maar juis vir die onregverdiges, vir die 
skuldiges, vir tollenaars en sondaars. 


Wat prof. Van Zyl egter nie aantoon 
nie, is dat 'n kindjie wel kan glo al is 
dit nog nie so bewus nie as wat op 
latere tydstip die geval sal wees. Onse 
God is tog immers die Almagtige en 
die Vrymagtige. Hy is tog nie aan 'n 
leeftyd gebind nie, en kan sy gawe 
van die geloof gee na sy uitverkiesen- 
de genade aan wie Hy wil en wanneer 
Hy wil. 


Prof. Van Zyl wys wel op die woord 
in Mat. 18, maar hy gaan die merk- 
waardige woorde van die Here Jesus 
verby waar Jesus sê: ,,Maar elkeen 
wat een van hierdie kleintjies wat in 
My glo, laat struikel...” (Mat. 18:6). 
Wat in My glo! Kan God dan nie die 
gawe van die geloof ook aan 'n kindjie 
gee nie? Sê die Woord dan nie: Voor- 
dat Ek jou in die moederskoot gevorm 
het, het Ek jou geken... en jou ge- 
heilig?” (Jeremia 1:5). En dit sê die 
Woord van die Here nie alleen van die 
profeet Jeremia nie, maar bv. ook van 
Johannes, die Doper, dat ,,hy vervul 
sal word met die Heilige Gees reeds 
van die skoot van sy moeder af” (Lu- 
kas 1:15). Inderdaad, God skenk sy 
gawes wanneer Hy wil, aan groot en 
klein, en op grond van Mat. 18:6 skenk 
Hy die gawe van die geloof ook aan 
'n kind. 


Aan sommige oudjies kan dan ook 
vroeg in hulle lewe gesien word dat 
hulle die gawe van die geloof deelagtig 
is. Meer kere in my bediening het ek 
dit ondervind dat 'n moeder van 'n 
paar kinders aan my gesê het van een 
van hulle: ,,Hierdie een is anders. Hy is 
'n vroom kind. Hy hou van die Bybel 
en praat graag daaroor”. So groei so 
'n kind van jongs af op in die genade 
van die Heer. Van sulke kinders kan 
ook geen ingrypende verandering of 
bekering in hulle latere lewens gesien 
word nie, juis omdat hulle van kleins 
af die Gees van die Here deelagtig was 
soos Johannes die Doper. (Joh. 1:76, 
80.) Maar al sien ons dit so volgens 
die Woord, dat 'n kind wel die geloof 
kan ontvang, tog sê ons dit nie om 
die doop daarop te fundeer nie, want 
die doop rus op die verbond van God. 

UIT GEMEENTES 


WYLE BROEDER 
STOFFEL MOOLMAN 


Dit was 'n groot slag vir sy egge- 
note, kinders en familie toe Christoffel 
Johannes Moolman so onverwags ge- 
sterf het. Die gemeente Pretoria-Oos, 
die Hervormde Kerk, die Afrikaanse 
Volk en sy werkkring, het in hom ie- 
mand verloor wat nie lig vergeet kan 
word nie. 


Stoffel Moolman, soos hy oral ge- 
noem was, is op 25.6.1913 in Bronk- 
horstspruit gebore. Op die plaas Twee- 
fontein het hy opgegroei. Sy hoër- 
skoolloopbaan het hy op Bronkhorst- 
spruit voltooi. Sedert 1931 tot 1934 
was hy student aan die Onderwyskol- 
lege te Pretoria en aan U.P. Tot 1939 
het hy onderwys te Benoni en Lichten- 
burg gegee. Daarna het hy 'n pos aan 
die vertaalburo beklee. Sedert 1943 het 
hy by Yskor, eers as assistent perso- 
neelbeampte, en eindelik hoofbeampte 
vir invoer en uitvoer geword. 


Stoffel Moolman was 'n man met 
groot gawes. Hy het twee grad aan 
die universiteit verwerf, nl. 'n B.A. en 
'n B.Sc. In sy werk was hy die buiten- 
gewoon toegewyde en pligsgetroue. 
Sy deeglikheid en netheid is uitstaande 
trekke. 


Groot was sy belangstelling vir sy 
kerk. Hy was 'n diep godsdienste 
mens, wat gewillig was om sy kerk te 
dien. As kerkraadslid en skriba-kassier 
het hy dieselfde deeglikheid en toege- 
wydheid openbaar. 


Die kerk het hierdie belangstelling en 
diens ook raakgesien en hom as lid 
van die Kommissie van die Algemene 
Kerkvergaderings gekies. 


Wyle broeder Moolman het verder 
ook 'n groot bydrae gelewer op kul- 
turele gebied. Sy onverwagse heen- 
gaan het hier 'n leëplek gelaat, wat 
moeilik gevul kan word. 


Ons bid sy eggenote en kinders, wat 
hom in al sy arbeid so trou bygestaan 
het, die troos van die Here onse God 
toe. Sy nagedagtenis is vir ons kos- 
baar. ,Die Here het gegee, en die Here 
het geneem: die Naam van die Here sy 
geloof!” 





L. M. le Roux 








Ons samelewing en ons menslike 
lewe word nie alleen deur liefde nie, 
maar ook deur reg byeengehou, en die 
twee moet steeds op mekaar betrek 
wees en bly. 


Prof. dr. G. C. van Niftrik 





Wyle C. J. Moolman — altyd besig gewees. 





DIE LIG AAN DIE HEMELKOEPEL 


een aand, dit is laat 


die wêreld is soos 'n pikswart motor- 
kar, in 'n blinkend duisternis 
gehul — 


loop ek alleen so by myself en dink 
en praat 


wyl ek my wese, soos 'n dorstige kat 
'n piering melk sou drink, 


gulsig met die skoonheid 
valk 


en dan eensklaps sien ek 'n ster 

nie soos die ander, maar soos die ster 
uit Jakob — dit skitter en 

troon bo al die ander uir! 


Die Hervormer, Maart 1975, bladsy 20 


ek staan verbaas: hy lyk so vér 
en tog is dit naby ... ja, net 'n hanetree 


kyk en reik daarna en het dit dan 
omsluit!... 


o, my siel is nie meer dorstig: 


die lam is by die Heilig-waterstroom 
gebring, 


te drink; 


die wyse manne is nou kalm-rustig 
want kyk die lig het my gebring tot by 
die krip... ek weet nou 


dat my booitjie nooit 
sal sink! 


Francois 






































KRONIEK — 


VERNUWING 


'n Spesiale Algemene Kerkvergade- 
ring word in Maart gehou. Die verga- 
dering word beskou as 'n verlengstuk 
van die sitting van 1973 en nie as 'n 
nuwe vergadering nie. Daarom sal slegs 
lede van 1973 se vergadering nou 
stemreg hê op hierdie byeenkoms wat 
'n dag sal duur. Die vergadering is belê 
om die nuwe gesange goed te keur. 





DR. A. J. G. DREYER 





Die hersiening van die Gesangeboek 
was seker nodig. Talle van die gesange 
was nie singbaar nie en die inhoud van 
die lied nie altyd na wense nie. Om 
ons Afrikaanse gesangeboek op peil te 
bring, was 'n reusewerk. 'n Groot ko- 
mitee bestaande uit lede van die Her- 
vormde Kerk en die Ned. Geref. Kerk 
het jare lank hieraan gewerk. Volgens 
die voorwoord van die Rapport oor die 
hersiening van die Gesangeboek is 'n 
paneel van 14 digter-literatore gebruik 
om die bestaande gesange taalkundig te 
hersien. Die taal is heelwat gemoder- 
niseer. Die gesangebundel is uitgebrei 
tot 372. Om die bundel saam te stel is 
bykans 10 000 liedere uit 33 klassieke 
en moderne bundels oorweeg. 


Dit is duidelik dat die komitee hulle 
opdrag na die beste van hulle vermoë 
aangepak en tot uitvoering gebring het. 
Kan 'n groot vergadering in 'n sitting 
van 'n dag aan hierdie reusewerk laat 
reg geskied? Dit lyk my na 'n onmoont- 
ike opdrag. 


Die Sinode van die Ned. Geref. Kerk 
her die bundel by hulle jongste sitting 
aan die einde van 1973 bespreek en 
goedgekeur. Ons eie vergadering sal 
dit seker ook doen. Volgens die voor- 
woord van die rapport is daar nog 
sommer baie werk wat oorbly. Die dig- 
terlike, letterkundige en singbaarheid- 
aspekte moet nog dringende aandag 
ontvang. Dit lyk dus nie of die bundel 
binnekort gereed sal wees nie. 


Van musiek weet ek niks. Gevolglik 
kan ek oor die aspek niks sê nie. Ver- 
der is die bundel nog ver van klaar en 
die komitee bewus van talle verbete- 
rings wat aangebring moet word. Per- 
sconlik is ek wel bly dat daar gepoog 
is om 'n flinker tempo te gebruik. Ho- 
pelik sal die vinniger tempo algemene 
navolging vind en tot sy reg kom. 


Die geweldige omvang van die bun- 
del is vir my 'n verrassing. Ons hui- 
dige Gesangeboek het 193 gesange 
waarvan talle totaal onbekend is en 
baie ander sporadies of so goed as 
nooit gesing word nie. Nou word die 
getal gesange bykans verdubbel. Die 
getal onbekendes en ongebruiktes sal 
seker in eweredige verhouding tot die 
omvang van die nuwe bundel toeneem. 
Die aantal gesange kon, m.i. veel lie- 
wer met die helfte verminder gewees 
het i.p.v. hulle te verdubbel. 


Die ou spreekwoord sê: soveel hoof- 
de, soveel sinne. Om almal tevrede te 
stel, sal seker nie moontlik wees nie. 
Ook nie t.o.v. die Gesangeboek niel 


VERSET 


Vernuwing is nie altyd 'n verbete- 
ring nie. Dit is weer eens sigbaar in 
die kerk. Die Verenigde kerk van Ka- 
nada vier vanjaar sy vyftigjarige be- 
staan. Op die vooraand van die her- 
denking van die gebeurtenis, het on- 
geveer 250 predikante hulle kommer 
uitgespreek oor die koers wat die kerk 
volg. Hulle kommer is die resultaat van 
die ,,nuwe” weg wat die Verenigde 
kerk gevolg het om die vereniging 
moontlik te maak. Om die uiteenlo- 
pende beskouings van die Presbite- 
riane, Metodiste en Kongregasionaliste 
oor die kerkregering en die belydenis- 
geskrifte met mekaar versoen te kry 
en onder een dak bymekaar te bring, 
is daar allerlei toegewings gemaak van 
alle kante. Verskille t.o.v. die leer is 
So ver moontlik ontwyk deur die be- 
trokke sake eenvoudig nie in die ge- 
sprekke te betrek nie. 


In die kerk kan 'n mens nie net aan 
die lewe aandag gee en nie aan die 
leer nie. Die leer is so ongeveer soos 
die bouplanne van 'n huis en die lewe 
die bouwerk. As daar geen bouplanne 
bestaan nie dan word daar gedurig ver- 
ander en geimproviseer. Die bouwerk 
word verander soos die wind waai en 
aangepas by elke modegier. 

Dit is presies wat in die Kanadese 
kerk gebeur het wat die leer op die ag- 
tergrond geskuif het. Daar is na wille- 
keur geimproviseer. Deur die 250 pre- 
dikante is o.a. gesê dat die Verenigde 
kerk van Kanada hom te veel laat lei 
deur die politieke en ekonomiese pro- 
bleem van hul land terwyl die Skrif op 
die agtergrond geplaas word. Die op- 
trede en uitsprake van dié kerk skep 
die indruk dat dié kerk sy teologiese 
integriteit verloën het en prinsipiële 
sake oorboord gegooi het. Kommer is 


uitgespreek dat die doen van goeie 
werke as oorbeklemtoon word dat ge- 
loof bykans nie meer ter sprake is nie. 


In 'n vyftiental stellings beklemtoon 
hulle die prinsipiële dinge wat deur die 
kerk bely moet word. Met hierdie op- 
trede herinner hulle ons aan die groep 
verontrustes in Nederland wat enkele 
jare gelede op bykans dieselfde manier 
hulle ernstige verontrusting moes uit- 
spreek oor die weg wat die Nederland- 
se Hervormde Kerk ingeslaan het. Albei 
gebeurtenisse beklemtoon weer eens 
dat verwaarlosing van die belydenis 
skrikwekkende gevolge het vir die kerk. 


Die verset van die Nederlandse ver- 
ontrustes is deur die kerklike leiers 
met minagting behandel. Die aanklagte 
is verwerp en die hele saak in die 
doofpot gestop. 'n Mens wonder of die 
Kanadese verontrustes se saak nie op 
dieselfde paadjie sal beland nie. Dit is 
tog immers een van die moderne nei- 
gings om geen kritiek te kan verdra 
nie. Dit is ook opvallend dat diegene 
wat gewoonlik hulleself uitgee as die 
groot humaniste en liberaliste gewoon- 
lik baie onverdraagsaam is teenoor 
hulle kritici en hulle liberalisme en hu- 
manisme met geweld op almal wil af- 
dwing. Dit gebeur op die politieke ge- 
bied en ook op teologiese gebied. 





Die Merke van 
Gods Hande 


Al ons monumeite 

uit eeue se wordingswerke 
hou aan dit sê: 

A1 hierdie fondamente 

van Christendom en adeldom 
is deur dié Blanke hand gelê. 


A1 die bloed se bande 

bly in bou en kleur en trekke 

van ouds tot nou, 

is merke van Gods hande, 

Sy kunstenaarshande oneindig fyn 
met stoffie en tintjie waar Hy bou. 


Enig is al sy werke — 

So sê die monumente — 

en Godsbesit. 

Hul dra sy vingermerke 

en moet Hom dien soos wat hul is, 
ook ons as Afrikaans en Wit. 


Tot Hy oproep: Tale 

en kleure en edelstene 

en elke klank, 

om 'n Troon in kleurestrale, 

en op ons naam ook ons. En daar 
staan ons by Afrikaans en Blank. 


Dirk van der Walt 

MAAR DIE OM 


MAATSKAPPYKORRUPSIE 


Enige sterk regering is beter by 
magte om korrupsie in die samelewing 
die hoof te bied, as 'n korrupte rege- 
ring self. Die magtige Romeinse re- 
geerders in die hoogbloei van die 
Romeinse republiek, het wet en orde, 
reg en geregtigheid laat seëvier. 'n 
Mens dink met dankbaarheid aan die 
nalatenskap wat ook ons via die Hol- 
landse en Engelse regstelsels geërf het 
van die Romeinse reg. 





DR. H. G. v.d. WESTHUIZEN 





Die massafikasie van 'n super-groot 
maatskappy in die Romeinse ryk, het 
baie geleenthede en verleidinge tot 
korrupsie gebied. Traagheid in die 
staatsdiens het tot diefstal van tyd ge- 
lei. Selfs diefstal van staatseiendomme 
het op groot skaal hom voorgedoen. 
Om dit te voorkom moes al meer wette 
gepasseer word. Al meer wette het al 
meer amptenare geverg om toe te sien 
dat die wette gehoorsaam word. Al 
meer amptenare het al meer korrupsie 
gepleeg! Naderhand was die staatsde- 
partemente in eksterne en interne op- 
sigte ongekoordineerd. 


As 'n mens dink hoe maklik daar 'n 
gebrek aan koërdinasie kan wees soos 
bv. tussen 'n minister van binnelandse 
sake wat 'n uitsetbevel gee ten opsigte 
van iemand en 'n minister van buite- 
landse sake wat die uitgang weier, dan 
is dit maklik om jou 'n voorstelling te 
maak van hierdie verskynsel in 'n oor- 
groot samelewing. Ons sukkel soms 
om gemeenskapsbou met 'n nuwe 
dorpsuitleg te koërdineer met provin- 
siale administrasie se nuwe pad, hoe- 
veel swaarder moet dit wees in 'n 
korrupte massiewe maatskappy. 


'n Mens wil nie eens dink aan die 
sogenaamde Watergate skandaal nie 
wat op die oomblik aan die gang is in 
die administrasie van die leidende volk 
van die westerse beskawing. Sal dit 
nie dalk nog 'n klassieke voorbeeld van 
korrupsie in ons tyd word nie? Inder- 
daad herinner sulke dinge 'n mens aan 
die verwaandheid, roekeloosheid en 
verraad waarvan 2 Tim. 3:4 spreek. 


Met geweld en die uitvinding van 
nuwe oftewel ander dinge, met ander 
woorde deur voortdurende verande- 
ringe en sogenaamde noodsaaklike 
aanpassings (Rom. 1:30), het die Ro- 
meinse staat-in-verval, probeer om 
veiligheid en lewensbestaan te waar- 
borg. Hiervoor moes, soos reeds voor- 
heen verduidelik, militêre beplanning 


plaasvind. Militariste, getrek uit die 
Romeinse rasse, kon nie voorsien in 
die uiteindelike behoeftes nie. Daarom 
is oorgegaan tot die gebruik van huur- 
soldate uit die onderworpe stamme van 
ander nasies. Baie van die rasegte 
trotse Romeinse burgers was egter nie 
te vinde om saam met barbari, Soos 
nie-Romeine genoem is, sy aan sy te 
veg nie. Baie het dan ook, eerder om 
dit te doen en selfs met die gevaar om 
hulle ryk te verloor, hulle regterhande 
se vingers afgekap. Dan is hulle medies 
ongeskik verklaar vir militêre diens! 
Hierdie onwilligheid het verder aanlei- 
ding gegee tot meerdere rekrutering 
van huursoldate. Hierdie opname van 
barbari het 'n totale verandering in die 
Romeinse samelewing veroorsaak. ,,The 
profuse intermixture of race, continuing 
without interruption from 200 B.C. far 
into the history of the Empire, pro- 
duced a type utterly different from 
that which characterized the heroes of 
the early republic.” (Freedom in the 
Farly Roman Empire, bl. 205, Duff.) 


Die genoemde huursoldate is betaal 
met geld, goedere en grond. Die on- 
derworpe barbari het egter altyd meer- 
dere eise gestel. Stelselmatig het die 
nie-Romeine repe en repe van die Ro- 
meinse ryk ingepalm totdat slegs Italië 
self vir die eens magtige ryk oorgebly 
het. In 476 n.C. het die ryk tot finale 
val gekom deur die vreemde stamme 
oor wie eens regeer is en selfs goed- 
gunstigheid bewys was. Oor twee jaar 
is dit 1500 jaar gelede. Toe kon die 
Romeine ook soos Jerusalem sit en 
ween omdat daar geen bondgenote 
meer is nie (Klaagliedere 1:2)! Hoe 
maklik vergeet mens die gebed van 
Ps. 108: Gee ons hulp teen die vyand, 
want die mens se hulp is vergeefse 
moeite. 

Die Bybel waarsku dat die eindtyd 
in besondere mate sal probeer om die 
samelewing in stand te hou deur ver- 
menging of bondgenootskappe. In Da- 
niël 2 word die vyf groot wêreldryke 
van die geskiedenis geopenbaar. Die 
beeld wat koning Nebukadneser gesien 
had en deur Daniël vertel en uitgelê is, 
het 'n hoof van goud gehad. Dit stel 
die destydse bestaande Babiloniese 
ryk voor. Die bors en arms van silwer 
stel die komende Persiese ryk voor 
wat inderdaad gekom het. Die buik en 
lendene van koper, was die Griekse 
beskawing wat ook gekom het. Daarna 
het die Romeinse ryk gekom — die 
bene van yster. Die laaste beskawing 
wat deels nog van Romeinse aard sal 
wees maar ook sy eie verskeidenheid 
van grondstowwe sal bevat ten op- 

sigte van menslike samelewings, is 
voorgestel deur die voete en tone van 
yster en klei. Dan word daar uitdruklik 
gesê in vers 43: Dat u die yster ge- 
meng met kleigrond gesien het — hulle 
sal deur menslike gemeenskap onder 
mekaar vermeng raak, maar hulle sal 
nie aanmekaar vasklewe nie, net soos 
yster nie met klei meng nie. 


Vandag reeds kry 'n mens die vor- 
ming van magsblokke op ekonomiese, 
militêre en politieke vlakke ens. op 
wyer-wordende gebiede wat heengryp 
66r nasies en rasse. 


Openbaringe toon ons tewens ook 
en wel twee gemeenskappe van een- 
heid. Die een is 'n geloofsgemeenskap 
in Jesus Christus wat ook sal uitloop 
op 'n sigbare eenheid van omvangryke 
en ewige vrede. Hierdie nuwe Jerusa- 
lem (hfst. 21) word egter nie deur 
mense toedoen bewerkstellig nie. Lees 
maar vers vyf en tien van Openb. 21. 
So het die klip deur God se toedoen 
ook losgeraak volgens Daniël en die 
menslike regerings aan die voete getref. 
Met die wederkoms van Christus word 
die laaste dae en die eindtyd afgesluit 
en die Godsregering van eenheid en 
ewigheid opgerig op die nuwe aarde. 
Die ander eenheid waarvan Openba- 
ringe ook melding maak (hfst. 18), is 
dié van Babilon. Van die toringbou 
van Babel af al groei hierdie eenheid- 
strewe. Dit bestaan uit 'n praktiese 
eenheidstrewe gegrond op 'n univer- 
salistiese of holistiese maatskappy be- 
skouing (C. N. Venter, Antikom Junie 
'73). Die potensiële realisering van 
hierdie ideaal lê in die politieke poginge 
van, wat ons dag betref, die Sosia- 
lisme. 


Vermenging was die finale faktor in 
die disintegrasie van die eens magtige 
Romeinse ryk. Vermenging van mens- 
like gemeenskappe wat sal misluk, sal 
ook die finale faktor van belang wees 
in die eindtyd. Daartydens sal die ge- 
luid wat oor die vlaktes van Efrata, en 
vroeër al, weerklink het, betekenisvol 
blyk te wees. Die evangelie gaan uit 
oor die hele wêreld. Die dreuning van 
die klip wat in die hoogte sonder men- 
se toedoen losgeraak het, sal ook in 
die eindtyd met duideliker intensiteit 
verneem word deur hulle wat daarvoor 
ore het. Hulle wat in die geloof gesien 
het dat die klip weggerol is voor die 
graf van Jesus, sal met dankbare eer- 
bied buig voor die berg van Godsre- 
gering wat die hele wêreld sal omvat 
(Dan. 2:35; Filip. 2:10). 


C] Vervolg op bladsy 26 

LESERS SKRYF 


Volkskerk of Kerklike Integrasie 


Geagte Redakteur, 


U artikel ,,Volkskerk of Kerklike Integrasie” 
in Die Hervormer van Januarie 1975 verraai 'n 
houding van gearriveerdheid. U wys enige 
vorm van integrasie, wat u bespeur in die 
N.G. Kerk en Gereformeerde Kerk, af en pleit 
vir die ,,volkskerkgedagte' soos deur die 
Hervormde Kerk geimplementeer. Aparte volks- 
kerke sou dan die sendingopdrag van die 
Here die beste dien en is terselfdertyd die 
waarborg dat geen volk sy identiteit sal ver- 
loor nie. Graag wil ek vriendelik die volgende 
vrae aan u stel en u beleefd vra om dit in u 
geëerde blad te beantwoord: 


Indien u standpunt (of dié van die Her- 
vormde Kerk dan) reg sou wees, hoe sien 
u die eenheid van die Kerk? Of sal u hier u 
toevlug neem in die onsigbare kerk? U weet 
natuurlik dat 'n man soos Calvyn sê wie God 
as Vader het, het die Kerk as moeder. Vir die 
kinders is daar seker niks so troosteloos soos 
'n onsigbare moeder niel Nee, die eenheid 
van die Kerk moet hom seker ook sigbaar 
manifesteer (vgl. Jh. 17:21,23: ,, .. . sodat die 
wêreld kan glo...” en weer ,,... sodat die 
wêreld kan weet... .””). 


Verder: Indien elke volk sy eie kerk moet 
hê, soos u beweer, waarom maak u nie be- 
swaar teen bv. lidmate van die Hollandse 
volk wat tog ook eredienste in die Hervormde 
Kerk bywoon nie? Of kom sondige kerklike 
integrasie net ter sprake waar gelowiges ga- 
kleurdes is? 


Die natuurlike differensiasie van volkere 
bring sekerlik mee dat elke volk graag afson- 
derlik die Here sal wil dien om die voor die 
handliggende redes, maar verloor 'n volk sy 
identiteit as hulle saam met 'n ander volk 
aanbid? Lê u, geagte Redakteur, nie te veel 
klem op die ,,volk”” in u volkskerkgedagte 
nie, dat die ,,kerk'” so te sê verdwyn nie? 
Die Kerk (ook die Herv. Kerk) is tog Kerk 
van Jesus Christus, en nie van die een of 
ander volk nie. Hoe kan lede van een volk 
toegelaat word, maar nie die lede van 'n an- 
der volk nie? 


Dr. H. Denkema 
Johannesburg. 


Joh. Dreyer 
antwoord aan dr. Denkema 


Dr. Denkema word bedank vir die aandag 
wat hy aan ons artikel oor ,,Volkskerk of 
kerklike integrasie” in die Januarie 1975 uit- 
gawe van ons blad geskenk het, asook vir sy 
kommentaar. 'n Oorlede kollega van een van 
die susterkerke het 'n keer die rake opmer- 
king gemaak” ,,Die Afrikaanse kerke tree 
korrektief teenoor mekaar op. So moet dit 
wees, want 'n mens en ook 'n kerk sien ge- 
woonlik nie jou eie foute raak nie. 


Dr. Denkema stel in sy kommentaar 'n paar 
vrae wat ons graag beantwoord. Sy eerste 
vraag is oor die eenheid van die kerk. Die 
tweede is oor die volkskerk-gedagte en die 
derde is of gesamentlike aanbidding daartoe 
sal lei dat 'n volk sy identiteit verloor. 


Die eenheid van die kerk 


Daar word veel oor die sigbare eenheid van 
die kerk van die Here geteoretiseer. Maar die 
begeerte na die sigbare eenheid van die kerk 
lei as vanself na die georganiseerde eenheid 
Soos ons dit in Roomse kringe vind. Daar is 
ook pogings in die kringe van die Wêreldraad 
van Kerke om een sigbare groot Christelike 


kerk daar te stel onder die leiding van die 
pous. Die beweging terug na Rome het dan 
ook al meer kere sy kop uitgesteek. 


Vir my bestaan die eenheid van die kerk 
nie in 'n sigbare, georganiseerde eenheid nie, 
wat nog bewerkstellig moet word. Vir my is 
die kerk van Christus eën, eën in die belyde- 
nis van sy Heer, eën in die geloof in Christus 
as Verlosser, eën in die doop in sy Naam, eën 
in die hoop op Hom (Efese 4:5). En hierdie 
eenheid van die kerk is sigbaar nieteenstaande 
die onderlinge verskille wat daar is. Die wê- 
reld sien die Christelike kerk en sien sy lede 
en sy groei ensovoorts. Die sigbare eenheid 
van die kerk is soos die sigbare eenheid van 
'n gesin met sy kinders. Hulle verskil onder- 
ling in geslag, in liggaamsbou, in karakter en 
tog is hulle een, ook sigbaar een. Na ons be- 
skeie mening vorm al die kerke wat Johan- 
nes 3 vers 16 onderskrywe een groot sigbare 
eenheid. Die ander soort eenheid sal uitloop 
op die eën groot georganiseerde sigbare kerk, 
die groot wêreldkerk wat 'n valse kerk sal 
wees, die kerk van die antichris. 


Dr. Denkema en almal, wat met hom instem, 
haal Johannes 17:21 en 23 aan as bewys van 
die sigbare eenheid van die kerk. Ons neem 
egter nie aan dat Christus met daardie woorde 
juis wou wys op die sigbare eenheid tussen 
Hom en die Vader nie. Gaan dit hier nie oor 
die heerlikheid van Vader en Seun nie, ver- 
gelyk die verse 4 ,P, 22, 247 Die Woord sê 
ook nie: Dat die wêreld kan sien nie, maar 
wel dat die wêreld kan glo (vers 21) en dat 
die wêreld kan weet (vers 22). 


Die volkskerkgedagte 


Dr. Denkema vra of ek nie te veel klem op 
die volk in my volkskerkgedagte Iê nie. Hier- 
die beswaar het dr. Abr. Kuyper al uitgespreek 
teenoor die volkskerkgedagte van dr. Ph. 


Hoedemaker, die vader van die hierdie stand- 
punt. Die beswaar sou gewettig wees as dr. 
Denkema onder volkskerk verstaan wat dr. 
Kuyper daaronder verkeerdelik verstaan het 
naamlik dat die volkskerk 'n kerk is waar 
elke lid van 'n volk aan sou behoort. Maar 
dit leer die volkskerkvoorstanders nie, maar 
wel dat 'n volkskerk 'n kerk is wat hom ver- 
antwoordelik wil stel nie alleen vir sy groepie 
of sy volgelinge nie, maar vir die volk as 
sodanig, en dit is Bybels. Die volkskerkge- 
dagte ië ook in die Bybelse woord: Die Gods- 
volk, en vanaf Genesis tot Openbaring Iê die 
Woord versprei in die Skrif. Die laaste is in 
Openbaring 21:26: ,,En hulle sal die eer en 
die heerlikheid van die nasies daarin bring.” 


Volksidentiteit en Integrasie 


Dr. Denkema stel die vraag of 'n volk sy 
identiteit sal verloor as hy saam met 'n ander 
volk sou aanbid en so ja, wat dan van 'n 
Hollandse lidmaat wat eredienste hier in die 
Hervormde Kerk bywoon? 


Om met die laaste opmerking te begin, dit 
gaan nie op nie. 'n Nederlander in Suid-Afrika 
is tog iemand uit ons eerste stamland en hy 
word tog dadelik een van ons volk. 


Gesamentlike aanbidding van twee volke 
met uiteenlopende identiteit bring tog vanself 
mee dat die een van die ander sal oorneem 
en met die loop van die tyd almeer sal oor- 
neem. Mense aap tog na die een van dis 
ander en dit geskied vanselfsprekend. Op die 
lang duur sal so 'n saambiddende gemeen- 
skap van twee verskillende volke almeer van 
mekaar allerlei oorneem en so uiteindelik ryp 
word vir integrasie ten koste van elkeen se 


identiteit. 








Spreek 


Waarde Redakteur, 


Ek verwys na die artikel ,,Spreek in Tale” 
deur dr. A. Gouws, in die Desember uitgawe 
van Die Hervormer, en wil nie net my teleur- 
stelling uitspreek, maar oor beswaar maak 
teen die inhoud daarvan. 


Hoe dit moontlik is vir dr. Gouws om on- 
derskeid te trek tussen talenspreek op Pink- 
sterdag en die talespreek van vandag is vir 
my 'n raaisel. 


In Hand 2:39 lees ons uitdruklik dat hierdie 
belofte nie net vir die mense op daardie 
Pinksterdag was nie, maar vir almal wat ver 
oor die aarde versprei is wat deur geloof en 
bekering tot die Here geroep is. Daardie ,,al- 
mal” sluit elke gelowige van alle toekomstige 
tye, en van enige plek oor die hele wêreld in. 


In hierdie dae sien ons hoe God talle men- 
se in verskillende kerke regoor die wêreld 
met Sy Heilige Gees vervul, gepaardgaande 
met Geestelike gawes soos profesie, spreek 
in tale en gesondmaking. Daarom moet ons 
God dank vir die volheid van die Heilige Gees 
en die openbaring van die geestelike gawes. 


Waarlik God is besig om in hierdie laaste 
dae sy gees ,,op alle vlees” uit te stort, tot 
die einde toe. ,,Het julle die Heilige Gees ont- 
vang'' toe julle gelowig geword het, was die 
vraag wat Paulus gestel het. Hand. 19:2, Die 


in Tale 


selfde vraag kom tot elke gelowige vandag. 
Word vervul met die Heilige Geesl, dit is die 
oproep van die Here aan elke gelowige. Dit is 
die poort tot openbaring van Goddelike ge- 
nade, en 'n lewe van oorvloed en vrugbare 
diens. 


Die uwe, 
E. H. Hemink 








Ek erken sonder enige aarseling, 
dat die maatskaplike en politieke be- 
trokkenheid 'n vorm van menslikheid 
kan wees. Maar ek kan tog nie nalaat 
om hierby `n kritiese noot te plaas 
nie: Dit val my op dat die liefde en 
die bewoënheid van die jongmense vir 
die ontregtes en gekneusdes groter en 
luidrugtiger word na die mate waarin 
die voorwerpe van die liefde en be- 
woënheid verder van ons af woon. 


— Hervormd Weekblad. 

VROUERUBRIEK..... 





Hervormde Predikantsvroue in Suid-Afrika vanaf 1652 


31. Geertruy Isabella Heyning en Jo- 
hanna Florentina Ehlers, eerste en 
tweede eggenote van ds. J. F. 
Bode. 


Johannes Fredericus Bode, wat op 
6 Oktober 1729 in Oos-Friesland gebore 
is, het in September 1749 met sy teo- 
logiese studie in die nabygeleë univer- 
siteitstad, Groningen, 'n aanvang ge- 
maak. Vyf jaar later is hy as proponent 
toegelaat. Nadat hy bykans 'n jaar lank 
as proponent in Delft werksaam was, 
het hy sy eerste beroep na een van 
die buitegemeentes van Amsterdam 
ontvang. Die beroep het hy egter van 
die hand gewys en hom vir dienswerk 
in die Oos-Indiese Kerk aangemeld. 
Hy is vervolgens deur die Klassis van 
Amsterdam georden en as predikant 
van die Kaapse Kerk bevestig. 





H. M. REX 


Ds. Bode het op 5 November 1758 
in Tafelbaai aan wal gestap en voor- 
lopig by ds. Henricus Kroonenburg, 
van Kaapstad, tuisgegaan. Twee jaar 
vantevore het ds. Kroonenburg, vir die 
tweede keer in die huwelik getree met 
die 36-jarige Margaretha Cornelia Hey- 
ning, 'n tante van Geertruy Isabella 
Heyning en dit is waarskynlik dat ds. 
Bode sy toekomstige vrou onder daar- 
die omstandighede in die pastorie van 
ds. Kroonenburg ontmoet het. 

Die besonder gunstige indruk wat 
ds. Bode met sy eerste preek kort na 
sy aankoms in die historiese Kaapstad- 
se Hervormde kerkgebou gemaak het, 
het daartoe gelei dat die Politieke Raad 
hom as die tweede predikant van 
Kaapstad aangestel het in die plek van 
ds. Voltelen wat vroeër in daardie jaar 
in Kaapstad oorlede is. Op 26 Novem- 
ber 1758 is ds. Bode as tweede pre- 
dikant van die Moederstad bevestig. 
Sy intreepreek het opnuut getuienis 
gelewer van die onmiskenbare talente 
waaroor ds. Bode as prediker beskik 
het. 

Sy aanvanklike verblyf by ds. en 
mev. Kroonenburg het gelei tot sy 
kennismaking met die dogters van die 
Heyning-gesin en sy huwelik met een 
van hulle enkele maande daarna. Op 11 
Maart 1759 is die tweede predikant 
van Kaapstad in die huwelik bevestig 
met die 19-jarige Geertruy (Isabella 
Heyning. Sy is gedoop op 1 Mei 1740 
en was 'n dogter van Daniel Heyning 
en Maria Magdalena Pasgues de Cha- 
vonnes, die weduwee van Pieter Wil- 


lem Kesteloo, en 'n kleindogter van 
Nicolaas Heyningh, afkomstig van Delft 
en vanaf 1709 werksaam as boekhouer 
van die Kompanjie in Kaapstad. 

Geertruy Isabella Heyning, die eerste 
eggenote van ds. Bode, was die oudste 
kind uit 'n gesin van twaalf kinders 
en dit is vermeldenswaardig dat die 
tweede jongste kind, Maria Hendrina 
Roelanda, met ds. J. A. Kuys getroud 
is, terwyl een van hul tantes, Marga- 
retha Cornelia Heyning, soos reeds ver- 
meld in '1756 met ds. Kroonenburg 
getroud is, en 'n ander tante, Cornelia 
Heyning, in 1753 met ds. Johannes 
Appeldoorn in die huwelik getree het. 
Die vraag duik onwillekeurig op wat- 
ter faktore of omstandighede 'n rol ge- 
speel het dat die Heyning-familie in 
die loop van die tweede helfte van die 
agtiende eeu vrouens aan vier Her- 
vormde predikante van die Kaap gele- 
wer het? Die vraag kan gestel word of 
die vier predikante gelei is deur karak- 
tereienskappe of vroulike skoonheid, 
of albei, waaroor die Heynings beskik 
het? 

Mev. Geertruy Isabella Bode se hu- 
welikslewe en haar werk as predi- 
kantsvrou was egter baie kort van 
duur. Enkele maande na haar huwelik 
met ds. Bode is sy oorlede en geen 
kinders is uit hul huwelik gebore nie. 

In dieselfde jaar waarin sy eerste 
eggenote oorlede is, is ds. Bode op 
23 September 1759 met Johanna Flo- 
rentina Ehlers hertroud. Sy is op 11 
April 1734 gedoop en was die derde 
kind van Cornelis Ehlers en Johanna 
Catharina van der Poel. Waar ds. Bode 
vir die eerste keer getroud is met 'n 
broerskind van mev. Margaretha Cor- 
nelia Heyning, die tweede eggenote 
van ds. Kroonenburg, het hy vir die 
tweede keer in die huwelik getree met 
'n jonger suster van wyle Dorothea 
Maria Ehlers, die eerste eggenote van 
ds. Kroonenburg. Dit is baie duidelik 
dat die twee huwelike van ds. Bode 
verband gehad het met die twee voor- 
afgaande huwelike van ds. Kroonen- 
burg. 

Agt kinders is uit die huwelik van 
Johanna Florentina Ehlers en ds. Jo- 
hannes Bode gebore. Wanneer die ge- 
slagsregisters nagegaan word, word 
onder naam Bode gesê dat die Bode- 
egpaar se oudste kind, Johanna Cor- 
nelia, wat in Januarie 1761 gedoop is, 
met ds. Robert Nicolaas Aling getroud 
is en Johanna Catharina Bode, gedoop 
in November 1766, met Gerhard van 
der Byl. Onder die naam Van der Byl, 
word in dieselfde bron egter gesê dat 
Gerhard van der Byl, 'n agterkleinkind 

Facsimile der naamteekeningen van Kaapstadsthr 
Predikanten tusschen 166% €n 18%. 


Handtekeninge van 'n aantal Hervormde 
predikante wat in die 17de een 18de eeu 
in die Kaapse Kerk gearbei het en die 
grondslae van ons kerklike lewe gelê 
het, trou bygestaan deur hul eggenotes. 


van die stamvader, G. P. van der Byl, 
op 6 Mei 1802 te Stellenbosch, vir die 
tweede keer gtroud is met Johanna 
Catharina Bode (1766-1826), weduwee 
van ds. R. N. Aling en dogter van ds. 
Bode. 'n Ouer suster, Cornelia Tiba, 
wat op 22 September 1765 gedoop is, 
is op 14 Oktober 1787 getroud met 
Hendrik van de Graaff, 'n ,,luitenant 
van artillerie”, wat afkomstig was van 
's-Hertogenbosch, en later eerste land- 
dros van Tulbagh geword het. Nakome- 
linge van ds. en mev. Bode woon van- 
dag nog in die Republiek van Suid- 
Afrika. 

Ds. Bode is op 29 Julie 1784 na 'n 
kort siekbed oorlede. Op daardie tyd- 
stip was sy tweede eggenote nie meer 
in die lewe nie. In watter jaar sy oor- 
lede is, is op hierdie stadium nie be- 
kend nie. 

@ 


JEUGRUBRIEK..... 


REGVERDIGING 


Hierdie Bybelse begrip kom uit die 
regstaal. Die woord beteken: kwyt- 
skeld, dus: regverdig verklaar — pre- 
sies die teenoorgestelde van veroor- 
deel. Regverdiging is die werk van die 
regter — hy gee die gunstige uitspraak 
in die regsgeding wat voor hom gedien 
het. 





DS. P. A. GEYSER 

In die Bybel is God die Regter van 
die ganse aarde (Gen. 18:25). Sy han- 
delinge met die mense word telkens 
beskrywe in terme van hierdie regs- 
begrip. Hy eis van die mens geregtig- 
heid, d.w.s. om te voldoen aan die eise 
van sy wet en Hy openbaar sy gereg- 
tigheid daarin dat Hy as Regter oordeel 
en straf wanneer daar aan hierdie ge- 
regtigheid nie voldoen word nie. 

Omdat God ook die Koning is het 
hierdie gedagte dat Hy die regverdiging 
skenk ook 'n werklike of uitvoerende 
aspek, naas die juridiese (dus volgens 
die geregshof-gedagte). Soos die ideale 
koninklike regter in Israel gee Hy nie 
slegs uitspraak ten gunste van die be- 
skuldige nie, maar Hy betoon dit ook 
in 'n baie aktiewe en werklike sin deur 
sy guns aan So 'n geregverdigde te 
bewys en deur hom openlik in ere te 
herstel. Die woord: ,,om te regverdig", 
wanneer dit dus as werkwoord gebruik 
word om die handeling van God te 
beskryf kan nou op een of albei hierdie 
aspekte die klem laat val. Kom ons kyk 
na 'n voorbeeld: wanneer ons in Jes. 
45:25 en 50:8 lees van die regverdiging 
van Israel en van die Kneg van die 
Here, is dit 'n openbare bevestiging 
deurdat hul lotgevalle 'n gunstige wen- 
ding neem. By Paulus, egter, lê die 
klem meer dikwels op die regverdiging 
as uitspraak van God in sy regsgeding 
met sondaars — vgl. Rom. 2:6 en 3:5 
met 5:1. Nie dat Paulus nie ook die 
guns van God verbind sien aan hulle 
wat vrygespreek is nie, maar hy ge- 
bruik dikwels ander terme om hierdie 
gunstige verhouding wat tot stand ge- 
kom het, te beskryf, soos aanneming 
tot kinders ens. 

Paulus is wel in die Bybel miskien 
die gesant van God wat by uitnemend- 
heid gebruik is om vir ons te leer wat 
hierdie regverdiging deur God beteken. 
Daar is ook al boeke net hieroor ge- 
skryf, maar kom ons probeer om die 
wesenlike wat Paulus leer kort saam 
te vat: regverdiging is God se daad 
waardeur Hy aan sondaars kwytskel- 
ding van hul sondeskuld skenk en 
hulle geregtigheid (regverdigheid) toe- 
reken of skenk uit genade — sonder 





verdienste dus — deur die geloof in 
Jesus Christus. Dit geskied dus nie op 
grond van hulle goeie werke, maar ter 
wille van die plaasbekledende wetson- 
derhouding van Christus en verlossen- 
de bloedstorting van Jesus aan die 
kruis (vgl. vir die saamstel van hierdie 
omskrywing Rom. 3:23-26, 4:5-8, 5:18 
en volgende verse). Plaasbekledend 
beteken om in iemand se plek op te 
tree. Christus het dus in ons plek op- 
getree. 


Paulus leer ons dus dat God son- 
daars regverdig en dit doen op reg- 
verdige grond: naamlik deurdat Jesus 
Christus in hulle plek opgetree het en 
al die eise van Gods geregtigheid na- 
mens hulle vervul het. In sy Persoon 
aan die kruis is die sondes van sy volk 
veroordeel en is hulle ook tegelyk vry- 
gespreek. 


So het gelowiges geword: die gereg- 
tigheid van God. Egter alleen in en 
deur Hom wat self geen sonde geken 
het nie, maar sonde ,,gemaak is” ter 
wille van ons. Hy het dus in 'n ver- 
teenwoordigende sin ons sonde gedra 
en ook die straf vir ons sonde onder- 
gaan. 


En nou is geloof in Jesus Christus 
die weg waarlangs die regverdiging 
ontvang word, want die geloof ver- 
bind ons met Christus. Die geloof 
maak dat ons ,in Hom” is. So kry ons 
dus deel aan sy geregtigheid. 


Julle kan nou sê: hoe vermoei die 
man ons nie met 'n ingewikkelde uit- 
eensetting nie! Dit is ook dalk waar. 
Maar die Bybel vra darem seker soms 
van ons om in die diepte te delf. Alles 
in die Bybel is ook nie so eenvoudig 
en oppervlakkig soos wat soms Vvoor- 
gegee word nie. 


Die belangrike wat hieruit hopelik 
nou vir ons almal duidelik is, moet dit 
wees: nooit kan ek in myself voor God 
regverdig verklaar word nie. Ek moet 
my volkome vertroue in Jesus Christus 
plaas. Ons ou Kort Begrip het 'n vragie 
gehad wat geplaas is net na hy die hele 
Twaalf Artikels behandel het as die 
hoofsom van wat ons moet glo, wat 
hierdie hele groot Bybelse waarheid 
nogal treffend saambind — Wat baat 
dit jou nou as jy dit alles (in die 
Twaalf Artikels genoem) glo? 

DAT EK IN CHRISTUS VOOR GOD 
GEREGVERDIG IS. 

@ 





WAT VERSTAAN ONS 
ONDER BEKERING? 


Voordat ons tot beantwoording van 
hierdie vraag kom, is dit noodsaaklik 
om te let op die saak van die geloof. 
Ware geloof bestaan uit kennis en ver- 
troue: kennis van God in Jesus Chris- 
tus en vertroue in Hom as ons Ver- 
losser. Die inhoud van ons geloof be- 
staan in ,,alles wat God aan ons in sy 
Woord geopenbaar het” (Heidelbergse 





DS. F. G. J. LOOTS 





Kategismus vraag 21). Geloof is dus 'n 
saak van vertroue. Glo is dus nie sien 
nie ,,want ons wandel deur geloof en 
nie deur aanskouing nie” (Il Kor. 5:7). 
Uit Heb. 11:1 lees ons dat geloof 'n 
vaste vertroue is op die dinge wat ons 
hoop, 'n bewys van die dinge wat ons 
nie sien nie. Ons ken God nie anders 
as deur Christus nie. Derhalwe moet 
ons geloof verankerd wees in Christus 
en in die evangelie van Jesus Christus. 
Deur die geloof bly ons in Christus en 
dra ons vrugte van geregtigheid. (Joh. 
15:4, Gal. 2:20). 


Geloof is en kan nooit verdienste 
van die mens wees of vrug van ons 
goeie werke nie. Geloof is 'n genade- 
gawe van God. Paulus stel dit heel 
duidelik: ,Want uit genade is julle ge- 
red, deur die geloof en dit nie uit julle- 
self nie — dit is die gawe van God” 
(Ef. 2:8). Die geloof is die werk van 
die Heilige Gees. God wek en werk 
die geloof in ons deur die gepredikte 
Woord, Hy versterk die geloof deur die 
gebruik van doop en nagmaal. 


Die apostel Jakobus skryf in sy al- 
gemene brief hoofstuk 2:26 :,Want 
soos die liggaam sonder gees dood is, 
so is ook die geloof sonder die werke 
dood". Deur die geloof word ons kin- 
ders van God en ontvang ons die ewige 
lewe. 


Wat die bekering betref, is dit dui- 
delik dat bekering vrug van die geloof 
is. As ons antwoord op die vraag wil 
hê wat bekering is, moet ons ons laat 


] Blaai om 

WAT VERSTAAN ONS ONDER 
BEKERING? 


CO] Van vorige bladsy 


lei deur wat in die Skrif staan. In die 
Ou Testament het die woord ,,beke- 
ring” die betekenis van ,terugkeer” en 
in die Nuwe Testament word veral 
twee woorde gebruik wat die beteke- 
nis het van ,wilsverandering” en ,,sins- 
verandering. Bekering is dus die af- 
sterwe van die oue mens en die 
opstanding van die nuwe mens. (Hei- 
delbergse Kategismus Sondag 33). As 
daar sonde gedoen word, word daar 
afgedwaal, word die doel gemis. Sonde 
doen beteken 'n beweging weg van 
God af, opstand teen Hom. Bekering 
is 'n beweging van omdraai, terugkeer: 
terugkeer en omdraai na God toe. 


Kan die mens homself bekeer? Is dit 
daad van die mens om na God toe om 
te draai. Die oproep ,bekeer julle” 
word deur die hele Skrif gehoor. Sowel 
Johannes die Doper as Jesus het die 
bekering gepreek (Luk. 3:8, Markus 
1:15), so ook Paulus (Hand. 20:21) en 
baie ander. Die eis tot bekering word 
aan alle mense gestel. Die bekerings- 
gedagte word in Luk. 15 deur middel 
van gelykenisse gestel. Dat die mens 
homself kan en moet bekeer, is nie en 
kan nooit uit eie krag wees nie, maar 
dit kan alleenlik geskied omdat die ko- 
ninkryk van God naby gekom het. Dit 
is God se daad. Eers Syne en dan, op 
grond van en uit krag van sy daad, ons 
daad. 


God werk die bekering ,,want dit is 
God wat in julle werk om te wil sowel 
as om te werk na sy welbehae” (Fil 
2:13). Dit is die Heilige Gees wat ,,in 
ons harte 'n opregte geloof ontsteek”, 
(Nederlandse Geloofsbelydenis artikel 
22) en wat die geloof in ons harte werk 
deur die verkondiging van die heilige 
evangelie (Heidelbergse kategismus 
vraag 65). Die geloof is die wortel 
waaruit die bekering opbloei. Sonder 
wedergeboorte en geloof is bekering 
alleen skyn. Sonder die wedergeboorte 
kan daar net so min waaragtige be- 
kering plaasvind as wat 'n Kusiet sy 
vel en 'n luiperd sy vlekke kan ver- 
ander (Jer. 13:23). 


Dit is God wat gedurig aan ons arbei 
om ons te bekeer. As die mens dit nie 
doen nie, is dit nie God se skuld nie, 
maar die hardnekkigheid van die mens 
(Luk. 13:6-9). Dit is die mens wat nie 
wil luister nie, wat verantwoordelik is 
vir sy eie verharding en ondergang. 


God kom elke dag en elke oomblik 
by ons met die oproep ,,bekeer julle 
want die koninkryk van God het naby 
gekom. Daar is en moet altyd weer 


'n daaglikse bekering wees, 'n gedurige 
stryd teen die wêreld, die vlees en die 
mag van die bose. Dit gaan by die 
waaragtige bekering nie om 'n sensa- 
sionele bekering te ondergaan waar tyd 
en plek en 'n stemmetjie uit die hemel 
die hoofklem dra nie. 


In sulke gevalle gaan dit meestal ge- 
paard met dreigemente van vuur en 
swael en verdoemenis. 


Dit is nou maar eenmaal so dat ons 
nie instaat is om mense te bekeer nie, 
maar steeds is dit God wat in ons 
werk en ons deur sy Woord en Gees 
regeer dat ons onsself hoe langer hoe 
meer aan Hom oorgee. 


Die bekering werk hom uit in 'n lewe 
van dankbaarheid as vrug van die ge- 
loof. Dan vertel ons nie met swellende 
trots en opgeblase bravado dat ons die 
sonde oorwin en onsself bekeer het 
nie. 


Maar dan word daar in grote dank- 
baarheid die lewe aan God gewy waar 
berou oor die sonde is. 


Die mens wat die bekering in sy 
lewe ronddra, verkeer altyd onder die 
geklank van die Woord. Dit is nodig 
dat hy saam met die gemeente in ere- 
diens vergader om te luister na die 
evangeliewoord dat al sy sondes hom 
vergewe is op grond van die verdienste 
van Jesus Christus. So beteken dit dat 
die mens se ganse lewe bekering tot 
God moet wees. 





MAATSKAPPYKOR- 
RUPSIE 


[1] Van bladsy 22 


Uiteindelik sal dit dus tog blyk dat 
die gelowige se weerstand teen die 
boosheid, en die swaar tye wat hy ge- 
volglik. moes ondergaan, nie nodeloos 
was nie. 


Augustinus (Ep. XC 1, 2) het in die 
vervaltyd van die Romeinse ryk ge- 
skryf van die bloeiende stad wat egter 
nie vrugtebloeisels dra nie maar doring- 
bloeisels. Dit weet ons nou dat ook 
die eindtyd, gekenmerk deur weten- 
skap en ontwikkeling, rooi van die 
bloeisels sal sit. Maar dit sal vir die 
gelowige nie vrugtebloeisels wees nie 
maar doringsbloeisels. 

R 

DIE KATEGESE 


Kritiek en Kommentaar op Geloofsleer (2) 


Na die inleidende opmerkings die 
vorige maand word nou ingegaan op 
die verskillende opmerkings wat oor 
die Geloofsleerboek gemaak is. Eers 
word die opmerking onder die hoof 
,Kritiek” gestel en dan word daarop 
geantwoord onder die hoof ,,Kom- 
mentaar”. 





DR. H. G. v.d. WESTHUIZEN 





A. Vorm en Formulering. 
1. Algemeen. 


Kritiek. 


(i) Die antwoord sonder vraag is 
net soos by die Kort Begrip, nie 'n 
volledige stelling nie. 


Kommentaar: (a) Negatief: 1. Ook 
die Heidelbergse Kategismus is sol 


2 Uitbreiding van die antwoord op 
hierdie manier sal woordelikse herha- 
ling meebring. 

3. Die herhalingsbeginsel sal die 
vraag en antwoord wel naderhand laat 
saamvloei. 


(b) Positief: Omdat kinders inder- 
daad die antwoord alleen leer, weet 
hulle nie, minstens aanvanklik, by wat- 
ter vraag die antwoord pas nie. Daar- 
om het ek almal so hersien dat wat in 
die antwoord veronderstel was, nou 
gestel is. 


Kritiek. 
(ii) Is die vraag en antwoord me- 
tode nie uitgedien nie? Wek 'n vraag 


nie dalk verset-reaksie by die onder- 
vraagde uit nie? 


Kommentaar. 


1. Wat die vermeerdering van ken- 
nis betref ten opsigte van ons geeste- 
like toestand, het God self begin met 
die vraaametode. Dit het inderdaad 'n 
verset-reaksie en gevolglik 'n ontvlug- 
tinaspoging tot aevola aehad (Gen. 
3:9). Daar is dus teologies nie 'n beter 
metode as die konfrontasie nie. 


2) Basies-wiskundig of menslik-lo- 
gies is die probleemstellina by wyse 
van 'n vraag so oud soos die sondeval 
self. Veraelyk die slang se logika-eis 
aan die mens met sy vraag (Gen. 3:1). 


3) Daar is miskien ander metodes, 
soos bv. om al die feite te toonset en 
te sing, maar almal sal hulle probleme 
hê — en straks slegter gevolge. 


4) Die kritiek het self nie 'n ander 
metode voorgestel niel 


5) ,(Vraag en antwoord) is die 
eintlike gestalte van die Kategese” — 
Prof. J. |. de Wet, Proefskrif, bl. 170. 

2. Taal en Styl. 

(i) Kritiek. 

Die taal is te akademies gestel... in 
die styl van die ou 16de eeuse belyde- 
nisskrifte. Dit kan veel eenvoudiger en 
soepeler vir die jeug gestel word. Ek 
stel voor dat dit taal deur iemand an- 
ders van A tot Z hersien word. 

Voorbeelde: Vraag 14 verklaring A 
is te onduidelik. Verklaring B ,,die stu- 
die van die Bybel moet deur ons ge- 
doen word” is ook lomp gestel. 

Kommentaar. 

(1) Ek stem saam dat iemand wat 
tyd het alles vir taalfoute soos hooflet- 
ters, spelling, drukfoute, ens. nagaan. 

(2) Vae verklarings moet die leser 
maar weer nalees, of die beginsel laat 
toe dat dit selfs oorgeslaan kan word, 
want die verklarings is nie van onmis- 
bare belang nie. 

(3) Met die styl van iemand anders 
moet versigtig gehandel word. 

(ii) Kritiek. 

Vraag '14 Verklaring A. ,,God se 
Gees", mooier is ,,Gees van God". 

Kommentaar: Om aktuele rede: Hei- 
lige Gees — God se Gees. 

(iii) Kritiek. 

Vraag 14 Verklaring B en C. Heilige 
Gees wek i.p.v. werk. 

Kommentaar: Ek het presies die 
woord werk van die Heidelbergse Ka- 
tegismus behou, val. H.K. vr. 21c; Ges. 
102:7: e.a. 

(iv) Kritiek. 

Vraag 16 en 17 is te dogmaties-aka- 
demies en daarom vir ons jeug te 
moeilik. Die H.K. is selfs duideliker, 
eenvoudiger en beter verstaanbaar. 
Waarom is hier in die verklarings die 
moeiliker N.G.B. verkies bo die mak- 
liker H.K.? 

Kommentaar: Die vrae korreleer in- 
houdelik wat eenvoud betref ens. met 
die HK. — nie met die N.G.B. nie. In 
die verklarings, wat nie bedoel is vir 
die katkisante in die eerste plek nie, 
word nie konsekwent weer verwys na 
die H.K. nie, vir sover dit reeds ver- 
werk is in die vrae, maar wel na die 
N.G.B., Nileco en Athanasianum. H.K.S. 
8 is pinkiekort en antwoord 25 is byna 
woordeliks in verklaring A opgeneem. 
Om almal tevrede te stel kan ons ag- 
ter 16A invoeg: (H.K. vr. en antw. 25). 

(v) Kritiek. 

Vraag 16 Verklaring A. ,Een Godde- 
like wese” van H.K. vraag 25 moet 
behou word teenoor die gebruik van 
H.K. antwoord 25. 

Kommentaar: Alhoewel ek nie mense 
se pogings om 'n onbegryplikheid be- 


gryplik te maak, hier wou inbring nie, 
kan ons maar ,,wese' invoeg op grond 
van die belydenisskrif. 

(vi) Kritiek. 

Vraag 17 Verklaring C. ,,Drievuldig- 
heid” is 'n moeilike woord. 

Kommentaar: Dis 'n aanhaling uit die 
Athanasianum in ons Kerkboek. 

(vii) Kritiek. 

Vraag 25 Verklaring B. ,,'n” Inge- 
wing in plaas van ,,enige” ingewing. 


Kommentaar: ,,Enige” beklemtoon 
alles. ,,'n” is negatief onbepaald. 
(viii) Kritiek. 


Vraag 25 Verklaring C. (i) Nie ,,n 
Goddelike wil” nie, maar ,,die”. 

Kommentaar: (i) Die eenvoud van 
die kontras word beter behou deur 
ooreenstemmende komponente eenders 
te hou. 

(ii) Omdat die Seun van God self 
sy wil op 'n wyse kontrasteer met die 
van die Vader en tog weer self wesen- 
lik, konsolideer, is my formulering ge- 
grond. 

Kritiek. 

Vraag 25 Verklaring C€ (ii) Lyding 
van mense maar ,,lyde” van Jesus is 
Afrikaanse taaleie. 

Kommentaar: (i) Dis 'n interessante 
taalgeskiedenis feit wat by baie onbe- 
kend is. Val. die spelling lydensge- 
skiedenis i.p.v. lydings-. Hierbo is eg- 
ter gepleit teen verouderde taalge- 
bruikel 

(ii) Val. Lig uit Lig, hfst. VI — V. 
Selms, wat gewoon van lyding spreek 
én konsekwent. So ook die Bybelse 
Dagboek van die Almanak 1974, 10 
Maart, J. A. Loader en ander. Nooit is 
hierdie onderskeiding aan die studente 
geleer nie. 

(ii) Jesus Christus het in alles aan 
ons gelyk geword — juis ten opsigte 
van menswees — lyding. Waarom wil 
ons archaiese taalonderskeid puntene- 
rig handhaaf? 

(ix) Kritiek. 

Vraag 25 Verklaring B. Miskien ver- 
staanbaarder: ,Om ons te verlos het 
Christus soos 'n priester wat vir die 
volk 'n offer voor God bring, Homself 
as offer aan die kruis gegee.” 

Kommentaar: Dis 'is persoonlike 
smaak. Smaak verskil. 

(Xx) Kritiek. 

Vraag 27 Verklaring C. ,,Die” son- 
dige bestaan, liewers my". 

Kommentaar: Dordtse Leerreëls V, 2 
sê: ,,die vlees hoe langer hoe meer... 
dood maak.” Ek het net ,,vlees” ver- 
vang met ,,sondige bestaan” en ver- 
der die ,,die” en alles van D.L. behou! 


[7] Vervolg op bladsy 28 

VERBROKKELDE HUWELIK 


Die huwelik beeld die verhouding of 
gemeenskap tussen God en sy volk 
uit (Hosea; Maleëgi 2: Efesiers 5, Hu- 
weliksformulier ens.). Net soos in 'n 
huwelik ook kinders deur die vader 
verwek deur die moeder onsigbaar 
gedra en gevoed word tot die geboorte 
toe, so is die geloofskinders ook ver- 
wek deur die Woord van God en word 
ons gedra en ontwikkel deur die Gees 
van God in die moederskoot van die 
kerk. Ons wedergeboorte is voorwaar- 
de vir ons kindskap van God die Vader. 
Eenmaal as die verborge geloofskind 
in die aanskouing tree by die op- 
standing, is die wedergeboorte in vol- 
komenheid afgehandel. 





DR. H. G. v.d. WESTHUIZEN 
Die huwelik as uitbeelding van die 
verhouding tussen (Christus en ons, 


word deserdae al meer betwyfel. Daar 
word aangevoer dat 'n huwelik waarin 


KATEGESE 


] Vervolg van vorige bladsy 


(xi) Kritiek. 

Vraag 28 Verklaring C: In Afrikaans 
anders as Nederlands kom die werk- 
woord aan die einde, dus: My hele 
lewe moet ...toegewy wees. Woorde 
soos duiwel en offer moet klein letters 
hê. Die sinsbou kan makliker vloei. 


Kommentaar: (i) Die aktuele kate- 
gorisering van sake en orde van belang 
vereis teologies m.i. hier hierdie orde. 

(ii) Die kleinletter taalreël bots 
soms met teol. klemtone, maar hou 
dan maar by die taalreëls. 

(iii) As alles te vlot word, vloei dit 
by baie verby. 

(xi) Kritiek. 

Is die taal waarin die kerk praat en 
skryf, werklik verstaanbaar vir die op- 
komende geslag? 

Kommentaar: (i) Wat taal ens. be- 
tref het ons reeds probeer om die ,,forse 
taal” van die H.K. te moderniseer in 
sommige opsigte. Daaroor is deur an- 

(ii) Waar skrywer te modern of 
futuristies-gerig geformuleer het, het 
ander medewerkers 'n bietjie briek 
aangedraai soos sommige plekke nog 
opgemerk sal word. 

(iii) Die kritiek bied nie 'n voor- 
beeld van die taal waarin gepraat moet 
word nie. 


'n eglid of kind te gronde gaan, tog 
geen uitbeelding hoegenaamd kan wees 
nie. Al sou dit geen uitbeelding meer 
wees nie en dus misluk wat een van 
sy wesenskenmerke of doeleindes be- 
tref, gaan ons tog nie dié kenmerk of 
doel verwyder, verontagsaam of af- 
skryf nie — ook nie dié huwelik nie. 
Dié huwelik moet reggestel word! Die 
verbreking van die huwelik kom neer 
op die uitbeelding van die vernietiging 
van die Godsgemeenskap. Dit haat 
God. Egskeiding word dus veroordeel 
in die Bybel (Matt. 19; 1 Kor. 7 ens.). 
Egskeiding is nie maar net misdaad 
teenoor 'n intieme medemens nie, maar 
sonde teen God — selfs in onskuldige 
situasies: ,,Ek weet ook dat jy dit in 
die onskuld van jou hart gedoen het, 
en Ek self het jou daarvan teruggehou 
om nie teen My te sondig nie...” 
(Gen. 20:6). 


1] Na volgende bladsy 


(xiii) Kritiek. 

Woordgebruik gee aanstoot bv. 
vraag 2 en 15 die woord ,,dinge”. 

Kommentaar: Geen substituut word 
aangebied vir ,,dinge” nie en beswaar 
word gemaak teen 'n gepopulariseerde 
woordgebruik wat ander weer aanvra! 
Tog sal ek ,,dinge” na ,,feite” verander. 

(xiv) Kritiek. 

Sommige vrae is vaag en onduidelik, 
bv. vraag 37. 

Kommentaar: Vergelyk asb. HK. 
vraag 41 t.o.v. vraag 37 

3. Hulpmiddels. 

Kritiek. 

Maak ons genoeg gebruik van hulp- 
middels soos swartbord, illustrasies, 
landkaarte, projektors, ens.? 

Kommentaar: (i) Wat Geloofsleer 
betref hoef geen hulpmiddels gebruik 
te word nie. 

(ii) By Bybelgeskiedenis kan mis- 
kien hulpmiddels gebruik word as daar 
tyd is en dit goed gekontroleer word. 

(ii) By Kerkgeskiedenis sou hulp- 
middels 'n aanwins wees maar nood- 
saaklik is dit nie. 


(Afkortings gebruik: 

N.G.B.— Nederlands Geloofsbelydenis. 
H.K. — Heidelbergse Kategismus. 
DL —Dordtse Leerreëls.) 


(Word vervolg) 

63 maar 
perdfris 





VEk is vreeslik lief vir visvang 
in die wind en reën. My man sê 
dat hy graag 'n rolfilm van my 
Sou wou neem as ek visvang — 
omdat ek die visse so ywerig 
haak!” 

So gesels mev. Davis van Mil- 
nerton in die Kaap. Daarbene- 
wens hou mev. Davis baie van 
bergklim en waterski. Hoe oud is 
hierdie avontuurlike dame? Glo 
dit as jy wil, sy is 63. 

Mev. Davis is so oortuig dat 
haar fiksheid aan Salusa 45 te 
danke is, dat sy vir ons 'n 
pdankie-sê”'-briefie gestuur het. 

Sy skryf: ,Ek neem gereeld 
Salusa 45. So oud soos ek is, 
doen ek al my kook- en huiswerk 
self... ja alles!” 

En wat die hengel betref:,, Ons 
vertrek soggens donker en kom 
weer donker terug. Soms sopnat. 
Nietemin, kry ons feitlik nooit 
verkoue nie. Salusa 45 help hier.” 

Mev. Davis vertel verder: , My 
vriende staan verbaas oor my 
lewenslus en energie.” 

Sal dit nie lekker wees as jou 
vriende dieselfde van jou kan sê 
nie? Probeer gerus Salusa 45. 


Slegs by apteke. 

Hierdie getuigskrif 

is ongevraagd en die oorspronk- 
like lê ter insae. 


2673/a 


, Die argument word soms gevoer dat 

in 'n geval waar dit groter sonde sou 
wees om 'n bepaalde huwelik voort 
te sit as wat dit is om te skei, dan 
moét jy skeil Dit tog niel Dis nie die 
huwelik wat uit die sonde verwyder 
moet word nie, maar die sonde uit die 
huwelik. As die lewe nie aan sy maat- 
staf voldoen nie, breek jy tog nie die 
maatstaf nie. Wanneer ons lewens nie 
ooreenkom met Gods Woord nie, ver- 
ander ons mos tog ook nie Gods 
Woord nie — maar ons lewe. Boge- 
noemde argument bring jou naderhand 
tot die stelling dat nie elke wettige 
huwelik, hoewel selfs tot stand gekom 
ooreenkomstig Gods Woord, Godge- 
wild hoef te wees nie. Met ander 
woorde sekere huwelike sou dan nie 
huwelike wees nie en daarom behoort 
geskei te word — of soos die Roomse 
Kerk doen — onwettig verklaar te 
word! 


As ons vandag die kerk oproep om 
met die Bybel hierdie gruwel van eg- 
skeiding te help verhoed, dan moet 
ons die oproep ernstig neem. Ds. Van 
Belkum het in 1928 (Almanak) al ge- 
skryf oor hierdie saak: ,,De kerk heeft 
1 lang genoeg gezwegen, ja zij heeft 
— uit nuttigheidsgronden — haar 
hooge roeping voergeten ...” As hierdie 
oproep in daardie jare al aktueel was, 
hoeveel te meer in ons huidige verbys- 
terende egskeidingsituasiel Sonder 
om hier verder op die Skriftuur in ver- 
band met die huwelik in te gaan, soos 
skrywer al dikwels in ander artikels 
gedoen het, wil ons sluit met 'n aan- 
haling uit ons Kerk se Almanak van 
1928: Luther zegt: de christenen moe- 
ten weten dat zij door te scheiden 
geen christenen meer zijn, maar hei- 
denen, en in een doemwaardiger staat.” 


Op 'n ander faset van die huwelik 
wil ons nou verder die aandag vestig. 
Dit is op sekere aspekte van die prak- 
"ese waarde van die huwelik. 


Omdat God die huwelik so hoog 
aeëer het, ingestel en bestem het, het 
dit deurslaggewende betekenis in die 
menslike samelewing. Dit was die eer- 
ste en sal ook die laaste gemeenskap 
van mense in hierdie bedeling wees. 
Net soos daar op die nuwe aarde geen 
kerk sal wees nie, sal daar ook in die 
“wigheid geen huwelik meer wees nie. 


Dat die huwelik die eerste gemeen- 
skap van mense was, leer die Bybel 
`n die geskiedenis ons. Die Bybel stel 
dat God die mens man en vrou ge- 
skape het (Gen. 1:27, e.a.). Die eerste 
sosiale gemeenskap van mense is in 
die skepping reeds ingelê in die vorm 
van die huwelik. As ons in die grysheid 
van die verre geskiedenis kyk, sien ons 
dat die mens rondom man en vrou en 
kinders (— gesinslewe) die eerste bou- 
stene gevorm het van saamwonende 
stamme, sy dit nog in grotte en pri- 
mitiewe omgewings. 


Die skeppmgysaard van dia mens 
Soos geopenbaar in die behoeftigheid 
van 'n pasgebore baba, eis die sorg- 
saamheid van ouers. Omdat hierdie be- 
hoeftigheid allesomvattend (voeding, 
kleding, liefde, opvoeding, ens.) is, en 
jare lank duur, moes die versorgende 
instansies deeglik en langduring wees. 
'n Dier wat gebore word, soos bv. 'n 
bees, staan feitlik dadelik op eie pote, 
is instinkmatig volledig toegerus wat 
al sy behoeftes betref en kan weldra 
sonder enige ouer lewe. Die mens 
daarenteen vereis van sowel vader as 
moeder en broers en susters en an- 
dere, langdurende aandag om uit te 
groei tot volwassenheid. 


Rondom die huwelik as kronologies 
die oudste gemeenskap en prioritatief 
die belangrikste, het gesinne, families, 
stamme, groepe en volke of nasies ge- 
groei. Vandag praat ons van gesinne, 
en sê dis anglisisties as familie gesê 
word, maar gesin bedoel word. Die 
Engelse ,family” is ook die Afrikaanse 
,gesin”. Taalkundig kan ons hierdie 
terminologie so onthou en gebruik, 
maar familie was voorheen die kern- 
begrip (gesin) én die wyer verbintenis 
(familie). Vandag kry mens baie mense 
van ons eie geliefde kerk en volk wat 
sê hulle ken nie familie nie, wil hulle 
nie ken nie! Vroeër eeuc het die mens, 
toe stamme en volkies gevorm is, al- 
mal rondom die huwelik as kern ge- 
sentreer. By pa en ma het die kinders 
gebly, die kleinkinders en so verder. 
Rondom die stamhuwelik solank dit 
bestaan het, is ander huwelike gesen- 
treer. Die gemeenskap van ouers, 
grootouers, ooms, tantes, ens., het 'n 
belangrike buffer van beskerming in 
alle opsigte gevorm vir die opgroeiende 
kinders. So 'n stewige familiebuffer 
het vreemde invloede buite gehou en 
self koersvas 'n gesonde menslike mi- 
lieu geskep vir die behoeftes van 'n 
opgroeiende jongeling. Selfs slawe en 
slavinne, diensknegte, het hulle plekke in 
die familie ingeneem, sy dit op die pe- 
riferie (— buiterand). As ons bv. in die 
Nuwe Testament lees van iemand wat 
met sy of haar huis gedoop is, sluit dit 
alle lede van die huishouding in. lets 
van hierdie familiegees bemerk ons nog 
in ons tyd wanneer die Groenewalds 
oor Paasnaweek, of die Krugers, Ma- 
lans, De Beers, ens. familiefeeste hou. 
Dit word soms vyfjaarliks of so ge- 
doen. 


Vandag skiet die nageslag weg en 
versprei soos onkruid oor die hele 
land, ja oor die hele wêreld. Dink nie 
meer aan mekaar nie, weet nie meer 
die een van die ander nie, stel ook nie 
belang nie. 


Sodra samelewings van groter wor- 
dende ekonomieë of volkshuishoudings 
oopgesprei word ter wille van voort- 
bestaan, is die ironiese gevolg die ver- 
brokkeling van die huwelik sowel as 


die totnietgaan van daardie beska 
wingseenheid. 


Al die ou beskawings wie se ge- 
sinne verbrokkel het, het self uiteinde- 
lik gedisintegreer. Die Griekse beska- 
wing byvoorbeeld het sy nedergang 
beleef toe sy huwelike begin verbrok- 
kel het na die Peloponesiese oorloë. 
Ook die Romeinse beskawing het sy 
ondergang grootliks te wyte aan huwe- 
liksontbinding. Veral nê 150 n.C. toe 
die Romeinse oorgroot wêreldryk so- 
wel die mans geabsorbeer het in 
handel en nywerheid as die vrouens in 
die professionele arbeidsmark, het die 
huwelik op losse skroewe gekom. Dit 
het sy neerslag in die gebrekkige op- 
voeding van die jeug gehad wat op 
hulle beurt weer gevoer is vir die be- 
hoeftes van die maatskappy. Eindelik 
het die besondere beskawing inmekaar 
gesak. 


Vandag trek ons Afrikaners toue 
stede toe. Die boer kan om verskil- 
lende redes nie meer 'n boerdery be- 
hartig nie. Die arbeidstekort in die 
stede lok hom ook. Die vrou kan nie 
meer vir haar man op die lande koffie 
cn kos vat nie. Hy sit in 'n kantoor 
op die tiende verdieping in die midde- 
stad. Dalk is hy vir drie maande of 
langer oorsee of nege maande vir op- 
leiding @rens. Miskien op reis dag na 
dag vir een of ander saak. Terwyl sy 
alleen in die voorstedelike huis moet 
woon, wat al neurose-stigtend is, en 
deur verfyningsvertengering, pil of 
ydelheid geen of min kinders te ver- 
sorg het, word sy ook prooi van die 
suigende arbeidsmark. In beide afson- 
derlike kringe waarin man en vrou be- 
weeg, ontstaan nuwe verbintenisse 
wat dikwels bydra tot die neutralise- 
ring van die huweliksverbintenis. 


'n Nuwe verskynsel steek dan ook 
rammetjie-uit-nek sy kop hoog op oor 
die tradisionele huwelik. Dit is die kits- 
gesinne! Jy trou maklik en jy skei 
maklik. Dalk trou jy nie eers nie. Die 
koue duiwehokke van woonstellewe 
is gunstig om 'n saamwoon van man 
en meisie sonder huwelik te verberg 
vir die oog van die samelewing. Selfs 
op die oop terreine van die samelewing 
is buitehuwelikse beoefening van hu- 
weliksvoorregte 'n toenemende ver- 
skynsel. Buite-egtelike kinders is nie 
meer iets wat so 'n groot skande oor 
die familie bring as selfs net tien of 
twintig jaar gelede nie. In hoë kringe 
word sulke baba's net ewe gewigtig 
liefdesbaba's genoem — en daarmee 
word die saak as aanvaar beskou. 
Kontraseptiewe middele wat al vrye- 
liker bekom kan word, vergemaklik die 
onguns van 'n huwelik. Waarom 'n 
koei aanhou as jy die melk in 'n bottel 
kan koop? Al word daar ook buite- 


DO] Blaai om 

WAT ANDER SÊ 





DIE ERKENNING VAN ONGELYK- 
HEID (IS GEEN DISKRIMINASIE 


Volgens die groot Nederlandse his- 
torikus en denker van die vorige eeu, 
Groen van Prinsterer, is die gelyk- 
heidsgedagte van die Franse rewolusie 
kunsmatig en teennatuurlik. Dit doen 
aan die veelvormigheid van die lewe 
afbreuk. Die erkening en aanvaarding 
van die ongelykheid is die teendeel 
van diskriminasie. Veel eerder is dit 
eerbied teenoor die diversiteit in die 
skepping, in die natuur, in die geskie- 
denis. Soos daar ongelykheid is van 
man en vrou, ouers en kinders, so is 
daar ook ongelykheid van rasse en 
volke, van staat- en maatskappyvorme, 
van stande en range, van regte en 
pligte. Hy wat hieraan torring vergryp 
hom aan die tere weefsel van die le- 
wensorganisme. 


En wat sê Groen van Prinsterer van 
geweld en rewolusie? Rewolusie is 'n 
gruwel, dit is barbaarsheid teenoor 
natuur en historie! Dit bring chaos en 
ontbinding, want daar is vir 'n volk 
geen toekoms behalwe langs die weë 
wat natuur en tradisie aanwys. 


Hervormd Weekblad 





LYFSTRAWWE AAN CHRISTENE 


Die organisasie ,,Christelike Sendig 
'n kommunistiese lande” met hoof- 
Kwartier in Engeland deel mee dat lyf- 
strawwe aan Christene in Roemeense 
gevangenisse toegedien word. Hulle 
word hardvogtig behandel. As daarop 
godsdienstige gronde geweier word 
om op Sondag te werk, dan kry die 
weieraars 30 houe met 'n sweep. Hulle 
kry sware kettings met skerpe punte 
aan die voete wat wonde veroorsaak. 


Hervormd Persbureau 


NOG BESWARE TEEN DIE 


N 

WERELDRAAD VAN KERK 

In die lngelstalige kerke in ons 
land kom daar ook nou al meer be- 
sware teen die lidmaatskap van 
dié kerke aan die Wêreldraad van 
Kerke. In die ,Christian Leader”, die 
gesamentlike orgaan van die Presbi- 
teriaanse Kerke ea die Kongregasiona- 
liste Kerke, is daar nou al keer op 
keer besware geopper teen die lid- 
maatskap op grond van die steun wat 
die Weêreldraad aan die terroriste gee. 
In die Julie-uitgawe van die ,,Chris- 
tian Leader” het daar weer `n paar 
besware gekom. Een van hulle haal 
uit 'n brief van `n sendelingpaar uit 
Rhodesië aan, wat meedeel hoe `n 
sendingskool daar deur terroriste aan- 
geval is met watter geleentheid die 
sendingleraar en die hoof van die 
losiesskool vermoor is en die skool in 
der haas gesluit en ontruim moes 
word. en dan word in die brief gevra 
,Is die bogenoemde insident nie 'n 
voorbeeld van anti-christelike aktiwi- 
teit nie? As dit nie is nie wat is dan 
wel? En tog help die Wêreldraad van 
Kerk die terroriste finansieel en steun 
hulle op die manier. Dit is niks an- 
ders nie as om indirek anti-christelike 
aktiwiteite te steun.” Die briefskrywer 
eindig sv brief soos volg: ,,Dit is hoog 
tyd dat ons terugkeer tot die grond- 


slae van die evangelie... ons bly 
staan met net een antwoord: 'Tree 
gou uit.” 


Joh. Dreyer 


WORD DIE WERELDRAAD VAN 


KERKE 'N WERELDKERK? 


In sy gemeenteblaadjie ,,Gemeente 
Opbouw” beantwoord ds. Gijmink 'n 
vraag of die Wêreldraad van Kerke 
'n wêreldkerk word. In die vraag word 
verwys na `n opmerking van prof. 
H. Berkhof, lid van die Sentrale Ko- 
mitee van die Wêreldraad van Kerke, 
dat die nuwe koers van die Wêreld- 
raad beteken dat die Raad as 'n Wê- 
reldkerk besluite kan neem waaraan 
die lidkerke begind is; en dat dr. A. 
van der Heuvel, sekretaris-generaal 
van die Hervormde Kerk, dit so stel 
dat die besluit, verplig tot gemeen- 
skap, saam vier, saam beraadslaag, 
saam besluit.” 


Ds. Gijmink is van oordeel dat dit 
beteken dat die Wêreldraad besig is 
om te beswyk aan magsversoeking 
waarteen Jesus gewaarsku het (Mtt. 
4:1-11) en wat maklik kan oorgaan in 
die valse kerk waarteen die Woord in 
Openbaring waarsku. 


Ook vertel hy in sy blaadjie van 
die kritiek van die Switserse Kerk op 
die Wêreldraad van Kerke wat voor- 
kom in 'n vpe brief van die kerke aan 
die Wêreldraad, dat die Raad besig is 
om 'n kloof te skep tussen die Raad 
en sy lidkerke dat die Raad `n bo-top 
het wat elke wesenlike kontak met 
die kerklike lewe verloor het en dat 
die Raad moet ophou om die kerke 
voor te skrywe in verband met ekono- 
miese, sosiale of politieke aksies. 


Joh. Dreyer 





HUMWELIKSVERBROKKELING 


(] Van vorige bladsy 


egtelike kinders gebore, word die on- 
gehude moeder lieflik versorg selfs 
deur die kerk. Tehuise vir ongehude 
moeders help om hierdie sonde vir die 
publiek te verberg. So 'n kind word 
ook gewoonlik weggeneem dat vader 
en selfs moeder hom nooit ken nie. 
Gerieflik! Is dit nie voorsiening maak 
vir die sonde nie? Indirek is dit deels 
voorsorg maak vir die vlees om sy be- 
geerlikhede te bevredig (Rom. 13:14) 
deurdat die gevolge daarvan gerieflik 


verbloem word. Hoe meer geriewe daar 
vir die gevolge van watter sonde ook 
al is, hoe veelvuldiger sal daardie sonde 
gestalte vind. Die argument dat ons 
kerk behoefte aan 'n tehuis vir onge- 
hudes het, omdat daar 'n behoefte by 
kinderlose ouers aan kinders is, gaan 
geheel-en-al nie op as ons geloofsge- 
trou argumenteer nie. Om aan so 'n 
behoefte te voorsien moet ons nie 
geriewe skep wat die voorraad van 
sondedade indirek kunsmatig verhoog 
nie! Daar is nog altyd ouers wat sterf 


en onversorgde kinders agterlaat wat 

in 'n weeshuis opgeneem word, omdat 
die familieverband gekrimp en vervaag 
het. 

Kitshuwelike is die permissiewe ge- 
meenskap van die hede, die toekoms 
en die eindtyd, se substituut van die 
verbrokkelde huwelik. Omdat 'n kits- 
huwelik 'n sintetiese produk is, sal die 
toename daarvan die einde aankondig 
van die betrokke beskawing. 

Die huwelik is die eerste en die 
laaste sosiale gemeenskap in die mens- 
like samelewing van hierdie bedeling. 














Die Hervormer 


AMPTELIKE ORGAAN VAN DIE 
NED. HERV. KERK VAN AFRIKA 


Geregistreer aan die Hoofposkantoor 
as 'n Nuusblad. 


Uitgegee deur die 


Ned. Hervormde Kerk 
van Afrika. 


Intekengeld: R2.00 per jaar. 


Die blad verskyn in die begin van 

elke maand. Stukke vir publikasie moet 

die redakteur op die allerlaatste bereik, 
dertig dae voor publikasie. 


ADVERTENSIETARIEWE: 


Geboortes, verlowings en huwelike 

R3,00 vir 'n maksimum van 60 woorde, 

en 3 sent per woord bo 60 woorde, 
vooruitbetaalbaar. 


Handelsadvertensietariewe op aanvraag 
beskikbaar van: 


Die Advertensiebestuurder, 


DIE HERVORMER. 
Posbus 18061 — Hercules. 
Advertensies moet aan die advertensie- 


bestuurder gestuur word nie later as 
6 weke voor datum van publikasie nie. 


As 'n foto geplaas moet word R7,00 
akstra vir die maak van drukkersblok. 


Gedruk deur 
N.H.W.-PERS, 
Posbus 18061, Hercules. 
Telefoon 77-2188/9. 





Amptelike Berigte 
BEROEPE PREDIKANTE 


Aangeneem 


Ds. J. A. Biljon van Primrose-Oos na 
Springs. 


Bedank 


Ds. J. A. van Biljon van Primrose-Oos 
na Empangeni. 

Ds. J. H. Brandt van Glencoe na Wes- 
park. 

Dr. P. J. T. Koekemoer van Potchef- 
stroom-Noord na Potgietersrus. 





RINGSVERGADERINGE 1975 


In terme van Bepaling 9 tot die Kerk- 
wet word lede van Ringsvergaderinge 
hiermee opgeroep na onderstaande by- 
eenkomste. Ringskribas sal self verder 
alle besonderhede verstrek. Van ander 
Ringsvergaderinge is nog geen beson- 
derhede ontvang nie. Reël met mei. A. 
Venter, Interne Oudit. 


Ring van Pretoria — 10 Maart Opening. 
24 tot 26 Maart vergadering gemeen- 
te Pretoria. 

Ring van Suidwes-Afrika — 2 tot 4 
Mei Windhoek. 

Ring van Pietermaritzburg — 16 en 17 
Mei Pietermaritzburg. 


Ring van Bothaville — 1 en 2 Junie 
Virginia. 
Ring van Pretoria-Noord — 14 Mei 


opening. 26 en 28 Mei Bergsig. 

Ring van Maaguassi — 15 tot 17 Mei 
Schweizer-Reneke. 

Ring van Wes-Kaapland — 28 April 
Swellendam. 

Ring van Zuurfontein — 26 tot 28 Mei 
Primrose-Oos. 

Ring van Waterberg — 28 Mei Warm- 
bad. 

Ring van Potchefstroom — 29 Mei 
Venterskroon. 

Ring van Germiston — 3 tot 5 Junie 
Sundra. 
Ring van Losberg — Opening 1 Junie. 
4 tot 6 Junie vergadering Losberg. 
Ring van Bloemfontein — 6 en 7 Junie 
Oos-Londen. 

Ring van Zeerust — 10 en 11 Junie 
Postmasburg. 

Ring van Noordelike Pretoria 16 tot 18 
Junie Noordelike Pretoria. 





Om te preek verg veel van 'n mens. 
Maar wat daarvan om te luister? Dit is 
ook 'n vorm van hoë aktiwiteit. 


Dr. J. J. Buskes 


DOODSBERIGTE 


IN MEMORIAM 


Dit het die almagtige God behaag om 
die siele van hierdie ons tans gestor- 
we broeders en susters, tot Hom te 
neem. Hulle liggame is aan die aarde 
toevertrou in die vaste en sekere hoop 
van die opstanding tot die ewige lewe 
deur ons Here Jesus Christus wat die 
vernederende liggaam aan Sy verheer- 
likte liggaam gelyk sal maak. 


In liefdevolle herinnering dink ons 
terug aan ons ontslape dierbares wat 
ons vooruitgegaan het en nou rus van 
hulle arbeid. Ons mis hulle, maar treu: 
nie oor hulle soos die ander wat geen 
hoop het nie. Ons dank God vir wat 
hulle deur sy genade beteken het. 





HERHOLDT, Barend Frederik. Dit het 
die Heer behaag om na 'n swaar lyding 
ons vader stil uit ons midde weg te 
neem in die ouderdom van 85 jaar 6 
maande op 21.11.1974. Sy stem is stil, 
sy stoel is leeg. Ons berus daarby 
want dit was die Heer se wil. 
Bedroefde eggenote S. Herholdt, 
kinders, kleinkinders en agterkleinkin- 
ders, Wonderboom-Suid, Pretoria. 


LINGENFELDER, Hendrik Jacobus. Met 
weemoed dink ons terug aan 29 Maart 
1969 toe deur die dood van ons weg- 
geneem is, my eggenoot, ons vader en 
grootvader. Ons treur nie soos die wat 
geen hoop het nie maar wag op die 
blye mêre van weersien. 

(J. S. Lingenvelder) 

Verlangende eggenote. 

kinders en kleinkind. 


SMIDT, Kosie. 
Ure, dae, maande, 


jare. 
Vlieg soos ska- 
duwee - drome 


heen. Al weer een 
jaar het verbyge- 
snel en ek kom al 
weer by die nag 
van die 6de April 
1972 toe my dier- 
bare eggenoot 
van my af geskeur is deur die dood. 
Rou klere gaan verby maar rou harte 
sal altyd bly. Ons mis hom elke dag. 

Sy eggenoot, kinders, kleinkinders 
en agterkleinkinders. 





Pretoria-Tuine. 


] Blaai om 

HEESPIA ARE PS 


,De Bidstond te Jerusalem" en 
,Amos' profetie over Israels toekomst” 


Albei deur ds. G. A. Zyderveld, predikant van die Gereformeerde Gemeente 
op Middelburg in Nederland. Prys f2 elk of f1 vir 100. Uitgegee deur W. J. Pieters, 
uitgewer te Groede. 

Die eerste handel oor 2 Kron. 20:9 en is uitgespreek op 14 Oktober 1973 na die 
inval van Egipte, Sirië en Jordanië in Israel. Die tweede gaan oor die sondeskuld 
van Israel, gebede vir Israel en die boodskap van Israel. 

Die skrywer is predikant nie van die Gereformeerde Kerke nie, maar van 'n 
ander Gereformeerde Kerk bekend onder die naam: Gereformeerde Gemeentes wat 
op dieselfde belydenisgrond staan as ons Afrikaanssprekende kerke in Suid-Afrika. 
Hy is 'n bekende vriend van ons land en volk en was al 'n paar keer in ons land. 
Sy prediking is behoudend en Bybels en word aanbeveel vir kennismaking. 

Joh. Dreyer 


glo in God deur ds. M. J. Booysen, N.G. Kerkboekhandel, 72 bladsye. Prys R1,65. 


Ons het hier 'n boekie van 'n predikant wat besef dat daar by ons lidmate 'n 
groot gebrek bestaan aan kerklike lektuur van 'n aard wat nie prekerig en morali- 
serend is nie. Op 'n saaklike, korte wyse — miskien is hy te kursories — behandel 
hy die Twaalf Artikels puntsgewys in 'n dertigtal kort stukkies wat op elke aspek 
van die belydenis ingaan. Hy meld in sy voorwoord dat hy ruim gebruik gemaak 
het van Van Ruler. Ons meen ook dat ons van Selms se Lig uit Lig hoor mee-spreek. 
Dit alles was ongetwyfeld verrykend vir sy boekie. Daar is 'n paar punte waaroor 
geleerde teoloë 'n heerlike diskoers kon hou — maar dit is geensins die gedagte 
agter die boekie nie. Dit moet deur lidmate gelees word en ons hoop dit gebeur so. 
Ons mense moet van dergelike literatuur gebruik maak. Ons behoort by geleenthede 
nekaar sulke boekies as geskenke te gee. 

C. J. Viljoen 


Eva's Dochters deur A. Janse. 
Uitgegee deur De Vuurbaak, Groningen. 
“rys R4,10. 


Dat hierdie publikasie 'n tweede druk belewe het, lê voor die hand, want dit 
s 'n ,wyse' boek, gegrond op die Woord. Dit handel oor die wysheid van die Ou 
Testament oor die plek van die vrou in die wêreldgeskiedenis en dek 'n wye veld. 
En juis omdat die vrou in ons moderne tyd almeer op die voorgrond tree en nuwe 
terreine vir haarself verower, is dit goed om dit alles Bybels te besien. Die werk 
van Janse is verrykend. Koop en lees dit. 
Joh. Dreyer 





Suid-Afrikaanse Aalwyne deur Babara Jeppe. 

Uitgegee deur die S.A. Persboekhandel, Johannesburg. 
Prys R12,50. 

E 


Wat is dit 'n pragtige boek! Liefhebbers van ons inheemse flora sal daarvan 
terdeë geniet. Dit bevat 'n volledige weergawe van al die 139 bekende alwyn- 
variëteite, elkeen afsonderlik toegelig en van 'n prag kleurfoto voorsien, te mooi 
vir woorde. Babara Jeppe het 'n diens aan duisende liefhebbers van een van ons 
besonder Suid-Afrikaanse plantesoorte bewys en die uitgewers verdien lof vir die 
oragtige uitgawe. 

Joh. Dreyer 


Drie Perskor verhale: 
1. Optel deur Daan Johannes. Prys R3,40. 
Dit gaan oor katjies. Die oudjies sal daarvan geniet. 
2. Die beestrek deur Doc Immelman. Prys R3,95 
Dit is een vir die groter avontuurlike seun en hy sal daarin lewe. 
3. Vir die Lewe deur Peet van der Merwe. Prys R2,95 


Nog een waarvan die jeug sal geniet. 
EH.D. 


Gee my jou hand deur Maria M. Bekker 
Uitgegee deur Voortrekker Boekklub, Eb 4892, Johannesburg. 
Prys R2,20. 


Dis die moeite werd om ,,Gee my jou hand” te lees. Dit laat mens besef dat 
na al die moeilikhede in die lewe daar altyd weer 'n mêre is waarin osse, 


Saam met die Suiderwind deur Ettie Bierman. 
Uitgegee deur Dagbreek-Boekkring, Posbus 4842, Johannesburg. 
Prys R2,20. 


Ettie Bierman het daarin geslaag om 'n baie interessante en boeiende reis- 
verhaal te skrywe. Dis vir die leser of hyself by was. is 

MEMORIAMS EN 
DOODSBERIGTE 


[7] Van vorige bladsy 


BADENHORST, Else. (Geb. Ruthven.) 


Die Heer het van ons weggeneem my 
dierbare kind op 24 September 1974 
na 'n kort siekbed. Ps. 146 vers. 3. 


Sy rus sag by pappie en oom Kosie. 


Bedroefde moeder E. Ruthven (Bos- 
mansrus), Badie Badenhorst en kinders 
(Palmietfontein), suster swaer en kin- 
ders Van Rensburg (Pretoria). 


VAN STADEN, Jacobus Frederick. Nea- 
ge jaar is verby maar nog bly die dag 
van 23.2.1966 vir ons onvergeetlik toe 
my dierbare eggenoot, ons vader en 
oupa skielik van ons weggeneem is. 
Eensaam is die dae, stil die verlange 
maar liefdevol die herinneringe. Ek dink 
ook met liefde en verlange aan my 
dierbare moeder — Magdalena, Stefie- 
na Norval wat op die 9.1.1957 ons 
vooruit gegaan het. Ons gun hulle die 
rus. 


Verlangende eggenote, kinders en 
kleinkinders. 
Fiena van Staden, 
Floridameer. 





Dit is merkwaardig dat Nederlandse 
skepe nie in Kaapstad mag bunker 
nie, maar dat wel 'n Nederlandse par- 
lementêre delegasie na kommunistie- 
se Sjina gaan. 

Die weste wat die Christendom ver- 
laat het, lonk na die ateistiese wêreld- 
kommunisme. En deur ongeloof van sy 
weerstandskrag beroof, sal dit soos 'n 
ryp appel in die skoot van die kommu- 
nisme sonder meer val. 


Ds. G. J. H. Gijmink. 


Die doodstraf in California herstel. 

Sedert die doodstraf in hierdie staat 
afgeskaf is enige jare gelede het moor- 
de jaarliks vermeerder van 8000 na 
18 000 in die Verenigde State. Nou 
is dit weer ingestel in die staat Cali- 
fornia en wel vanaf 1 Januarie 1974. 
Die verwagting is dat die neem van 
baie onskuldige lewens deur hierdie 
wetgewing voorkom word. 


— Church Herald. 


TOENEMENDE WETTELOOSHEID 


As kerk en owerheid geen goeie 
samewerking meer ken in die wêreld 
nie, as albei in hulle regte funksies 
belemmer word om die wetteloosheid 
teen te gaan, dan kan die dag nie 
ver wees nie, dat die mens van wette- 
loosheid hom sal openbaar. 


— Hervormd Weekblad 








